
ONDAJA ONGURU. 


EHUNGI I. 

Orutenr/a. 1 Mose 1 . 2 . 

Orutenga Erohima ua tjitire ejuru nehi; ehi ra ri 
uriri, nontorera ja ri kombanda oure, nu Ombepo 
ua Erohima ua tengere kombanda omeva. 

1 . Ejuva etenga Erohima ua hungirire : ondjerera 
gai rirc, nondjerera ja ri. Arire tj’a tjiti ombangu 
pokati kondjerera na pokati kontorera, nondjerera 
ua rukire ejuva, nontorera ua rukire outuku. 

2. Ejuva ri tja vari Erohima ua tjere : evaverua 
gari kare mokati komeva, pokati komeva okombanda 
na’nga okehi. Evaverua’ndi Erohima ua rukire 
ejuru. 

3. Ejuva ri tja tatu Erohima ua ongarisire omeva 
kehi ejuru motjirongo tjimui, otjikukutu gatji 
munue; notjikukutu Erohima ua rukire ehi, 
nokuongara komeva e ua rukire omeva koku- 
vare. Erohima ua hungirire : ehi gari hapise 
ehozu novihape nomiti bi novikuria ; nehi r'a hapi-’ 
sire ehozu novihape nomiti bi noviria. 

4 >. Ejuva ri tja ine Erohima ua tjitire ejuva 
nomueze nozonjose. 

5. Ejuva ri tja tano Erohima ua koatisire omeva 
ouingi uovipuka bi nomiinjo, nozontera indanda 

tuka kehi ejuru. Erohima arire tj’a hungira ondaja 
kombanda javio, na tja : koatasanee, rihengeje, 
urisee omeva kokuvare, nozontera gaze rihenge 
pchi. 

G. Ejuva ri tja hamboumuc Erohima ua koatisire 
ehi nozonjanda novihone novipuka avihe viehi. 
Erohima arire tj’a tja : gatu tjite ovandu, imbamba 
sana na ete, gave honapare kombanda ovipuka 
avihe, imbimbi ri mouje. Erohima arire tj’a tjiti 
omundu, ingungu a sana na je ; ua tjitire omuru- 
mendu nomukazendu, ne ve serere ondaja, arire tj’a 
tja ku o : karee notukoato, rihengeje, uriseje ehi, 
nu kareje nouhona kombanda ovipuka avihe viouje. 

Erohima ua tarere kovina avihe, imbimbia tjitire, 
avihe via ri obiua tjinene. 

Ejuva ri tja hambombari, Erohima tj’a ungurire 
oviungura vie, imbimbia tjitire, arire tj’a suva 
mcjuva ehambombarl koviungura vie avihe, ne ua 
serere ondaja kombanda jaro, arire tj’a japura oro, 
ondu tj’a suvire ejuva’ndi koviungura vie avihe. — 
JEimp. xxix. 


EHUNGI II. 

Paradiia. 1 Mose 2 . 

Erohima ua tungire omundu oruuma ruehi, arire 
tj’a pepe mozombepe ze omuinjo omuhupe, nomundu 
ua rire nai omuinjo omuhupe. 

Erohima arire tj’a tjiti ekunino motjirongo ena 
ratjo Paradisa, kuta kokupamburuka kuejuva, ne ua 
tuire mu ro omundu, ingungu a tjitire. Erohima 
ua hapisire ehi omiti omiua kokutarua nomiua koku- 
riua. Moukoto uekunino e ua hapisire omuti 

uokuhupa nomuti uokutjiua oua nouvi. Nontontu 
imui ja pitire motjirongo Paradisa kokutarareka 
ekunino ; ontontu indji je rihanene ozontontu ine, 
omana oozontontu oonga Pison, Gihon, Hidekera 
na Verata. 

Erohima ua tuire omundu mekunino indi, koku- 
tuna 11a kokuhunga ro, avire tj’a tja ku je: riaa 
komiti avihe mekunino’ndi, nunguari komuti uoku- 
tjiua oua nouvi ko nokuria ko ; ejuva indina ove mo 
ri komuti’mbui mo tu. 

Jehova Erohima tj’a etere ku Adama nozonjanda 
novipuka avihe, ge vi rukire omana oavio, ka pen 
omuvatere ua Adama gua muninue. Jehova Ero- 
hima arire tj’a tja : ka naua ko, omundu kutja u ri 
peke, me mu tjitire omuvatere. Jehova Erohima 
ua rarekere Adama nozomipotu ozonene, ne arire tj’a 
rara. Erohima a isa mo orupati rumui ru Adama, 
arire tj’a setike pona’mba nonjama. Noje Jehova 
Erohima ua tungire orupati garu rire omukazendu, 
arire tj’e mu eta ku Adama. Adama ua tjerc: 
ingui etupa romatupa oantje, nonjama jonjama 
jantje, nu ma rukua omukazendu, ondu tj’a isirue 
momurumendu. Omurumendu opu ma zu kokuisa 
ihe na ina, nu ma kakatere komukazendu oe, mave 
kara onjama imui. Avevari Adama nomukazendu 
oe va ri muzu, nu ka va ri nohoni. — Eimp. xxx. 


EHUNGI III. 

Okuja kouvi. 1 Mote 3 . 

Onjoka ja ri nozondunge komeho ovipuka avihe 
viokuti, Erohima Jehova bi a tjitire ; ja tjere komu- 
kazendu : otjo ! Erohima kutja ua hungire : ka mu 

na kuria ko komiti avihe mekunino incli ? Omuka- 
zendu ua tjere konjoka : ete matu ri oviria viomiti 
mekunino indi ; kotjikuria tjomuti’mbui, bu u ri 
moukoto uekunino, Erohima ua tjere : ka mu na 
kuria ko komuti’mbui, amu u tunu, kutja ka mu na 
kukoka. Onjoka ja tjere komukazendu : ka mu na 
kukoka. Erohima ma tjiua, ejuva’ndina enc mamu 
ri komuti’mbui, omeho oenu mae patururua, mamu 
kara, otja Erohima, nokutjiua oua nouvi, otja 
Erohima. Omukazendu ua tarere komuti, kutja ua 
ri nOviria oviua, kutja ua ri omua komeho, ondu tji 
mau tjiti nozondunge ; e ua kampurire koviria viao, 
arire tj’a ria, arire tj’a pe komurumendu oe, na 
ri. Omeho oao ja patururirue, arire tji va munu, 
kutja va ri muzu, arire tji ve ripambere ozombuku 
zomaso oamukujumbua. Va zuvire okuposa kua 
Jehova Erohima, gua riangere mekunino, ejuva tji 
ra poro. Adama nomukazendu oe ve rihorekere 
komurungu ua Jehova Erohima mokati komiti 
viekunino. Jehova Erohima ua isanene Adama, 
na tja ku je : ove u ri pi ? Ne ua tjere : ba zuu 

okuposa kuoje mekunino, namibatira, ondu kokutja 
ami gi ri muzu, opum ba zu kokurihoreka. 
E ua tjere : e oani gue ku raere, ove kutja u ri 
muzu ? ove ua ria komuti’mbui, amim bum be ku 
raere: ko nokuria kuo ? Adam ua tjere: omuka- 
zendu ingui, ove gu en dji pere, ingui ua pere ami 
komuti’mbui, nami ba ri. 

Jehova Erohima ua tjere komukazendu : ove ua 
tjitire tjike ? Omukazendu ua tjere : onjoka ja 
hong ami, arire tjim ba ri. Jehova Erohima ua 
tjere konjoka : ondu kokutja ove ua tjitire nai, mo 
sengiua komband ozonjanda azehe, na komband 
ovipuka avihe viokuti ; mo ende pehuri roje, mo ri 

oruuma omajuva’nga aehe ove’nga u nomuinjo. 
Me iua po okutondasana pokati hove na pokati komu- 
kazendu ; pokati kontuijoje na pokati kontui je ; mai 
njaa otjiuru tj»je, ove mo njaa otjipante tjajo. 
Komukazendu e ua tjere : me takavarisa tjinene 
omitjise vioje, tji mo rire omutumba ; mo koata 
ovanatje nomitjise ; mo vanga rukuao omurumendu 
uoje, e ma kara nouhona kombanda joje. Ku 
Adam e ua tjere : ondu kokutja ove ua zuvire embo 
romukazendu uoje, arire tji ua ri komuti’mbui, amim 
bum be ku raere : ko nokuria kuo ; ehin gari sen- 
girue ove, mo ri ku ro nomitjise omajuva aehe 
ove’nganda u nomuinjo ; mari hapisire ove omakuija 
nozohongue, mo ri ovihape viokuti ; mo ri otjiko- 
kotua tjoje morukutu ruomurungu uoje, tjantje mo 
aruka mehi, ondu ove tji ua isirue mu ro ; ove u ri 
oruuma, mo jaruka koruuma rukuao. 

Adam ua rukire ena romukazendu oe Heva, ondu 
tj’e ri ina jovandu avehe. Jehova Erohima ua 
tjitirire Adama nomukazendu oe ozombanda zomi- 
kova, ne ve huikikire na zo. Arire tj’e ve pitisa 
mekunino ra Paradisa, gave ungure ehi. E ua 
kuramisire ekeruba pomuvero uekunino, kokutara 
ondjira komuti uokuhupa. — JEimp. xxxi. 


EHUNGI IV. 

Kama na Habera. 1 Mose 4 . 

Adama na Heva va ri novazandu vevari, erumbi 
ua rukirue Kaina, nomangu oe Habera. Habera ua 
ri omurise, Kaina ua ri omukune. Ejuva rimui 
Kaina ua eterere Jehova oviomeva viovihape 
viekunino ; Habera una ua punguhire ozomeva 
komaveri ozontu ze, nontura jazo ; Jehova ua tarere 

po, po Habera nozombunguhe ze. Po Kaina novi- 
punguhe vie c ka tarere po ; nu Kaina ua tir omaren- 
ge, nomurungu ue uahengere. Jehova ua tjere ku 
Kaina : ove tji ua t'omarenge, ua ni vi ? nomurungu 
uoje tji ua henge ? ka tjo ? tji mo tjiti naua, ove u 
noua, tju hi na kutjita oua, ourunde mau suva 
pomuvero ; ombango jauo i ri kove, mo honapara 
kombanda jauo. Kaina ua hungirire ku Habera, 
omangu oe ; tji va ri mokuti, Kaina ua sekamene 
komangu oe, arire tj’e mu zepa. Jehova ua tjere 
ku Kaina : Habera, omangu uoje, e u ri pi ? E ua 
tjere : ami hi mu i ; oami omutarere oamangu 
oantje, po ! E ua tjere : ove ua tjiti vi ? okuposa 
kuompintu jomangu uoje ingunku maku posa kehi 
koami ; ove mo sengiua kehi, indinda paturura 
otjinjo tjaro, kokupeua meke roje ompintu jomangu 
uoje. Tji mo ungura ehi, ka ri na kukupa ko omasa 
oaro, mo kara omutupuke nomupuke kehi. Kaina 
ua tjere ku Jehova: ondjo jantje oncne komeho 
jami, hi na kusora okuitora. Tara, indino ove uen 
dji pukumuna kehi, ba horekiua komurungu uoje, 
me kara omutupuke nomupuke kehi, auhe, gu men 
dji munu, ma zepa ami. Jehova ua tjere kuje: 
inde, gu ma zepa Kaina, ingui ma sutu tu hambom* 
bari. Jehova ua tjitire omazemburukiro ku Kaina, 
a ha zepua i mundu, gu ma munu je. Kaina ua 
kapitire komurungu ua Jehova, arire tj’a tura mehi 
ra Noda. 

Omukazendu ua Kaina ua koatere Hanoka. 
Kaina ua tungire onganda, arire tj’e i ruku otj’ 
omuzandu oe, Hanoka. Hanoka ua koatere Rame- 
ka ; ingui ua kupire ovakazendu vevari ; umui ua 
rukirue Ada, nomukuao ua rukirue Sira. 

Heva ua koatere rukuao omuzandu, arire tj’e mu 

ruku Seta, na tja : Erohima ueh dji perere Habera 
ontui jarue, ondu Kaina tj ’a zepere Habera. Ova- 
natje va Kaina ka va tirire Erohima, va rukirue 
ovanatje vavandu, novanatje va Seta va tirire Ero- 
hima, va rukirue ovanatje va Erohima. Erohima 
ue ve raere oinbango je, novo va korere ena re 
kovandu’mba, imbambe mu zembire. Mokati kao 
mua ri umui, gua rukirue Henoka. Ingui ua 
raerere kovakuao : tareje ! Jehova me ja novaja- 
purue ve oveng ovengi, kokupangura avehe, nu 
kokuvera ovarunde avehe koviungura viao avihe 
ovivi. Ingui Henoka ua koatere omuzandu, gua 
rukirue Metusara. Henoka ua riangere pumuna 
' Erohima, gu mu isire po. Metusara ua koatere 
ovazandu ivetatu, Sem, Ham na Javeta.— Eimp. xxxii. 


EHUNGI V. 

Omeba omanene. 1 Mose 6 — 9 . 

Ovandu va takabarere kouje, arire tji va koata 
ovakazona. Ovazandu va Erohima arire tji va 
munu ovakazona vavandu, kutja va ri ovaua, 
arire tji va isire povakazendu vao, imbambu va 
vangere. 

Jehova tj’a munine oundandi uovandu kutja ua 
ri ounene tjinene kombanda ouje auhe, nokupaha 
kovandu nourizemburuka momitima viao kutja ua ri 
ouvi buruao, Jehova arire tj’a hihamua, kutj’ ua 
tjitire omundu kombanda ouje, a hihamua momuti- 
ma ue, a tja : me andeke omundu’ngui amin gum ba 
tjitire, nomundu nozonjanda novihone nozontera 
zejuru ; nu me hihamua kutja ba tjitire vio. 

Noa arire tj’a munu otjari komurungu ua Jehova; 
e ua tira arire tj’a suvere Jehova, naiiangapumuna 
Jehova. Noa ua koatere ovazandu ivetatu, Sem, 
Ham na Javeta. Ehi, okutja ovirongo avihe, ra 
njaerue ari urisiua noundandi uovandu. 

Opa zire Jehova kutja ua tjereku Noa: okujanda 
konjama aihe ku ri komurungu uantje, ehi ari 
urisiua noundandi uovandu, nu me vc pepura 
pumuna ehi. Ove ritungira ondjuo onene komiti, 
tjimuna etemba, indindi mari ende kombanda 
omeba ; ritungira gai kare novituo viajo, nondjuo 
hua nepia rehi moukoto nomombanda, omeba ae ha 
hiti mu jo. Tung ondjuo gai rire onde, noure nou- 
paranga. Kombanda ondjuo tjita oruvero, nomu- 
vero posio. Tara, me eta omeba omanene kom- 
banda ehi okuzepa ovina avihe bi nomuinjo kehi 
ejuru: ovina avihe bi nomuinjo gavi riman omiin- 
jo viavio. Pumuna obe me tjiti ohange ; ove mo 
hiti mondjuo indjindji mo tungu, ove novazandu 
voje, nomukazendu uoje, novakazendu vovazandu 
voje. Mondjuo mo hitisa una kovina avihe imbi no- 
muinjo, vivari vari, ongaze nontume ; mo vi hitisa 
mondjuo gavi hupisiue. Uonga una ovikudia, gavi 
rire oviriua viajove novipuka. 

Noa arire tj’a tjiti, otja tj’a raeroa i Erohima, 
arire tj’a tjiti nao. Noa tj’a tjitire, tj’a ungurire 
atjihe, otja tja raererua, Jehova a tja ku Noa : hita 
mondjuo, na obe novandu voje ; ami ba munu obe, 
-kutja u ri omupore komurungu uantje, mokati ko- 
-vandu’mba. Kombunda omajuva bambombari me 
rokisa kehi omajuva nomautuku imirongo vine, om- 
pura ka i nokukanuka ko, me andeke komurungu 
uehi ovina avihe, imbimbi ba tjiti. 

Noa arire tj’a hiti mondjuo, eje muini, novazandu 

ve, Sem, Ham na Javeta, nomukazendu ue, nova-* 
kazendu vovazandu ve, ovandu ari hambontatu 
kumue. Na hitisa nozonjanda novipuka nozontera 
novihone ; Noa ue vi hitisire kovivari vari, ontume 
nongaze, otja tj’a raeroa i Erohima ; neje ua 
setikire omuvero kombunda jao. Kombunda oma- 
juba hambombari omeba je ere kehi. Otubarui 
toure ounene uehi tua surumukisirue, nozondovi 
zejuru za setururirue, nomuvare ua rokere kehi 
omajuba nomautuku omirongo vine. Omeba arire 
tji ja hapa tjinene komurungu uehi, nondjuo ja 
Noa ja jererue omeba, na i riangisiua kombanda 
omeba. Omeva ja hapere nai, kutj’ ozondundu 
ozonene azehe za kutjirirue omeba, ka ze muninue. 
Novihupe avihe, imbimbia ninganingire kombanda 
ehi, via manene omuinjo : nozonjanda nozontera 
novipuka novihone novandu avehe va tir omeba. 
Noa novandu ve, novihupe imbimbia ri mondjuo 
pumunaje via hupisirue burua vio. Nomeba ja ri 
omazeu kombanda ehi omieze ivitano. Erohima 
arire tj’e rizemburuka Noa nozonjanda azehe novi- 
puka avihe, imbimbia ri mondjuo onene. Erohima 
arire tj’a endisa ombepo kombanda ehi, nomeba ja 
kuramene. Notuharui toure ounene uehi nozon- 
dovi zomeba zejuru za setikirue, nomuvare uejuru 
ua tjairerue, nomeba ja herengere. Omueze ou tja 
omurongo ondjuo ja kuramene kombanda ondundu, 
ena rajo Arara. 

Kombunda omajuva imirongo vine Noa ua patu- 
rire oruvero indundu a tungire kombanda ondjuo, 
na pitisa ekoara, nekoara ka ri kotokere ku je. 
Kombunda Noa ua pitisire onkuti, kutja mune 
omeba kutja jaire komband ehi. Nonkuti tji i ha 
munine pona pu pa kurama ompaze jajo, na i koto- 

ka ku Noa, ne ua roporere eke re, nu ue i etere 
ku je mondjuo. Noa ua undjire rukuao omajuva 
hambombari, na pitisa rukuao onkuti. Nongurova 
onkuti arire tji ja kotoka, nu ja ri neso etarazu 
motjinjo tjajo ; Noa arire tj’a raunu, kutja ehi ra 
kaha. Noa tj’a undjire rukuauo omajuba hambom- 
bari, a pitisa onkuti, na i ha kotoka ku je. Noa 
arire tj’a isa kondjuo otjikutjiroa, na munu ehi 
kutja ra kaha. Erohima ua tjere ku Noa: pita 
mondjuo, obe nomukazendu uoje, novazandu voje, 
novakazendu vovazandu voje, novihupe avihe im- 
bimbi ri pumuna obe ; gavi koate, nu gavi ritjite 
oving ovingi kouje. Noa arire tj’a piti, na tungiro 
Jehova okuruo, na zepa ozonjanda nozontera a zep 
ozomeva, ue ze ningiririsire Jehova ozomeva, 
Jehova tj’a nukire oruho oruua’ndui, ue rihungire 
momutima ue : hi na kusengera ko omundu ehi, 
ondu kokutja nokupaha kue, nourizemburuka uo- 
mutima ue, u ri aruhe nouvi noundandi boruao. 

Jehova ua hungirire ondaja kombanda Noa nova- 
zandu ve, na tja ku o : tjiteje otukoato, nu rihen- 
geje, uriseje ehi. Nokutira nokuuruma kuenu 
gaku kare kombanda ovipuka avihe, novihupe 
avihe ; novina ovihe vi peoa momake oenu. Ovina 
avihe bi nomuinjo gavi rire ovidia vienu, be vi pere 
ene avihe otja ovihape viehi. Nunguari onjama 
nomuinjo uajo, okutja ompintu jajo, ene ka mu na 
kuria ko. Otjotjiri, ompintu jomiinjo vienu me 
paha, me pura kovipuka avihe, me pura una omu- 
injo uomundu keke romundu, keke romukuauo ue. 
Ingungu ma tirahi ompintu jomundu, ompintu je gai 
tirahiue i mundu una , ondu kokutja Erohima ua 
tjitire omundu gua sana na je. 

Noje Erohima ua tjere rukuauo ku Noa nova- 

zandu ve : tareje, me tjiti ohange jantje pumuna 
ene, nu pumuna ontui jenu kombunda jenu, nil 
pumuna omuinjo omuhupe auhe, imbumbu kara 
pumuna ene, pumuna ovihupe avihe, imbimbia 
pitire mondjuo. Ba tjiti ohange jantje pumuna ene* 
ovihupe avihe navi ha pepurua rukuauo nomeba; 
Erohima ua tja rukuauo : ing omazemburukiro 
oohange jantje, amin dji ba tjiti pokati kojami na 
pokati koojene. Outa uantje ami ba tua movikamba, 
numbui mau rire omazemburukiro oohange. Ami 
tji me eta ovikamba kombanda ehi, outa imbui mau 
munua movikamba ; nami me rizemburuka ohange 
jantje, indjindji ba tjiti pumuna ene, nomeba oma* 
nene ka e nokujandeka rukuauo ovina avihe. Outa 
imbui tji mau kara movikamba, ami me tara ku o, 
arire tji be rizemburuka aruhe ohange dji ha janda, 
indjindji ri pokati ku Erohima na pokati omuinjo 
omuhupe auhe, nonjama aihe, indjindji ri pehi. — 
Eimp. xxxiii. 


EHIJNGI VI. 

Ohutunga komuretungo ua Babera . 1 Mose 11 . 

Ovandu va takabarere tjinene tjinene, nu ouje 
auhe ua ri neraka rimui nomambo jemue. No* 
vandu tji va tjindire kuta mokupamburuka kuejuva* 
va munine otjana otjinene mehi indina ena raro 
Sineara, arire tji va tura ko. 

Nu va hungirasanene : indjee, -tu tjite onainoko, 
nu tu njose vio. Arire tji va tja rukuauo :• indjee, 
tu ritungire ouganda onene nomuretungo, ohonga 
uajo gai tune kejuru, tu ritjitire ena kutja tjinan- 
gara atu ha haneoa kombanda ouje auhe. Jehova 

arire tj’a rauka kejuru, a mune onganda nomure- 
tungo, imbu ovanda imbu va tungire. Jehova a 
tja : tara, ovandu ivemue, avehe ve neraka rimui, 
otjo hi ihi tji va aruka kokutjita ; okuungura kuao 
ka ku nokukondua ko, inguku mave hara kokutjita ? 
lndjee, tu rauke nu tu purukise mo eraka rao, 
kutj’ omundu a ha zuu omukuauo. Jehova arire 
tja hana ovandu kona’ngui kombanda ouje auhe, 
arire tji ve kuisa okutung onganda jao. 

Onganda indjina ja rukirue ena rajo Babera, 
ondu kokutja Jehova ua purukisire kona’ngui 
eraka roujc auhe, arire tj’a tjekisa ovandu avehe 
kombanda ehi arihe. — Eimp. xxxiv. 


EHUNGI VII. 

Okuisaneua kua Aberama. 1 Most 11 — 14 . 

Erohima tj’a pui*ukisire eraka rovandu, tj’e ve 
hanene komband ehi arihe, ovandu ve mu zembire 
rukuauo ; nu Erohima ma vanga, ovandu kutja ve 
mu tjiue, nopa zire kokutorora omundu, ne mu pe 
embo re. Omundu’ngui ua rukirue Aberama, ua 
ri movanatje va Sem, ihe je ua rukirue Tara, na 
tura motjirongo Ura, mehi ra Karedea. Tara ua 
uarere omatje oe Aberama, na Rote, omatje oamatje 
pe Haran, na Sarai, omukazendu oamatje oe Abe- 
rama, va pitire mu Ura otja Ovakaredea, arire tji 
va tjindire kehi ra Kanaana, ve ere kotjirongo 
Haran, nu va turire mo. Tara ua karere omaro- 
hima jarue, ne ua kokere mu Haran. 

Jehova ua tjere ku Aberama : pita mehi roje, 
movakuao voje, mondjuo jaiho, tjinda kehi’ndi, 
jndindi me ku raere. Me ku tjiti otjiuana otjinene, 

me ku pe ondaja, me ku tjitire cna enene ; ingun- 
gu me ku pe ondaja, me mu pe ondaja uina, me 
mu sengi, ingungu ma seng ove ; oviuana avihe 
viehi mavi serua ondaja move. Aberama ua tjindire, 
otja tj’a raerua i Jehova; ne ua ri nozompura 
imirongo hambombari na izetano pehi, arire tj’e 
ja mehi ra Kanaana. Ovandu, imbamba turire 
mu ro, va rukirue Ovakanaana. Jehova ue rirai- 
sire ku Aberama na tja': kontui joje me p’ehi’ndi. 
Aberama ua tungirire Jehova okuruo. Kombunda 
e ua tjindire ku Betera, ua tungire mu tjo ondjuo 
je, na tungire Jehova okuruo, arire tj’a zuvarisa 
ena ra Jehova, Ourumbu ue ere mehi ra Kanaana ; 
nu Aberama ua tjindire mehi ra Egipeta, ondu 
ourumbu tji ua ri ounene. Varao, omuhona oa 
Egipeta, ua pere ovina ku Aberama, ne ua ri 
nozontu nozonkornpe novakarere novakareregaze 
nozongamero. 

Aberama ua pitire rukuao mehi ra Egipeta 
nomukazendii oe, Rote ua tjindire pumuna je. 
Aberama ua ri notjihuro otjinene. ua ri nozonjanda 
nozonkornpe notjivapatenda notjijeretenda ; e ue 
ere ku Betera, opomba e pa tungire okuruo, arire 
tj’a zuvarisa ena ra Jehova. Rote una ua ri no- 
zontu nozonkornpe nozontjuo. Ehi ka ri urire ko 
orutumbo ruao, ra ri ohinga, ozompata za ri aruhe 
pokati kovarise va Aberama na imba ova Rote. 
Aberama ua tjere ku Rote : ozompata aze ha kara 
pokati kojami na pokati kojove, na pokati kovarise 
vantje na imba ovaje ; ehi arihe ka ri ri komu- 
rungu uoje ? arikana, ripangura kojami. Tji mo 
vanga kokumoho, ami me tjindi kokunene, tji mo 
vanga kokunene, me i kokumoho. Rote ue rito- 
rora omiruko avihe via Joredana, arire tj’a tungu 

ozondjuo ze kuta ku Sodoma. Ovature va mu 
Sodoma va ri ovindandi, va ri ovatjite ovivi ovanene 
komurungu ua Jehova. Rote tj’a tjindire, Jehova 
ua tjere ku Aberama : jera omeho ooje, ehi arihe 
oven di mo raunu, me pe kove na kontui joje. Me 
takavarisa ontui joje tjimuna oruuma ruehi, omundu 
tji ma sora okuvara oruuma ruehi, ma sora okuvara 
ontui joje. 

Kedora Raomo, omuhona ua Erama, novahona 
ivetatu ovakuao va sekamisire ovita komuhona ua 
Sodoma. Va tuarere omizaro avihe via Sodoma na 
imbi via Gomora, noviria avihe, va tuarere Rote 
una, arire tji va i. Aberama, tj’a zuvire ihi, ua 
rongerisire ovakarere ve, arire tj’a ramba ovaliona 
imbeni, na kotora Rote nomizaro avihe. Tj’a 
kotokere kovita, Merekisedeka, omuhona oa Sarem, 
ue mu hakaenenc, omuhona ingui ua ri omupun- 
guhe ua Erohima. E ua screre Aberama ondaja na 
tja: Aberama ove ua serua ondaja i Erohima, gu u 
ri omuini uejuru nehi. Erohima ua hivirikua, ondu 
kokutja e ua pere meke roje ovavita na ove. Omu- 
hona ua Sodom ua tjere ku Aberama : kara nomi- 
zaro, nu pan dji o ovandu. Aberam ua tjere : Me 
jere omake oantje ku Jehova Erohima omunene, 
gu u ri omuini uejuru nehi ; hi na kutora orusepa 
nondatua joje, o ha tja : ami ba tjitire Aberam 
omutumbe. — Eimp. iii, 2. 


EHUNGI VIII. 

Aberama ma kampura. 1 Mose 15 — 18 . 

Kombund ovina’mbi embo ra Jehova re ere ku 
Aberama, na tja : Aberam ! o tira. Oami oruvao 
ruoje, nondjambi joje onene tjinene. Aberam ua 


Digitized by 


Google 



15 


tjere : Jehova! Jehova! mon dji pe tjikc ? me 
puire, hi novanatje. Jehova ue mu tikire pentje, 
na tja : jera omeho ooje kejuru, vara ozonjose, 
kutja mo sora okuzevara ; arire tj’a tja ku je : ontui 
joje mai rire ovengi otja zo. Aberam ua kampurire 
omambonga oa Jehova, nongambui indji Jehova 
ue mu tarerere ousemba. Ejuva’ndina Jehova ua 
tjitire ohange pumuna Aberama, na tja : kontui joje 
me p’ehi’nda kontontu ja Egipeta kuta kontontu 
onene, ena rajo Yerata. 

Sarai, omukazendu oa Aberama ke mu koaterere 
ovanatje. Aberama tj’a ri nozompura imirongo 
hambontatu na homboumue pehi, omukarere oe oa 
Egipeta ue mu koaterere Ismaera ; tj’a ri nozom- 
pura imirongo muviu, na imuviu pehi, Jehova ue 
riraisire ku je, na tja : oami Erohima omuzeu, 
rianga komurungu uantje, kara nousemba. Me 
tjiti ohange jantje pokati kojami na pokati kojove, 
me ku takavavisa tjinene, mo rire ihe joviuana 
ovengi ; ena roje ka ri na kurukua Aberama, mo 
rukua Aberahama, ondu kokutja be ku tua kokurira 
ihe joviuana ovengi, oovahona ovanene mave koate- 
ua i ove. Erohima ua tjere ku Aberahama : taka* 
misa ohange jantje, ove, nontui joje kombunda joje< 
Ohange jantje, indjindji ri pokati kojami na pokati 
kojove, na pokati kontui joje kombunda joje, 
indjindji ri ohange jantje: avehe imb’ ovarume, gave 
sukarekue ; omuzandona auhe ga sukarekue noma- 
juva hambontatu. Ohange jantje mai kara monjama 
jenu, mai kara ohange di ha janda. Omurume 
auhe, gu ri nomukova, omukova ue bu ha sukarekua, 
omuinjo imbui mau jandekua mokati kotjiuana tjao, 
ondu tji ua tea ohange jantje. Jehova ua tjere ku 
Aberahama: k’o nokuruka ena romukazendu uoje 

Sarai, mo ruku cna re, Sara, ondu tji me mu 
p’ondaja, me p’ove omatje omuzandu komukazendu 
uoje. Aberaham ue riuisire komurungu ue, na 
joro, na tja momutima ue : ge koate omatje, ami, 
gu u ri nozompura imirongo mirongo? na Sara, gu 
u ri nozompura imirongo muviu ma koata ? Erohi- 
ma ua tjere : otjotjiri, Sara, omukazendu uoje, ma 
koatere omatje omuzandu, mo ruku ena re Isaka, 
nohange jantje me tjiti pumuna je. Jehova ua jan- 
dere kokuhungira pumuna je, arire tj’a rondo kejuru. 

Kombunda Jehova ue rimunikisire rukuao ku 
Aberahama, tj’a karere pehi pomuvero uondjuoje, 
omutenja tji ua tuire, e ua jerere omeho oe, na 
munu ovarumendu ivetatu ; tj’e ve munine, ua 
hakahancne okuenda komuvero uondjuo je, na 
hakaene na vo, nc rikoto, na tja : Muhona ! tjim ba 
munu okuingoneka kove, o kapita komukarere uoje ; 
omeva outiti gae jetue, koheje ozompaze zenu, 
ritizeje kchi omuti’mbui. Me eter ene otjikokotua, 
gamu riporeke omitima vienu. Va tjere : tjita otja 
ove tji ua hungire. Aberaham na hakahanene kon- 
djuo ku Sara, na tja : himbahimba, jareka otjikoko- 
tua, ne ua utukire kozonkompe, na kampura ontana 
ontune, ne i pe komukarere, gua hakahanene 
kokuituna. Aberaham ua tuarere ongondivi, no- 
maihi, nontana, arire tj’e i tua komurungu uao, na 
kurama pu o kehi omuti, novo va rire, va tjere ku 
je : Sara, omukazendu uoje u ri pi ? E ua tjere : 
u ri mondjuo. E ua tjere : tjiri ! me ja rukuao 
kove, nu Sara, omukazendu uoje ma rire nomuzan- 
du. Sara uajorere, tj’a zuvire omambo’nga. Jehova 
ua tjere ku Aberahama : Sara ma joro tjike ? ka 
tjina ihihi otjizeu ku Jehova. — JEitnp. xxxv. 

EHUNGI IX. 

Sodoma na Gomora. 1 Mo si 18 . 19 . 

Ovaruraendu imbamba rire pu Aberahama, va 
sekamene.nu va tuarere omirungu viao ku Sodoma. 
Aberahama ua tikire o. Jehova ua tjere : ge horeke 
ku Aberahama ami tji me tjiti ? be mu tjiua, ga 
ronge ovanatje novandjuo ve, gave takamise ondjira 
ja Jehova, kokutjita oupore. Jehova ua hungirire 
rukuao : ondu kokutja okurokoha kua Sodoma na 
Gomora ku ri okunene noviungura vivi viao ovizeu 
tjinene, opu me zu kutja me i ko, ge munc kutja 
va urisa ozondjo zao. 

Novarumendu va ire ku Sodoma,' nu Aberahama 
inga ua kuramene komurungu ua Jehova. Abera- 
hama arire tj’a tumbuka na tja: mo zepa una 
omupore pumuna omurunde ? nani ; murt ovapore 
imirongo ivitano monganda; mo ve zepa una? 
onganda ko nokuhupisirira ko ovapore imirongo 
ivitano imbambe ri .mo ? Otjina otja ihi gatji rire 
kokure kove kokuzep omupore pumtina omurunde, 
omusemba ga kare otj’ omurunde! Omupangurc 
uehi arihe a ha tjiti oupore? JehoVa ue mu zirire: 
tji me munu mu Sodoma monganda' ovapore imi- 
rorigo ivitano, me hupisire o onganda aihe. Abera- 
ham atja : arikana, be rikampurire okuhungira ko 
Muhona, nanda gi ri oruuma nomutue ; nani' ive- 
tano mave zu pomirongo vitand, nonganda aihe mo 
andekere insba ivetano ? E ua tjere : tji me munu 
imirongo vine na ivetano pehi,’ hi nokuijandeka. 
Nu Aberaharti ua kondjisire kokuhungira, na tja : 

nani imirongo vine mave munua mo? Jehova ua 
tjere : hi na kuvezepera imirongo vine. Aberaham 
uatjere: Jehova, a kara nomazenge, ondu kokutja 
me hungire : nani imirongo ivitatu mave munua 
mo? E ua tjere : hi na kuvepepura, tji me munu 
ovapore imirongo ivitatu. Aberaham arire tj’a tja: 
tara, be rikampura kokuhungira ko Muhona : nani 
imirongo ivivari mave munua ? E ua tja : onganda 
hi na kujandekera imirongo ivivari. Ne ua tjere 
rukuauo : Muhona a ha kara nomazenge, ge hun- 
gire rumue rukuauo ; nani mave munua mo imu- 
rongo ? Nu Jehova ue mu zirire, a tja : ovarunde 
hi na kuvepepurira ovasemba imurongo. 

Jehova arire tj’a i, tj’a senine kokuhungira ku 
Aberahama, nu Aberaham ua arukire konganda je. 

Novarajeoa avevari ve ere mu Sodoma ongurova. 
Rote ua karere pomuvero ua Sodoma. Rote tj’e 
ve munine, ua sekamene ga tjakanene o, ne rikoto 
komurungu ue ku o, na tja : Vahona vantje, tareje! 
hiteje mondjuo jomukarere oenu, mu rare mo, nu 
kohee ozompaze zenu ; omuhuka tji patji ene mamu 
kangama nu mamu i ondjira jenu. Novo va tjere : 
aje ! matu rara momuvanda. Rote arire tj’a 
kondjise tjinene, gave je ku je, na tjitire o okuria, 
nave ri. Komeho va kararere, ovarumendu van- 
ganda indjina va ongasanene, avehe novazandona 
novakururume, otjiuana atjihe, novo va koverere 
ondjuo. Va ororokere ku Rote: Ovarumendu irab 
ovaenda, imbe ja kove outuku, ve ri pi ? ve pitisa, 
.gatu tjiue o. Rote arire tj’a piti, na setika ondjuo 
kombunda je, na tja : vangu vantje ! a mu tjiti 
oundandi. Novo va tjere ': indjon guno, ove ozon- 
ganda, nu mo ver ete aruhe, matu tjiti ouvi kove. 
Arire tji va hangatene je, nave paha kokupapurura 

omuvero uondjuo. Novaruinendu, imb ovarajeoa 
va Jehova, va ropororere eke rao, nave hitisire 
Rote mondjuo, nu va setikire ondjuo. Novarajeoa 
va Jehova va potuparisire ovarumendu, imbamba 
ri pentje, ave ha munu omuvero, arire tji va urua 
kokuupaha. Novarajeoa va Jehova va tjere ku 
Rote : obe u ri pumuna ani ? avehe imb ovoje tuara 
mona mui. Matu kanjaja pona’mba, onganda indji, 
ondu kokutja oviungura ovivi viovandu ovinene 
tjinene komurungu ua Jehova. Jehova ua hindir 
ete kokupepura pona’mba. Rote arire tj’a kampura 
omukazendu ue, novakazona ve vevari, novarajeoa 
va Jehova ve ve tikire pentje posio onganda. Je- 
hova arire tj’e rimunikisa ku o, a tja : rihupisa 
omuinjo uoje, ritubukira, o tara kombunda joje, tja 
mo kurama motjana hi atjihe, ritubukira kozondun* 
du. Rote arire tj’a tja : ami ba munu otjari komu- 
rungu uoje, obe kutja ua hupisa omuinjo uantje ; 
nozondundu okokure. Tara onganda indjina opo- 
pezu nokatiti rukuao, dji taurisira mo. Jehova ua 
tjere : ba kampura omurungu uoje, hi nokutea ko 
onganda indjina dji mo hungire. Hakahana, rihu- 
pisa mo, hi na kutjita ko, ove tjantje mo tunuko- 
kona’nguina. Ena ronganda indjina ja rukirue 
Zoara. 

Rote tj’a hitire mu Zoara ejuba ra zire. Nomu- 
kazendu ua Rote ue ritaurire mondjira, kokutara 
kombunda je, na rire otjitundu tjomongua. Rote 
novakazona ve avevari tji va hitire monganda ja 
Zoara, Jehova ua rokisire nomuriro nouzuvo ke* 
juru kombanda ja Sodoma na Gomora. . Ne ua 
tanaurire ozonganda inda nomuruko auhe, novature 
avehe novihape avihe, Jehova ua jandekere. Omu- 
huka omunene Aberaham ue ere kona, na kura- 

mene komurungu ua Jehova, lie ua tarere kuta ku 
Sodoma, na munu omuise omunene tji ua sekamene, 
tji ua tuimine movirongo imbina, omuise omunene 
tjinene.— JLimp. xxxvi. 


EHUNGI X. 

Isaka. 1 Mosc 22 . 23 . 

Jehova ua tjitire, otja tj’a raerere ku Aberahama, 
nu Sava ua koatere omatje omuzandu uokukurupa 
kue, otja tj’a raererue i Erohinia. Aberaham ua 
rukire omatje ue ingu Sara gue mu koaterere, ue 
mu rukire ena re Isaka. Ne ua sukarekere omatje 
ue omajuva hambontatu otja tj’a raererue i Erohima. 
Omatje tj’a kurire arire tj’a jumbirua, Aberaham ua 
tjitire omukandi. 

Kombund ovina’mbi Erohim ua rorere Aberahama, 
ne ue mu isanene : Aberahama ! Aberahama ua 
tjere : oami . ingui. Erohim ua tjere : kampura 
omatje uoje ingui umue, gu mo suvcre, Isaka, nu 
tuende kehi ena raro Morija, mo mu zepere mo 
oomeva, mo mu zepa kondundu imui, indjindji me 
ku raere. Aberaham ua sekamene omuhuka omu- 
nene, ne ua kutirire esinu re, ne ua tuarere pumuna 
je ovazandu vevari nomatje oe Isaka. Ne ua tiorere 
ozongune zozomeva, ne ua sekamene arire tj’a i 
kona karaererue i Erohima. Ejuva ri tja tatu Abe- 
raham ua jerisire omeho oe na muniu kona kokure. 
E ua tjere kovazandu ye : karee imba nesinu, ami 
nomuzandu antje matu i ko, tji tua kumbu ku Je- 
hova raatu kotoka. Aberaham ua torere ozongune 
zoraeva, ne ue ze tjindisire Isaka, ne muini ua 
kampurirc mekc re oinuriro norubio, navevari va 

ire pamue. Isaka uahungirire ku ihe, atja: tate! 
Aberaham ue mu zirire, a tja: omatje antje, oami 
ingui ! Ne ua tja : tara omuriro nozongune, nu 
ontjona jomeva i ri pi ? Aberaham ua tjere : Ero- 
hima ornuini ue rimuninine ontjona jomeva ! novo 
va ire nai pamue. Tji va tunine kona ku va raere- 
rue i Erohima, Aberahama uatungire mo okuruo, na 
tunu kozongune, ne ua kutire omatje oe Isaka, arire 
tj’e mu tua kombanda okuruo komband ozongune. 
Nu Aberaham ua roporere eke re na kampura 
orubio kokuzepa omatje oe. Nomurajeua ua Je- 
hova ue mu ravaerere kejuru, na tja : Aberaham ! 
Aberaham ! Aberaham ua tjere : tara, oami ingui ! 
Ne ua tjere : o tunu omuzandu, ko nokumutjitira 
otjina ; nampano me tjiua, kutja mo tira Erohima 
na kutja kon dji ruruparere omatje oje umue. Abe- 
raham ua erisire omeho oe, arire tja munu kutja 
kombunda je kun ontu ontuzeu, je rizengirire 
momaso nozonja zajo ; nu Aberaham ua ire, nu 
ua torere ontuzeu indji, ne ue i zeperere omatje oe 
ozomeva. Aberaham ug. rukire ena rotjirongo 
hina : Jehova ma munu ! 

Nomurajeua ua Jehova ue mu isanene kejuru 
rukuao, na tja : ondu kokutja ua tjiti otjina hi, 
nu ko panterere pomatje oje umue, otjotjiri, me ku 
p’ondaja onene tjinene, nontui joje me i takabarisa, 
ga i rire otj’ ozonjose zejuru neheke indindi di ri" 
komeva kokuvare, nontui joje mai kara nomibero 
viovavita na jo. Montui joje oviuana vioehi mavi 
peua ondaja, ondu kokutja ua zuvire omambo antje. 
Aberahama nomatje oe Isaka va kotokere kovazan- 
du ve, novo va arukire. — Eimp. xxxvii. 

EHUNGI XI. 

Is ika novanatje ve. 1 Mose 25 — 35. 

Saraua kokere monganda ja Heberona, Aberaham 
•ue mu pakere. Aberaham ua kurupire tjinene, 
Jehova ue mu pere ondaja movina avihe. E ua 
hindire omukarere oe Eriesera novikupe ovingi, ue 
mu tumine kehi re, kovandu ve, kokupahera omatje 
oe Isaka omukazendu. Eriesera ue ere ku Betuera, 
omatje oamangu oa Aberahama. Betuera ua ri 
novanatje vevari, nomuzandu gua rukirue Rabana, 
nomukazona, ena re Rebeka. Eriesera ua vareke- 
rere Isaka omukazona ua Betuera ; tj’a perue, e ua 
pere ovikupe noviovitunja ovingi, arire tj’a kotoka 
ku Aberahama, omuhona oe. Isaka ua kupire 
Rebeka, arire tj’e mu jeta mondjuo jaina je, Sara, 
ingungua kokere. Isaka tj’a kupire Rebeka, e ua ri 
nozompura imirongo vine. Isaka ua kumbire 
tjinene ku Jehova, ondu Rebeka tj’a ri ongandji. 
Jehova ue rikumbisire, ua tja ku Rebeka : mo koata 
ovazandu vevari, nu omunene ma rire omukarere 
oomutiti. Rebeka tj’a koatere, omapaha ja ri me- 
zumo ze. Omutenga ua ri nomainja morutu aruhe 
Qtj’ omukova, opa zire e ua rukirue Esau; omangu 
oe ve mu rukire Jakoba. Ovazandu’mbeni, tji va 
kurire, Esau ua karir omujeve ; Jakoba ua ri omu- 
semba, ua karere mondjuo, ua ri nozonjanda. 
Isaka ua suverere Esau, Rebeka ua suverere Jakoba. 
Ejuva rimui Jakoba ua terekere oviria, Esau ue 
ere kokuti, ua urirue, ea tja ku Jakoba : pan dji o 
oviria imbi, ba urua. Jakoba ue mu itabere : dji 

randa indino okukoateua kuoje okutenga ! Esau 
ua tjere : tara ! me koka, ge tjite vi na ko ? Esau 
ua randere ku Jakoba okukoateua kue okutenga. 
Jakoba ue mu pere ovikokotua noviria, Esau ua 
rire, na nu, arire^tj’a sekama na i ; ua tondere nai 
okukoateua kue okutenga. 

. Isaka tj’a kurupire tjinene, omeho oe tji ja potu- 
parire, e ua isanene Esau, everi re, na tja : kampu- 
ra omunguma nouta, tuende mokuti, kendjijeverc 
otjipuka, dji tjitira otjikuria otjiua tjorutjato, omu* 
injo uantje gau pe ove ondaja, komeho ami me koka. 
Rebeka ua zuvire omambo’nga. Esau ua ire mo* 
kuti kokujeva. Rebeka ua tjere ku Jakoba : tuende 
korupanda, dji etera ozonkoiiipona, indanda nuna 
impari, me ze jarekere iho, otja iho gua suvere 
kokuria, obe mo ze tuara ku iho, ga rie, ge ku pe 
ondaja. Jakoba ua tjere ku ina ku Rebeka : tara, 
erumbi rantje u nomainja morutu rue, ami gi ri 
orunguza. Nani tate men dji tiza, nami me kara 
komurungu ue otj’ ovinea, nani me sengiua, hi na 
kupeua ondaja. Rebeka ua tjere : omatje oantje, 
orusengi garu kare kombanda jantje, puratena uri 
omambo oantje ; tuende dji etera zo. Jakoba ua 
ire, arire tj’e ze eta ku ina, nu Rebeka ua tjitire 
otjikuria otjiua tjorutjato, otja ihe gua suvere koku- 
ria. Kombunda Rebeka ua kampurire ozombanda 
ozombua za Esau, ue ze huikikire ku Jakoba, nomi* 
kova viozonkompona ua kutire, ue vi mangere ken* 
koti nomake oa Jakoba, ovikuria ua pere meke re. 
Jakoba ue vi tuarere ku ihe, na tja : tate ! Isaka 
ua itabere: oami ingui ; omatje oantje ove ani ? 
Jakoba ua tjere ku ihe : oami Esau, ba tjitire otja 
tji uen dji raere sekam, riaa kotjipuka otjantje, 
omuinjo uoje gaun dji pe ondaja. Isaka ua tjere ka 

Jakoba : tumbuka, omatje oantje, ge tize ove, kutja 
me tjiua, kutja ove Esau, poo, ka ove Esau ? 
Jakoba ua tumbukire ku Isaka, guc mu nununga, 
arire tj’a tja : okuposa kua Jakoba, nunguari omake 
je ri oa Esau. Isaka ke mu tjivifue, ondu kokutja 
omake oe ja ri nomainja otj' omake oa Esau. Isaka 
ue mu purire : ove omuini Esau omatje oantje ? 
Jakoba ua tjere : oami je ! Isaka ua rire kotjipuka 
tja Jakoba, na tja : tumbuka, dji hupita, omatje 
oantje ; e ua tumbukire, ue mu hupitire. Nu 
Isaka ue mu serere ondaja, na tja: Erohima ga pe 
ove omueme uejuru, nomasa oehi, nouingi uoviria 
novinuc. Oviuana mavi rire ovakarcre voje, mavi 
rikotamene komurungu uoje, kara nouhona kom- 
banda ovangu voje. Isaka tj’a senine okusera 
ondaja kombanda Jakoba, Jakoba tj’a pitire, Esau 
ua kotokerc kokujeva, na jareke otjipuka, ue tji 
tuarere ku ihe, na tja': tate, sekama u rie, omuinjo 
uoje gau pc ami ondaja. Ihe ua zirire natja: ove 
ani ? . Esau ua tjere : . oami Esau, everi roje. 
Isaka tj’a zuvire omambo’nga, ua uruminue tjinene, 
na tja: e oani, guen dji etere otjipuka? ami ba ri, 
be mu pere ondaja, e ma kara nondaja indji. Esau 
tj’a zuvire omambo’nga oaihe, e ua ririre tjinene, 
na tja : tu pa o ondaja uina. Isaka ue mu pere 
ondaja okatiti. Esau ua njengerue Jakoba tjinene, 
na tja momutima ue : omajuva ooruhoze ruatate 
jnae tumbuka, me zepa omangu oantje. Rcbeka 
tj’a zuvire omambo’nga, ua tjere ku Jakoba : seka- 
jna, taura kerumbi rantje, ku Rabana, kara’mbeni, 
omarenge oerumbi roje tjantje ja porisjua. Isaka 
ua isanene Jakoba, ue mu pere ondaja rukuao, arire 
tj’e mu tjindisa ku Rabana. Jakoba ua taurire 
Jkomurungu uerumbi re, ua taurire ku Rabana. 

Jakoba tj’a ri omuezc umui pumuna Rabana, gua 
tjere ku Jakoba : mon dji karere uri ? dji raera, mo 
vanga tjike otj’ ondjambi ? Nu Rabana uari nova- 
kazona vevari, erumbi ua rukirue Rea, nomangu oe 
Rahere. Rea ua ri nozonguizi, Rahere ua ri omua. 
Jakoba ua tjere ku Rabana : me ku karerere 

Rahere ozompura hambombari. Ozompura ham- 
bombari tji za kapitire, Rabana ke mu pere Rahere, 
ue mu pere Rea. Jakoba ua tjere ku Rabana : tji 
ua tjitire ovinea, oani vi ? Rabana ua itaberere : 
ka omuhingo uetu, kokupa omukazona omangu 
komeho erumbi re. Tji mo karere ami ozompura 
hambombari ozonkuao, me ku pe omangu una. 
Jakoba ua tjitire nao, ondu tj’a suverere Rahere ; 
Rabana ue mu pere Rahere una. Jakoba ua ri 
novanatje ovazandu imurongo na vevari pehi, 
nomukazona umui. 

Ing omana oovazandu va Jakoba : omunene Ru- 
ben, ovarigu ve : Simeona, Revi, Juda, Dana, 
Natari, Gada, Asera, Isahera, Seburona, Joseva, 
Benjamina, ena romukazona, Dina. 

Jehova ua tjere ku Jakoba: jaruka kehi rootate 
voje, me kara pumuna ove. Jakoba tj’a kotokere 
kojao, pumuna ovakazendu novanatje novakarere 
ve, notjihuro atjihe otjinene otjizeu, e ua zuvire, 
kutja Esau, erumbi re, ua sekamene puna ovandu 
ve ovengi kokuhakaena na Jakoba. Jakoba tj’a 
zuvire, e ua tirire tjinene, na kumbu ku Jehova 
kokumujama kerumbi re Esau. Tj’a kumbire, 
Erohima ue mu pere ena rarue, ua rukire je Isera- 
era. Jakoba ua hindire ku Esau ozonjanda ozengi, 
nu tj’a hakaenene na je, Jakoba ua ire komurungu 
uovanatje novakazendu ve, ne rikotamene tu ham- 
bombari komurungu ua Esau. Esau tja mnnine 

omangu oe Jakoba, ua utukere ku je, ne ripete 
kenkoti romangu oe, ue mu hupitire, avevari va 
ririre. Erohima ua jamene nai Jakoba komurungu 
ua Esau na tauaura omutima ua Esau, a ha tjitire 
otjina komangu oc Jakoba. Jakoba ua tjindire ku 
ihe Isaka; ingui tj’a kurupire tjinene, tj’a munine 
ovanatje vovanatje, novanatje vao rukuao, ua ko- 
kere, novanatje ve Esau na Jakoba ve mu pakere. 
Esau ua tjindire mehi ra Seira, Jakoba ua turire 
mehi ra Kanaana ; ka va turire pamue, ehi ka ra 
urire ko orutumbo ruao, ra ri ohinga. — Eimp. xxvi. 


EHUNGI XII. 

Joseva ma randua . 1 Mose 37 . 

Joseva, omatje oa Jakoba, ua ri omuzandu no* 
zompura imurongo na hambombari pehi, tj’a karisire 
ozonjanda zaihe pumuna omarumbi oe ; nu omambo 
oao omavi e ua tuarere ku ihe. Israera ua suverere 
Joseva komeho ovanatje ve avehe, ondu tj’a ri 
omatje ookukurupa kue, arire tj’e mu tjiti otjizaro 
otjiua novivara ovengi. Omarumbi oe tji va mu- 
nine, kutja ihe jao ue mu suverere tjinene komeho 
jao avehe, kutja ua ri omuingona, ve mu njengerue, 
ka va sorere okuhungira naua ku je. Joseva ua 
rotere oruroto, na tja komarumbi oe : purateneje 
oruroto ruantje, indui ami dum ba roto. Ami ba 
rotere, kutja ete tua kutire omakutua mekunino, 
ekutua rantje ra kangamene, arire tji ra kurama, 
nomakutua oenu je rikotamene komurungu uekutua 
'rantje. Omarumbi va tjere ku je : mo vanga oku- 
honapara kombanda jetu 1 Ve mu njengerue 
tjinene. E ua rotere oruroto ruarue, na tja 

komarumbi oe : ami ba rotere, kutja ejuva nomueze 
nozonjose imurongo na imui pehi kutja ze rikota- 
mene koami. Ihe je, tj’a raererue omambo’nga, 
ue mu verere, na tja ku je : oruroto indui orugua 
i ? ge je, oami, nonjoko, nomarumbi ooje, gatu je, 
gatu rikotamene kove ? Omarumbi va tir eruru, 
nunguari ihe ua takamisire morukoro omambo’nga. 

Omarumbi oa Joseva va karisire ozonjanda za ihe 
kuta ku Sikema. Israera ua tjere ku Joseva : 
tuende, katara, omarumbi voje kutja mave kara 
o, nozonjanda kutja maze kara naua, dji kotorera 
omambo. Joseva arire tj’a i. Tjinga a ri kokure, 
omarumbi oe va munine je, va tjasanene : tareje, 
omurote me ja’nguno, indjee, tu mu zepe, tu mu 
jumbe mondjompo, arire tji tua tja : otjipuka 
otjindandi tje mu zepere, matu munu, oturoto tue 
matu rire tjike. Ruben, gua ri erumbi, ue mu 
vaterere, na tja : atu ha mu zepa ; amu tirahi om- 
pintu ; mu jumbeje mondjompo, indjindji ri mokuti. 
Ruben ua vangere okumuvatera komake oao, ko- 
kumukotora ku ihe. Joseva tj’a tumbukire, ve mu 
hukurire otjizaro tje, ve mu jumbire mondjompo, 
indji ja puirire, arire tji va kara pehi kokuria. 

Tji va rire, va munine ombunga jo Vamidiana 
ovengi, arire tji va nana Joseva mondjompo, arire 
tji ve mu randere ovipimbe imirongo vivari ko Va- 
midiana, imbambe mu tuarere kehi rarue, ena raro 
Egipeta. Omarumbi oa Joseva va zepere onkompo, 
arire tji va tutumika mompintu otjizaro tje, ve tji 
hindire ku ihe, ku Israera, arire tji va tja : tue tji 
munu, tji zemburuka, kutja otjo tjomatje uoje, poo, 
ka tjo ? Jakoba ue tji tjivirue, na tja : otjo tjomatje 
oantje, otjipuka otjindandi tje mu zepere ; arire tj’a 
taura ovihuikiko vie, ne ua riririre omatje oe 

Joseva omajuva omcngi. Ovamidiana va tuarcre 
Joseva mehi ra Egipeta, arire tji ve mu randa ku 
Potivara, gua ri enuke ra Yarao, omuhona oa 
Egipeta. Jehova ua ri pumuna Joseva, kutja ua 
ri omuningandu. Omuhona oe tj’a munine ihi, ue 
mu kuramisire kombanda ondjuo je aihe. Jehova 
ua andaparerere Joseva ondjuo novina avihe via 
Potivara. — JEimp . xxii. 


EHUNGI XIII. 

Joseva mondjuo jovahuurua. 1 Mose 39 — 40 . 

Joseva ua ri omundu omua, nomurungu omua. 
Kombunda omukazendu ua Potivara ua uisire omeho 
oe ku Joseva, arire tj’a paha okumuhonga kokuva- 
kira. Joseva ua pantere, na tja ku je : ge tjite vi 
oundandi bu ri nai ounene komurungu ua Erohima ! 
Ejuva rimui Joseva ua hitire mondjuo kokuungura, 
ka pa ri omundu, gua ri mo. Omukazendu ua 
kampurire ombanda je, arire tj’a tja: rara po ami. 
Joseva ua isire ombanda je momake oomukazendu, 
na tupuka, arire tj’a piti mondjuo. Omukazendu 
tj’a munine, kutja Joseva ua tupukire, nokutja ua 
isire ombanda je momake oe, ua isanene ovandu, 
na tja : tareje ! omutua ingui ue ere kojami koku- 
vakira, ami tjim ba ororoka, e ua tupukire. Omu- 
rumendu oe, tja kotokere, ue mu raere omatnbo’nga 
rukuao, ua kumininine Joseva no vinea. Omuhona 
oa Joseva, tj’a zuvire omambo’nga oomukazendu 
oe, e ua ri nomarenge, arire tj’a hindi Joseva 
mondjuo jovahuurua. Jehova ua ri pumuna Jo- 
seva, ue mu perc otjari momcho oomutarere oon- 
djuo jovahuurua, ingui ua perc ovahuurua avehe 

momakc oa Joseva; kovinaavihe Joseva bi a tjitire, 
Jehova ua pere ouningandu. 

Kombund ovina’mbi omuhambune nomujareke 
vorauhona oa Egipeta, va pindikisire omuhona vao, 
omuhona oa Egipeta. Varao ua tir omarenge, 
arire tj’e ve hindi mondjuo jovahuurua, opu pa ri 
Joseva. Moutuku umui avevari notnuhambune 
nomujareke va rotere oruroto. Joseva, tj’e ere ku 
o omuhuka, tj’a munine, kutja va ri noruhoze, ue 
ve purire, na tja : otjigua i, ene kutja mu noru- 
hoze ? Vazirire: tua rotere, nu ka tu nomundu, 
gue tu raere okuha kuoruroto. Joseva ua zirire : 
okumangurura maku sa ku Erohima, nanda dji 
koreje. Omuhambune ue mu korere oruroto rue, 
na tja: moruroto ruantje ba munu omuvite bu 
nomikono vitatu, arire tji ua ri nomivite. Otjitju- 
ma tja Varao tja ri meke rantje, ami ba kampu- 
rire omivite, be vi kamene motjitjuma tja Varao, 
arire tjim be tji pe meke ra Varao. Joseva ua 
tjere : omikono vitatu okutja omajuva ietatu. Kom- 
bund omajuva ietatu Varao ma jere otjiuru tjoje, 
me ku jarura mokukarera kuoje ; mo pe meke ra 
Varao otjitjuma tje, otja rukuru. Tji mo kara 
naua, dji' zemburuka, dji hungirira ku Varao, ga 
pitise ami mondjuo indji. Ami ba vakua mehi ra 
Ovaheberu, hi tjitire otjina, kutjam ba jumbua 
mondjuo indji. 

Omujareke tj’a munine, okuha kutja kua ri okua, 
na tja : ami ba roto, ovihanda ivitatu kutja via ri 
potjiuru tjantje, oviria via Varao via ri motjihanda, 
ihihi tja ri okombanda, nozontera za rire mu tjo. 
Joseva ua zirire : ovihanda ivitatu okutja omajuva 
ietatu ; kombund omajuva ietatu Varao ma jere 
otjiuru tjoje, arire tj’c ku turika komuti, nozontera 

maze ri onjama joje. Kombund omajuva ietatu 
Varao ua tjitire, otja Joseva tj’a raerere. Omu- 
hambune ua kuramisirue mokukarera kue, nomu- 
jareke ua turikirue komuti. Omuhambune ke ri- 
zemburukire Joseva, ue mu zembi. — JSimp. xvii, 
7 , 8 . 


EHUNGI XIV. 

Joseva ftomurungu ua Varao. 1 Mose 41 . 

Kombund ozompura impari Varao ua roterc, 
kutja ua kuramene pontontu. Montontu ja pitire 
ozonkompe ozontentu hambombari, ozombua ozon- 
tune, arire tji za ri ehozu. Kombunda e ua munine 
ozonkompe ozontentu ozonkuao, da pitire mon- 
tontu, indanda ri ozombi, otungava, arire tji za 
kurama pozontentu indanda nuna posio ontontu. 
Ozontentu ind’ ozombi otungava za manene, za 
rire ozontentu ind ozombua, indanda nuna. Varao 
ua kangamenc. E ua rarere rukuao, arire tj’a roto 
tu vari : ozondavi hambombari ozontune ozompua 
za liapere mehozu rimui ; kombunda jazo ozon- 
davi ozonkuao hambombari ozondampi, indanda 
njoserue ombepo za liapere, nu ind ozondampi za 
ninine indanda nuna. Varao ua pendukire. Omu- 
huka tji ue ere, Varao .ua hindire kozonganga za 
Egipeta novanandunge avehe, ue ve rajere, arire 
tj’e ve kora oturoto ; ka pa ri omundu, gua sorere 
okumuraera okuha kuoturoto tue. Omuhambune 
omunene ua tjere : indino me rizemburuka, kutja 
pen omundu mondjuo jovahuurua, gua sora oku- 
raera oturoto. Varao ua hindire ku Joseva, arire tj’e 
mu hitisa komurungu ue ; ue mu raere oturoto tue. 

Joseva ua zirire : oturoto tua Varao tuvari tu ri 

tumui. Erohima ua kora ku Varao ovina’mbi, 
imbimbi ma tjiti. Tara ! ozompura zondjoura ham- 
bombari maze ja, ondjoura mai kara mehi arihe ra 
Egipeta^ Kombunda jazo ozompura hambombari 
zondjara maze ja, ourumbu mau zepa ehi arihe. 
Varao kutja ua rotere tuvari oruroto rumui, okutja : 
Erohima ma tjiti tjiri ovina’mbi, na me vi tjiti tji- 
manga. Nu Varao ga ritarere omurumendu nozon- 
dunge, gu ma kurama komband ehi arihe ra Egipe- 
ta, gu ma ongarisa movirongo avihe oviria ovingi 
mozompura inda zondjoura, oviria imbi oviongiua 
gavi ririre oviria viozompura zondjara, ehi arihe 
novandu avehe ave ha t’ondjara. Varao arire tj’a 
tja : ondu kokutja Erohima ue ku pc ozondunge, 
nondu tj’e ku vingurura ovina’mbi, ka pen omundu, 
gu u ri nozondunge otja tja ove. Ove mo kara 
komband ondjuo jantje, otjihavero ihi uri ami me 
kara kombanda joje ; tara, be ku tua kombanda 
ehi arihe ra Egipeta. Varao ua isire onkoho keke 
re, arire tj’e i tua keke ra Joseva, ue mu zarekere 
novizaro oviua, ue mu tuire ombongora jovijere- 
tenda menkoti re, ue mu rondisire keendise re ori 
tja vari, va ororokere komurungu ua Joseva : riko- 
tameneje ! 

Joseva ua ri nozompura imirongo vitatu, tj’a 
kuramene komurungu ua Varao. E ua varurire 
ovirongo avihe ; mozompura zondjoura hambombari 
e ua oronganisire oviria oveng ovengi, otj’ oma- 
heke. Kombund ozompura inda zondjoura, ozom- 
pura zondjara ze ere, nondjara ja ri onteu movi- 
rongo avihe, mu Egipeta omua ri otjikokotua, 
oviuana avihe vie ere ku Egipeta kokurahda oviria. 
— j Eimp. i, 1 , 2. ' 

EI1UNGI XV. 

Omammbi oa Joseva . 1 Mose 42 

Jakoba tj’a munine, kutja oviria via ri mu Egipe- 
ta, ua tjere kovazandu ve : mamu tarasana tjike ? 
tuendeje inguina, mu tu randere oviria, gatu kare 
notnuinjo, atu ha koka. Omarumbi oa Joseva va 
ire mu Egipeta. Benjamina, omangu oa Joseva, 
Jakoba ke mu hindire puvnuna o, a tja : ouhuman- 
du au he ja kombanda je. Ovanatje va Israera ve 
ere kokuranda oviria. Joseva ua ri omuhona 
komband ehi, na randa oviria kovandu vehi’ndina. 
Omarumbi oa Joseva tji ve ere, ve* rikotamenene 
komurungu ue. Joseva ue ve tjivirue, novo ka ve 
mu tjivirue, e ue ritjitire oozonganda, na hungire 
pumuna o omambo omakukutu, na tja : ene mua 
zu pi ? va tjere : kehi ra Kanaana kokuranda ovi- 
ria. Joseva ue rizemburukire oturoto tue, na tja 
kuo: oene ovahoze! mue ere kokutara, kutja ehi ri 
ri pi kamuaha. Va tjere ku je: inde, muhona oetu ! 
oete, ovakarere voje, tue ja kokuranda oviria. 
Oete atuhe tu ri ovanatje vomurumendu umui mehi 
ra Kanaana, ingui okatiti u ri puna tate jetu, na 
umuikepo; oete ovasemba. Joseva ua tjere ku 
o : otjim ba hee, tjim ba tja : oene ovahoze. Ka 
mu na kupita ko rukuao, omangu oenu okatiti 
tj’e hi na kuja muno. Hindeje umui mokati kenu, 
ga ete omangu oenu, ene varue mamu huurua ; 
omambo oenu gae rorue nai, kutja oatjiri poo, ka 
tjo? arire tj’e vetua pamue mondjuo jovahuurua. 

Ejuva ri tja tatu e ua tjere ku o: tjiteje nai, 
gaum hupe, ami me tira Erohima. Tji mu ri ova- 
semba, umui mokati kenu ga kare mondjuo jova- 

huurua, ene ovakuao tuendeje, tuareje oviria ; 
eteje koami omangu oenu okatiti, omambo oenu 
gae rire otjotjiri, nene amu ha koka. Novo va 
tjasanene : ete tu nondjo komangu oetu ; tji tua 
munine okutira kuomuinjo ue, tj’e rihekere ku ete, 
ka tu vangere ko okumuzuva, ouhumandu imbui, 
opu ua zu ue ja kombanda jetu. Ruben, erumbi, 
ua tjere : hi tjere ene, amu tjiti navi nomatje, enc 
ka mu vangere ko okuzuva. Tareje, nampano 
ompintu je mai pahua. Ka va tjivirue, kutja Jo- 
seva ue ve zuvire, ondu omuzuvise tj’a ri pokati 
kao na Joscva; ne ue ritanaurire, na riri. Tj’a 
jarukire ku o, e ua kampurire Simeona, arire tj’e 
mu kutu komurungu uao. Joseva ua tjere kova- 
karere ve, gave urise ozontjatu zomarumbi oe 
noviria, gave tue montjatu jauhe ovipimbe vie, na 
kokuvepa oviria viondjira ; arire tji va aruka ku 
ihe jao. Tji ve ere ku je, ve mu korere ovina 
avihe. 

Tji va pukuminine ozontjatu zao, auhe ua mu- 
nine ovipimbe vie montjatu je, nu va uruminiue 
tjinene pumuna ihe jao, gua tjere ku o : mamun 
dji punda ovanatje vantje ; Joseva ke po, Simeona 
ke po, Benjamina mama vanga okutuara una. 
Ovina’mbi avihe vie ja kombanda jami. Ruben ua 
zirire na tja : tjim be hi na kumukotora kove, zepa 
ovazandu vantje vevari. Mu pa meke rantje, me 
mu kotora kove. Jakoba ua tjere: omatje oantje 
k’e na kuenda pumuna ene ; erumbi re ua tire, ne’ 
ua isirue peke ; da kuzu ma humisiua mondjira, da 
kuzu mamu hitisa ozonti zantje nomitjise mejendo. 
— Eimp. xvi. 

EHUNGI XVI. 

Oami Juseva. 1 Mose 44 . 45 . 

Ondjara ja ri onteu ; tji va rire oviria, imbimbi va 
etere mu Egipeta, Jakoba ua tjere kovazandu ve : 
tuendeje rukuao, tu randereje oviria. Juda ua tjere 
ku je : omurumendu inguina ue tu raerere : ka mu 
na kumuna ko omurungu uantje, omangu oenu tj’e 
he ri kumuna ene. Jakoba ua tjere : tji mua tjiti 
nai, mua ni vi ? kokuraera komundu, kutja ene mu 
nomangu ? Va tjere : omundu’nguina ue tu purire 
tjinene kovandjuo jetu, na tja: iho jenu inga u 
rtomuinjo ? ene mu nomangu omukuao, poo ? ka tu 
tjivirue, kutja ua vangere okuhungira : eteje koami 
omangu oenu. Juda ua tjere ku ihe je : hinda 
omatje pumuna ami, gatu sekame tu jende, gatu 
kare nomuinjo, oete na jove novanatje vetu. . Tjim 
be hi na okumujarura kove, me kara aruhe nondjo. 
Israera, ihe jao, ua tjere : tji tjiri nai, tuareje ovina 
oviua viehi retu kokuvipa komundu’nguina, kampu- 
reje una ovipimbe viarue, novipimbe, imbimbia ri 
mozontjatu zenu, tuareje uina ; tuareje omangu 
oenu. Erohima omuzeu ga p’ene otjari komurungu 
uomundu’nguina. Oami tjimuna omundu, gua 
panjara ovanatje ve. 

• Va-sekamene, na ve i ku Egipeta, arire tji va 
kurama komurungu ua Josera. Tj’e ve munine pu- 
muna Benjamina, ua tjere komurumendu’ngui, gua 
kuramene komband ondjuo je : ovarumendu’mba ve 
tika mondjuo, zepa ozonjanda, ze jareka, imba mave 
ri puna ami. Omurumendu’ngui ue ve tikire 
mondjuo ja Joseva. Tji va tikirue mondjuo, va 

tirire, omundu’ngui ua tjere : amu tira ! ne ua tuire 
pu o Simeona, ne ve pere omeva kokukoha ozom- 
paze zao, arire tja pe oviria komasinu oao, novo va 
tuninine Joseva oviokupa. Joseva tj’a jarukire 
mondjuo, ve mu pere oviokupa, arire tji ve rikota* 
mene komurungu ue. Joseva ue ve minikire, na 
tja: iho jenu u ri naua ? inga u nomuinjo ? Va 
zirire : omukarere uoje, tate jetu, u ri naua, e inga 
u nomuinjo ; arire tji ve rikotamene. Joseva ua 
munine Benjamina omangu oe, na tja : ingui 
omangu oenu okatiti ? Na tja ku je : omatje 
oantje ! Erohima ga kare notjari kombanda joje. 
Joseva ua hakahanene, ua hitire mondjuo, na riri. 
Tj’a kohere omurungu ue, e ua pitire, na tja 
kovakarere ve : eteje oviria. Omarumbi oa Joseva 
va karisirue pehi va sanene nokukurupa kuao, novo 
va himinue ; nu va perue ovikuria, Benjamina ua 
perue ovengi komeho omarumbi oe. 

Joseva ua tjere komundu, gua ri komband ondjuo 
je : urisa ozontjatu zovarumendu’mba noviria, novi- 
pimbe viauhe tua montjatu je. Notjinuino tjantje 
tua montjatu jokatiti novipimbe vioviria. Omuhuka 
tji ba tjire, omarumbi oa Joseva va ire nomasinu 
oao. Tji va ri posio onganda, Joseva ua tjere ku 
ingui, ingungua ri komband ondjuo je : sekam, teza 
ovarumendu, tji mo ve munu, hungira ku o : ene 
mua tjiti vi? ene mua vaka otjinuino tjomuhona 
oantje. Nangui tj’e ve munine, ua hungire ku o 
omambo’nga. Novo va zirire : tara, ovipimbe im- 
bimbi ete bi tua munine mozontjatu zetu, toe vi 
jarura ; nu oete tua vaka ovivapatenda, novijere- 
tenda ? inde oanga ! Ingui mokati ketu, gu u ri 
notjinuino, ga zepeue, na ete atuhe matu kara 
ovakarere vomuhona oetu. E ua tjere: i, gu na 

tjo, ga kare omukarere oantje. Aulie ua tuire pehj 
ontjatu je, arire tj’e i paturura. Omundu ua Joseva 
ua pahere mozontjatu azehe, nu tja pahere montjatu 
ja Benjamina, ua munine otjinuino. Omarurabi 
avehe, tji va munine ho, va taurire ozombanda zao, 
arire tji va jaruka konganda. 

Juda ua hitire mondjuo ja Joseva nomarumbi 
novangu ve, ve riuisire pehi komurungu ua Joseva ; 
gua tjerc : mua tjiti vi ? Juda ua hungirire : gatu 
hungire tjike ? Erohima ua munu ourunde uovaka- 
rere voje. Oete atuhe ovakarere vomuhona oetu* 
Joseva ua tjere : otjohi gatji kare kokure koami ; 
ingui, gua ri notjinuino, ma kara omukarere oantje. 
Juda ua hungirire kuje: muhona oantje ! tjim ba 
jaruka an dji hi nomuzandu ingui, matu eta ozonti 
za tate nomitjise mejendo. Arikana, kampurira 
omuzandu ingui oami, kokukara omukarere oorau- 
hona oantje ; mu isa omuzandu okutjinda pumuna 
omarumbi oe, ami e ha munu oruhoze rua tate ! 
Joseva ka sorere okuritakamisa, na riri tjinene, na 
tja : oami Joseva. Tate, inga u nomuinjo ? Oma- 
rumbi oe ka va sorere okuhungira, va uruminue 
tjinene. E ua tjere ku o : tumbukeje koami ! oami 
Joseva, omangu oenu, ene gu mua randere ku 
Egipeta. Amu tira, amun tjindovasi, kutja ami gi 
nomarenge, Erohima uen dji hindirire omiinjo vienu 
muno. Ene ka mun dji hindire muno, Erohima ua 
tumine ami. Hakahaneje ku tate, mu raereje : 
Joseva, omatje uoje ma raerisa kove : Erohima uen 
dji tjitire omuhona ua Egipeta arihe, indjo koami, o 
jombo, ozompura zourumbu intano inga maze ja. 
Hakahaneje, indjee’nguno pumuna tate. Ne ua 
uire kenkoti romangu oe Benjamina, na riri ; 
Benjamina ua ririre 1111a. Joseva ua hupitire oma- 

rumbi oe aehc, na riri. Kombunda omarumbi oe 
va hungirire purauna je. — Eimp. xxv. 


EHUNGI XVII. 

Jakoba ma tjincli meld ra Egipeta. 1 Mo$e 46 — 50 . 

Joseva ua pere omaendise komarumbi oe, otja 
tj’a raererue i Varao, noviria viondjira, ne ua pere 
ku je auhe otjizaro, ku Benjamina e ua pere ovi- 
pimbe imirongo murongo vitatu, novizaro ivitano. 
Ku ihe e ua hindire oraasinu imirongo vivari, nesito 
npvikokotua noviria, na tja komarumbi oe : amu 
patasana kondjira. Tji ve ere ku ihe jao Jakoba 
inehi ra Kanaana, ve mu korere : Joseva inga u 
nomuinjo ; e ka kampurire omambo oao. Tji va 
hungirire ku je omambo aehe oa Joseva, nu tj’a 
munine omaendise, inganga hindirue i Joseva, c 
ua kotorere, ne ua tjere : opuo ! omatje oantje 
Joseva inga u nomuinjo, me i kokumutara, komeho 
ami me koka. Israera ua tjindire pumuna ovina 
avihe imbimbi a ri navio, tj’e ere ku Berseba, e ua 
zeperere Erohima ua ihe Isaka ozomeva. Moutu- 
ku Erohima ua hungirire ku je : Jakoba, Jakoba ! 
Ne ua tjere : oami ingui ! Erohima ua tjere : oami 
Erohima, Erohim oa iho joje, o tira okutjinda ku 
Egipeta, okonguina me ku tjiti otjiuana otjinene. 

Jakoba ua hindire Juda ku Joseva. Joseva ua 
kutire ejendise re kokuhakaena na ihe je ; tj’a mu> 
nine je, ua uire kenkoti re, na riri tjinene. Israera 
ua tjere ku Joseva: me suver okukoka, kombunda 
ami ba munu omurungu uoje, kutja ove inga u 
nomuinjo. Joseva ua tjere: me i kokuraera ku 
Varao ; na i, arirc tj’a kora ovina’mbi ku Varao, 

gua tjcre ku je : iho, nomarumbi oje, nomangu 
uoje ve ere kove, ehi arihe ra Egipeta ri ri komu- 
rungu uoje, ve turisa motjirongo Gosena, tji mo 
tjiua niokati kao ovanandunge, gave rire ovandu 
vozohambo zozonjanda zantje. Joseva ua kura- 
misire ihe je komurungu ua Varao, Jakoba a sere 
Varao ondaja, arire tj’a piti. Joseva ua pere ovi- 
rongo oviua ku ihe je, nomarumbi nomangu oe. 
Jakoba ua ri mehi ra Egipeta ozompura imurongo 
na hambombari pehi ; ua karira omundu omuku- 
rupe tjinene, ua ri nozompura imirongo mirongo, 
na imirongo vine, na hambombari pehi. 

Omajuva ookukoka kua Israera tji je ere, e ua 
rajere omatje oe Joseva, na tja ku je : me vanga 
okurara pootate jantje ; tji me koka, dji paka me- 
jendo rao. Kombunda ua isanene ovanatje ye, na 
tja ku o : riongeje, ge raere ene ovina’mbi mavi 
ja ; arire tj’e ve sere ondaja. Ku Juda e ua sere 
ondaja onene komeho omarumbi novangu ve, na 
tja ku je: Juda, ove ingui, ovangu voje mave 
jimbi ove ; eke roje mari kara kenkoti rovatonde 
voje, ove ua sana nonkeama ontantu. Okati 
kouhona ka ke na kujekua ku Juda, nomupe ooma- 
tuako ka mu na kujekua ko Juda pokati kozom- 
paze ze, tjantje tjantje Siro me ja, nokuzuva 
kuoviuana viehi maku rire na je. Jakoba tj’a 
senine okuvesera ondaja, ua tjere ku o : me onga- 
risiua kotjiuana tjantje, dji pakeje pootate jantje. 
Tj’a hungirire omambo’nga, ua tuire pamue omara- 
ma oe, arire tj’a pe omuinjo ue. Joseva ua uire 
komurungu ua ihe, ue mu hupitire, arire tj’a riri. 
Kombunda ue mu tuarere mehi ra Kanaana, arire 
tj’c mu paka mejendo ra Aberahama nora Isaka ; 
najaruka mehi ra Egipeta, c je, nomarumbi, no- 

mangu oc, novandu avehe, imbamba ire pumuna je, 
kokupaka ihe je. 

Omarumbi oa Joseva, tji va munine, ihe jao 
kutja ua kokere, va tjasanene: Joseva nani ma 
tond ete, me risutisa koete ourunde auhe, bu tue 
mu tjitire. Ve ere ku je, ve riuisire pehi komu- 
rungu ue, ave tja: oete ovakarere voje, tu isa 
ourunde uetu. Joseva ua ririre, a tja: amu tira ! 
oami kehi Erohima. Oene muan tjindovasire 
okutjita ouvi puna jami, Erohima uan tjindovasire 
okutjita oua, kokuparura otjiuana otjinene mondjara 
indji onteu ; ua jarurire nai omitima viao, Joseva 
ua hupire ozompura imirongo mirongo, na imurongo 
pehi ; tj’a kokere, ue rihekere kovandu ve, gave 
tuare orutu rue, tji mave tjindi kehi ra Kanaana. — 
Einip. v. 


EHUNGI XVII I. 

Okukoaleua nokutaura liua Mose. 1 Mose 1 . 2 . 

Omiinjo avihe, okutja ovanatje avehe, imbamba 
zire mozondoza Jakoba, ovo imirongo hambombari. 
Ovo va tjindire pumuna ihe Jakoba kehi ra Egipcta. 
Kombunda okukoka kua Joseva nomarumbi novan- 
gu ve, ovanatje va Iseraera, va takabarere tjinene, 
arire tji ve urisa ehi ra Egipeta arihe. 

Kombund ozompura ozeng ozengi omundu uarue 
ua karira Varao. Omuhona uehi ra Egipeta ua 
rukua aruhe Varao. Omuhona ingui omupe ka 
zuvire na ha tjiua Joseva. Nomuhona ingui, 
Varao, ua tjere ko Vaegipeta : tareje, Ovaiseraera 
ovengi, mave uru ete ; gatu ve tatumise, ave ha 
takabara nai tjinene. Varao arire tj’e ve ungurisa 

tjinene, uc ve ungurisire ominoko. Ovaiseraera 
nanda va tatumisiruc, ovo va takabarere uri tjinene. 
Varao ua tjere rukuauo kovandu ve : ovanatje avehe 
imb ovarume va Ovaiseraera gave te ; tji mave koatoa, 
gave jumbue montontu momeva, gave te omcva. 

Nomurumendu uorive u Ovarevi ena re Amerama 
ua kupire omukazona u Ovarevi ena re Jokebeta, 
(Ovarevi ena rotjiuana tja Ovaiseraera) ne ua 
koatere omatje omuzandu. Ina tj’a munine omatje 
kutja ua ri omua, ue mu horekere omieze ivitatu, nu 
tja munine kutja ka sorere okumuhoreka orure, e mu 
pambere okatemba kozonteka, nomatje ua tuire mu 
ko, nokatemba ue ke tuire motuu momuna uonton- 
tu. Nomutena uomatje ua kuramene popezu, koku- 
tara omatje, kutja ma tjitua vi. Nomusuko, omatje 
ua Varao, ua raukire kontontu kokurikoha, nirire 
tj’a munu okatemba motuu, na hindi omukarerc, ne 
ke etisa ku je. Tj’e ke patururire, na munu 
okanatje, na ke riri. Nomusuko ua Varao ua 
tjariparere, a tja : okanatje ingui oka Vaiseraera. 
Nomutena uakanatje, gua kuramene popezu, ua 
tumbukire, a tja komusuko ua Varao: ge isane 
omunjamisise u Ovaiseraera, ga njamisisirire obc 
omatje ingui, ge ende ? Nomusuko ua Varao ua 
tjere : tuende ! Omutena uokanatje a i, na isana 
inajomatje. Omusuko ua Varao ua tjere ku je : 
kampura omatje ingui, nun dji njamisisira je, ami 
me ku pe ondjambi. Omukazendu arire tj’a tora 
okazandu, ne mu njamisisa. Omatje tj’e kurire, tja 
ri omunene, e ue mu etere komusuko ua Varao, 
nomatje ua karir omatje ue, arire tj’e mu ruka ena 
re Mose, na tja : be mu mosura momeva. 

Mose tj’a ri omurumendu, ua katarere ovandu ve 
Ovaiseraera noviungura viao ovizeu. Arire tj’a 

munu Omuegipeta, kutja ua tonene Omuiseraera, 
Mose ua jebajeberere, nu tj’a munu, kutja ka pa ri 
omundu popezu, ua zepere Omuegipeta, ne mu 
horeke meheke. Ejuba ekuauo, tj’a riangere ru- 
kuao, ua munine Ovaiseraera ivevari, kutja va pose, 
na tja komurunde: mo tono tjike omukuauo, ua ni 
vi ? Ningu ua tjere : ingungua tjiti ove omuhona 
nomupangure kombanda jetu, e ua ? Mo hungire 
nai okundjizepa, otja tji ua zepere Omuegipeta. 
Mose ua tira, arire tj’a tja: otjotjiri, otjina hi tja 
hororua ! Varao tj’a zuvire, kutja Mose ua zepere 
Omuegipeta, ua pahere kokumuzepa. Mose arire 
tj’a taura komurungu ua Varao, na katura mehi ra 
Midiana, oka ka kupire omukazona uomupunguhe 
uehi ra Midiaua, ena re Jetero. Ena romukazendu 
ua Mose Zipora. — Eimp. xxxviii. 


EHUNGI XIX. 

Okutsanua hua Mose. 2 Mose 3. 4. 

Mose ua risire ozonjanda zomukue ue Jetero, kon- 
dundu ena rajo Horeba, ai rukua una Sinai. Norau- 
rajeoaua Jehova ue riraisire ku je meraka romuriro 
moukoto uomuti. Mose tj’a munine omuti, kutja ua 
jaka momuriro, nu ka u ningirire, a tja: me katara 
kutja otjikua tjike. Jchova tj’a munu kutja Mose ua 
.tumbuka ga tare, Erohima arire tj’a vororoka ku je 
moukoto uomuti, a tja: Mose ! Mose! Neatja:oami 
iugui ! Jehova ua tjere : o tumbukan guno ! hukura 
ozonkaku zoje, pona’mba pa japurua. Na tja ruku- 
auo : Oarai Erohima raiho, Erohima ra Aberahara, 
Erohima ra Isaka, Erohima ra Jakoba. Mose 
arire. tj’a horeke omurungu ue, ondu tj’a tira koku- 

tara Erohima. Jehova ua aruka kokuhungira, a 
tja: ba rounu tjiri okutatumisiua kotjiuana otjantje, 
ihihi tji ri mu Egipeta ; ba zuu okuura kuao, tji va 
hingua kovahinge. Ami ba tjiua omitjise viao. 
Opum ba zire kokurauka, ge ve vatere komake o 
Ovaegipeta, me ve isa mehi ra Egipeta, nu me ve 
tuara kehi rarue eua eparanga, me ve hongorere 
kehi indindi mari pupisa omaihi noutji. Ove tuende, 
me ku tumu ku Varao, go hongorere Ovaiseraera 
mu Egipeta, kehi rarue. Tjiri ami me kara pumu- 
na obe, u tje ku Ovaiseraera : Jehova uen dji hindi. 
Mose ue mu zirire, a tja: ka ve nokukampura ko 
omambo oantje. Jehova ua hungirire, a tja : okati 
koje, ove u na ko, jumba pehi ! Mose ue ke jum- 
birc pehi. Nokati tji ka jumburue, ka karir onjoka ; 
Mose ue i tubukirire. Jehova a tja: roporora eke 
roje, i kampura pomutjira, arire tji ja rir okati ru- 
kuao meke re. Jehova ua hungire rukuao ku Mose: 
eke roje tua morukoro roje. Mose tj’a tjitire nai, na 
pitisa oro rukuao, eke re ra ri nomitjise nonganja. 
Jehova ua hungirire: ekejarura morukoro. Tj’e 
ri jarurire, na pitisa oro, eke ra verukisirue. Jehova 
ua tjere rukuauo : ovandu tji ve hi na kukampura 
ko ovizemburukiro imbi vivari, nu tji ve hi nokupu- 
ratena ko omambo ooje, ove mo kampura omeva 
oontontu, nu e tirahi pehi, nomeva mae rir ompintu. 
Jehova ua hungirire, a tja : Arona, erumbi roje, ua 
sora kokuhungira, ga hungirire ove ; nokati’nga 
kampura meke roje, mo tjiti na ko ovizemburukiro. 

Mose arire tj’a aruka kehi ra Egipeta, nokati ka ri 
‘meke re; tj’a munine erumbi re Arona, ue mu raerere 
omambo aehe, ingangaraererue i Jehova, novizem- 
burukiro, imbimbi bie mu tuireko. Mose na Arona va 
orongarisire ovakuru avehe va Ovaiseraera. Arona 

arire tj’a liungirire ku o omambo aelie, inga Jehova 
ga raerere ku Mose, novizemburukiro e bia tjitirc 
komeho ovandu. Novandu va kampurire nave zuu, 
Jehova, kutja ua varura Ovaiseraera, nokutja 
ua munine okutatumisiua kuao, arire tji va kar 
ongota noviuru viao, novo ve rikotamenene pehi. — 
JEimp. vi. 


EHUNGI XX. 

Mose homuruntju ua Varao. 2 Mose 5 — 11 . 

Mose na Arona tji va hungirire pumuna ovakuru 
va Ovaiseraera, va ire ku Varao, navetja: Jehova, 
Erohima ra Ovaiseraera ua tja vi : tjindisa otjiuana 
otjantje, Ovaiseraera! Varao ua ziri re a tja: - Je- 
hova e oa, kutjan ge zuve omambo oe nokutja ge 
tjindise Ovaiseraera? Hi mu i Jehova, nami hi 
nokutjindisa ko Ovaiseraera. Novo va tjere : tu 
tjindise, gatu zepere Jehova Erohima retu ozomeba. 
Varao arire tj’a tja ku o: obe Mose na Arona, enc 
mamu toris ovandu otjiruajo, mua ni vi ? Tuen- 
deje koviungura vienu ! 

Varao arire tj’a tatumisa tjinene imb Ovaiseraera, 
arire tj’e ve ungurisire tjinene ne ve tonisa. Mose 
ua arukire ku Jehova, arire tj’a tja : Muhona! uen 
dji hindi tjike ua ni vi? Obe ua tjiti navi novan- 
du’mba. Nami tjantjc tjim ba hungire na Varao 
mena roje, eje ua tatumisire ovandu’mba, nu obe 
koja vatera otjiuana otjoje. Jehova ua tjere ku 
Mose: mo munu, ami tji me tjiti na Varao, ge ve 
tjindise ovandu vantje Ovaiseraera. 

Erohima ua hungire rukuao ku Mose, ga raerc 
Ovaiseraera: oami Jehova, me vaterc cne, mamu 

tjiua kutja oatni Jehova. Mose a hungire nai ku 
Ovaiseraera, nunguari ka va zuvirire okupatna 
komiinjo viao, tji va pamcnue noviungura ovizcu. 
Mose na Arona va arukire ku Varao, na Arona 
arire tj’a juinbu okati ke komurungu ua Varao na 
komurungu uovakarere va Varao, noko kakarir 
onjoka. Nozonganga za Egipeta va tjitire nai una, 
outi uao, tji ve u jumbire pehi, ua karir ozonjoka, 
nokati ka Arona ka ninine outi uao. Varao ua kuku- 
tisire omutima ue na ha zuu omambo oa Mose, ka 
tjindisire Ovaiseraera. 

Mose tj’a pitire komeho oa Varao, Jehova ua 
hungirire na je a tja : Omuhuka u jende ku Varao, 
tji ma cnde komeba. Arona ga kampure ineke 
re okati koje, nu ga roporore eke re kombanda 
otneba aehe o Ovaegipeta, kombanda ozontontu 
nozontjombo nomarindi oao, omeba aehe gae rir 
ompintu ; ompintu gai rire movitjuma avihe vi 
Ovaegipeta. Mose na Arona va tjitire, otja tji va 
raererue i Jehova, va tjitire nao komeho ja Varao. 
Nomeba aehe ingangari movirongo avihe ja karir 
ompintu. Nomahuendju inganga ri montontu oo 
ja tire, nontontu ja orere. Nozonganga za Egipeta 
va tjitire nai una nokurangera kuao ; nomutinaa ua 
Varao arire tji ua kukutisiua. Varao uc rivin- 
gurire arire tj’a aruka. Nomeba oontontu ja ri 
ompintu nomajuba hambombari. 

Kombunda Jehova ua hungirire na Mose a tja : 
jenda ku Varao, mu raera : Jehova ua tja vi : 
tjindis otjiuana tjantje, Ovaiseraera, gaven dji ka- 
rere. Obe tji mo panta, ami me eta movirongo 
vioje avihe ovisume. Varao ka zuvire. Jehova 
arire tj’a ropororisa Arona okati meke re kombanda 
ozontontu nomarindi aehe. Novisume via pamene 

omeba aehe, nu via vandekere ovirongo avihe, 
noviD via hitirb mozondjuo navi rondo kovandu 
novinguma viao, via hitire una momazuko novi- 
tjuma. Nozonganga zehi ra Egipeta va tjitire nai 
nna nokurangera kuao. Varao ua isanene Mose. 
na Arona na tja : dji rihekera tjinene ku Jehova ga 
ise po poami nu povandu vantje ovisurae, nami me 
tjindisa Ovaiseraera. Mose arire tj’e mu rihekere. 
Jehova arire tj’a kokisa ovisume. Varao tj’a munu, 
kutja ua suva, ua zeuparisire omutima ue, na ha 
* tjindisa Ovaiseraera. Nu Jehova ua tonisire Arona 
nokati ke oruuma ruehi, garu karir ozona. Noru- 
uma rua karir ozona kovandu, nozonjanda movi- 
rongo avihe. Nozonganga ka va sorere kokutjita 
otjikuraua hi, nave tja : otjohi omunue u Erohima. 
Nomutima ua Varao ua kukutisirue, ka zuvire ko. 

Jehova ua etere ovihovekoa vioupuka ouvi, im- 
bumbua rumatere ovandu, ue u jetere kombanda 
ehi arihe, kombanda Varao novakarere ve, nozondjuo 
ze urisirue na uo. Nu mu Gosena opu pa turire 
Ovaiseraera oupuka imbui ka u jere ko. Varao ua 
rajere Mose na Arona a tja: me mu tjindisa, mun dji 
rihekerere ku Jehova. Mose tj’a kumbire, oupuka 
imbui ua isirue ko. Varao ua kukutisire omutima 
ue, ua rondororere, na ha tjindisa Ovaiseraera. 
Kombunda Jehova ua kokisire ozonjanda za Ovae- 
gipeta, nozonjanda za Ovaiseraera ka za kokere. 
Nomutima ua Varao ua zeuparisirue, Ovaiseraera ka 
tjindisire o. Jehova ua raerere ku Mose na Arona, 
gave kampure ombize mozongumi zao nu gave jum- 
be jo kejuru komurungu ua Varao, nombize gai rir 
ovihongo ku Ovaegipeta avehe. Tji va tjitire nao, 
ovihongo via pitire movandu nu mozonjanda. No- 
zonganga ka va sorere kokukurama komurungu ua 

Mose, ondu kokutja va verere novihongo. Jehova 
ua kukutisire omutima ua Varao, kokutja ha zuu. 

Kombunda Jehova ua rokisire ozompaoe, nozom- 
paoe za zepere ozonjanda, novandu avehe imbamba 
ri mokuti, nozompaoe za teere omiti novihape 
viovidia avihe mokuti. Mehi ra Gosena pu pa 
turire Ovaiseraera, ozompaoe ka za rokisirue. 
Varao ua hindire na raja Mose na Arona, na tja ku 
o : ba tjiti ourunde, Jehova u noupore, ami novandu 
vantje oete ovarunde. Dji rihekera, nokututuma 
nokuroka kozompaoe, gaku kanuke ; ami me tjindisa 
ene, ka mu nokujomba ko. Mose tj’a kumbire, 
okuroka nokututuma kua kanukire. Varao tj’a 
munine ompura, nozampaoe, nokututuma kutja kua 
kanuka, e ua kukutisire omutima ue, eje novakarerc 
ve, ne ka tjindisire Ovaiseraera. 

Jehova ua hindire rukuauo Mose na Arona ku 
Varao, nu ue ve hungirisire ku je : Oure uokupanta 
koje uteka pi ? Ko nokurisusupara ko komurungu 
ua Jehova ? Jehova ma tja : tjindis ovandu vantje, 
gaven dji karere. Tji mo panta kokuvetjindisa, 
me eta muhuka ozompahu momiko mavihe viehi 
roje, nozo maze vandeke oinurungu uehi, ehi ari ha 
munua, nu maze mana ovihape imbimbia hupisiruc 
kozompaoe ; nozo maze urisa ozondjuo zenu. 
Mose tj’a hungirire nai ku Varao ue rivingururire 
na piti. Jehova ua tjere ku Mose: roporora eke 
roje kombanda Egipeta, ozompahu gaze je. Mose 
tj’a ropororere okati ke, Jehova ua etere ombepo 
onene kuta okupamburuka kuejuba, na i ende ejuba 
arihe noutuku auhe, nomuhuka ombepo ja etere 
ozompahu. Nozompahu za vandekerc omurungu 
uehi arihe, nokuti akuhe, nozo za manene ovihape 
avihe, nomaso oomiti. Varao ua isanene Mose 11a 

Arena a tja : ba tur ondjo, dji rihekera, gai isiue. 
Mose arire tj’a piti, ne mu kumbire, nozompahu za 
tuarerue ombepo onene, maze jumbua momeba ko- 
kovare. Nomutima ua Varao Jehova ua kukutisire 
rukuao, na ha tjindisa Ovaiseraera. 

Jehova ua ropororisire Mose eke re kejuru, non- 
torera onene ja ri omajuba etatu mu Egipeta. 
Novandu ka va munasanene. Movirongo vi Ovaisc- 
raera omu ma ri ondjerera. Varao arire tj’a hindi 
ku Mose, natja: tjindeje, kakarere Jehova, no- 
zonjanda zenu maze kara muno. Mose a tja : 
ozonjanda zetu maze i pumuna ete, lia obe mo tu 
pe ozonjanda ozomeva una. Varao arire tj’a panta 
rukuauo, a tja : za po po ami : ritarera o ha munu 
rukuauo omurungu uantje, ejuba’ndi obe’ndi mo 
munu omurungu uantje, obe mo tu. Mose a tja: 
ua hungire naua, hi nokumuna ko omurungu uoje ; 
ma tja rukuauo ku Varao: Jehova ma tja nai : outu- 
ku ounene me i moukoto uehi ra Egipeta. Noma- 
veri aehi oa Egipeta mae koka: everi ra Varao, 
neveri romutua ue, nomaveri ache oozonjanda. 
Nokuura okunene maku kara movirongo avihe. 
Nu po Ovaiseraera novandu, nozonjanda, ka vi 
nokukoka ko, gamu tjiue, kutja Jehova ua tjiti 
ombangu pokati Ovaegipeta na pokati Ovaiseraera. 
. — Eimp. vii; 


EHUNGI XXI. 

Ohutjinda. 2 Mose 12 — 15. 

Jehova ua tuire ku Mose, Ovaiseraera kutjan 
gave zepe ozondjona moutuku imbui uokuzepa 
komaveri o Ovaegipeta, ua raere ku Mose nai, 
ovandjuo jemui, gave zep ondjona imui, nokutja 
gave rie, gave mane, ovandjuo imui ondjona jajo. 

Jehova ua tuire una ku Ovaiseraera, gave hue om- 
pintu jondjona pozongambezero novipamba vimive- 
ro viozondjuo zao, ave hakoka pumuna Ovaegipeta. 
Ompintu jondjona gai rire otjizemburukiro tjao, 
Jehova tji ma kakapita, ga mune ompintu indji ja 
hua pomivero viao. 

Noutuku ounene Jehova ua kokisire omaveri 
aehe o Ovaegipeta, everi ra Varao noraaveri o ova- 
karere ve, nomaveri oozonjanda. Varao arire tj’a 
sekama outuku, nu Ovaegipeta avche, nokuura 
nokutjema kua ri okunene tjinene mehi ra Egipeta; 
ka pa ri ondjuo indjindji ha ri nomutundu. Varao 
arire tj’a raja Mose moutuku a tja: sekameje, tjin- 
deje mokati kovandu vantje, tuendeje, na ene 
novanatje venu nozonjanda zenu. Ovaegipeta va 
hekenene o, arire tji va hingi o, gave tjindc mu 
Egipeta, ave tja : tua koka atuhe. Novo ve ve 
pere ovina ovingi ; novijeretenda novivapatenda 
novizaro. Ovaiseraera arire tji va tjindi, ovandu 
oveng ovengi, nozonjanda ozeng ozengi. 

Varao tj’a zuvire, Ovaiseraera kutja va tjindire, 
nokutja va taurire, omutima ue ua kukutisirue, na 
sekama novita vie, noukambe nomaendise omengi, 
okuveteza, ge ve kotore, gave kare ovatua ve. 
Ovaegipeta va vazere Ovaiseraera, tji va ri moru- 
suve posi omeba kokovare. Varao tj’a tumbukire, 
Ovaiseraera ve mu munine novita vie, arire tji va 
tira tjinene nokuuruma okunene, nave vororoka ku 
Jehova ga vatere o. Mose ua tjere ku o : amu tira, 
mamu munu okuvatera kua Jehova, tji ma vatere 
ene. Ovaegipeta imbambu mamu munu, ka mu 
nokumuna ko rukuauo. Jehova ma ruire ene, ene 
mamu tara uri. Jehova ua tjere : Ovaiseraera 
gave tjinde ! Obe roporora eke roje nokati koje 
kombanda omea kokovare, u e tempure, Ovaisera_ 

era gave konde moukoto uomeba kokovare, gave 
ende kehi ekukutu. Mose tj’a tjitire nai, omea je 
ritempurire, nondjira ja ri moukoto uomeba, nome- 
ba ja kuramene posio ondjira, tjimuna omikuma 
viondjuo. Ovaiseraera arire tji va hiti mondjira 
indji, nave kondo hembandina. Nomurajeoa ua 
Jeliova, gua hongorere orupanda rovandu, ru Ova- 
iseraera, ue rikuramene kombunda jaro, notjikam- 
ba ihitji tj’a ri aruhe komeho rao, tja kuramene 
kombunda rao. Otjikamba hi tja tjairere, ovita 
via Yarao ku Ovaiseraera, ave ha vasasana. Ova- 
iseraera tji va kondere, Ovaegipeta ve ve rambere, 
nave teza o, va hitire una mondjira indjin Jehova 
indjin dj’a tjitire moukoto uomeba kokovare. No- 
vaiseraera tji va kapitire hembandina, Ovaegipeta 
inga va ri mondjira. 

Jehova ua tjere ku Mose : roporora eke roje, 
omeba gae aruke, gae kotoke kombanda Ovaegipe- 
ta. Mose tj’a roporere eke re, omeba kokovare ja 
kotokere. Omeba inganga kuramene kokunene 
nokumoho mondjira, ja hakaenene rukuauo ; nu 
Ovaegipeta, noukambe uao, auhe ua tire omeba, 
va vandekerue omeba kokovare, ka hupisirue omue. 
Ovaiseraera tji va munine otjikumua hi otjinene, 
nokujama kua Jehova, tj’a jamene o kovita via 
Varao, va impurire Jehova Erohima rao, ingungua 
ri Omuvatere uao. Nu Vaiseraera va sekamene po- 
mea kokovare, arire tji va tjindi kondundu ena rajo 
Sinai, Jehova pe riraisire rulcuru ku Mose meraka 
romuriro. Mondjira tjantje tji va ri pokutjinda, 
Jehova ua parurire aruhe Ovaiseraera, ue ve ro- 
kisire omajuba ehe otjikokotua kejuru. — Eimp. xi. 

EHUNGI XXII. 

Omatuako oa Jehova. 2 Mose 19. 20. 

Ovaiseraera va tjindire kondundu, ena rajo Sinai, 
arire tji va tjitire orusuve ruao komurungu uondun- 
du. Mose ua rondere ku Erohima, gua tjere ku je: 
hungira nai kotjiuana tja Jakoba: ene mua munine 
atjihe, ami tji ba tjitire ku Ovaegipeta, nu otja tjim 
ba torere ene komband ovivava vionguvi, ba etere 
ene koami. Tji mamu zuu okuposa kuantje, tji 
mamu takamisa ohange jantje, ene mamu kara 
ouini uantje, ondu ehi arihe tji ri ri orantje. ' Mose 
ua raukere, na isana ovakuru votjiuana, ue ve 
raerere omarabo’nga aehe oa Jehova. Avehe va 
tjere : ovina avihe Jehova bi a raere, ete matu tjiti. 
Mose ua kotorere ku Jehova omambo’nga oovandu. 
Jehova ua tjere : tuende u ve japure indino nomu- 
huka, gave kohe ozombanda zao, u ve tune kejuva 
ori tja tatu, jumba una otjunda, gatji kondoroke 
kondundu, hungira kovandu : ritarereje, auhe gu 
ma tunu ondundu, notjipuka atjihe tji matji tunu jo, 
matji zepeua. Mose ua raukere kondundu, arire 
tj’a japura ovandu, novo va kohere ozombanda zao. 
Ejuva ori tja tatu tji batjire, komband ondundu gua 
ri ozontjeno, nokututuma, notjikamba otjizeu, noku- 
posa kontjembo, ovandu avehe va urumine moru- 
suve. Mose ua tikire ovandu posio orusuve, gave 
hakaene na Erohima, va kuramene kehi ondundu. 
Ondundu aihe ja. Sinai ja tumisire omuise, ondu 
kokutja Jehova ua raukere po momuriro, ondundu 
aihe ja tjitire omungunda, nokuposa kontjembo kua 
karira okunene tjinene. Erohima ua hungirire 
omambo’nga aehe, arire tj’a tja : 

Oami Jehova Erohima roje, gue ku tikire mehi ra 
Egipeta, mondjuo joukarere. K’o nokukara noma- 
rohima oarue komurungu uantje. K’o nokuritjita 
ko otjiserekarerua tji tja hongua ; notjisanekero 
otjo kombanda mejuru, liotjo, ihihi tji ri pehi, 
notjo, ihi tji ri momeva kehi rehi. K’o nokuriko- 
tamena ku vio, k’o nokuvikarera, ondu kokutja 
oami Jehova Erohima, ami gi ri Erohima gum bi 
noukoze, gu ma varura oundandi uooihe movanatje 
va imba, imbambu mave njengua ami, arire tjim ba 
tjaripara kombauda jao, imbambu maven dji suvere, 
arire tji va takamisa omatuako oantje. 

K’o nokuhungira uriri ena ra Jehova, Erohima 
roje, Jehova me mu turisa ondjo, gu ma hungire 
uriri ena re. 

Rizemburuka ejuva rokusuva, go japure oro. 
Omajuva hamboumue mo ungura nu mo tjiti oviun- 
gura vioje avihe. Ejuva ri tja hambombari oroku- 
suva ra Jehova, Erohima roje, mu ro k’o nokutjita 
otjiungura, na jove, nomuzandu uoje, nomukazona 
uoje, nomukarere uoje, nozonjanda zoje, nomujenda 
uoje, gu ma kara puna jove. Ondu kokutja Jehova 
ua tjitire movajuva hamboumue ejuru nehi, nomea 
kokuvare, novina avihe, imbimbi ri mo, arire tj’a 
Suva ejuva ri tja hambombari, opa zire ua andapa- 
rere ro, arire tj’a japura oro. 

Tarera iho na unjoko, omajuva ooje gae repari- 
siue mehi indi, Jehova Erohima indindi me ku pe. 

K’o nokuzepa ko. 

K’o nokuvakira ko. 

K’o nokuvaka ko. 

K’o nokuhongonona novinea omukuenu uoje. 

K’o nokuvanga ko ondjuo jomukuenu uoje ; k’o 
nokuvanga ko omukazendu uomukuenu uoje, no- 

mukarere oe, nonkompe je, nesiuu re, notjina hi 
tji nomukuenu uoje, k’o nokuvanga ko. 

Ovandu avehe va munine okututuma nozondjcno, 
nokuposa kozonja» nondundu indjindja hare omu- 
ise ; tji va munine ho, va jarukire na kuramene 
kokure, novo va tjere ku Mose : ove hungira jete» 
$te matu zuu, Erohima a ha hungire na etc, atu ha 
tu. — Eimp. xix. 


EHUNGI XXIII. 

Onduiona jotjijeretenda. 2 Mose 32 — 36. 

Jehova tj’a tuire kovandu ombango je, Ovaise- 
raera va kuramene kokure ; Mose arire tj’a rondo 
kondundu, na hungire na Jehova. Mose ua karere 
pumuna Jehova omajuva nomautuku imirongo vine 
liokuharia, nokuhanua, nokuharara. Ovaiseraera 
tji va munine, kutja Mose ua jombo nai kondundu 
orure, ve riongarere ku Arona nave tja ku je : tu 
tjitira Omarohima, ingangu raae ende komurungu 
oetu. Ka tu mu i Mose, ingua tjindisire ete mehi 
ra Egipeta, kutja ua tjitua vi. Arona arire tj’e ve 
tjitire novijeretenda viao otjisane nonduiona. Novo 
va tjere : Iseraera, otjisane hi Omarohima ooje ! 
Arire tji va njanda nave tji zepere ozomeva. 

Jehova ua tjere ku Mose : rauka pehi ! ovandu 
voje, imbambu ua tikire mu Egipeta, va rundu- 
rurire, va hakahanene tjinene kokupuka kondjira 
indjindji ba raerere ku o, ve ritjitirire onduiona jo- 
tjijeretenda, nave rikotamene ku jo, ave zepere jo 
ozomeva, nave tja : ojo Omarohima ooje, Iseraera ! 
Mose tj’a zuvire omambo’nga, ua hihamenue tjinene 
momutima ue, kutja Ovaiseraera va pindikisire 

Jehova. Neje ue ve rihekerere tjinene ku Jehova, 
kutja e he ve zepa. Mose arire tj’a rauka pehi, na 
i korusuve, na pose na Arona erumbi re, kutja ua 
tjitirire Ovaiseraera onduiona jotjijeretenda. Aro- 
na arire tj’a tja : omazenge oomuhona uantje a e 
hajaka, ovandu ven dji tungisire onduiona. Nu 
Mose ua kakuramene pomuvero uorusuve, arire tj’a 
tja : Ingui oa Jehova ge jen guno ku ami ! Nova- 
revi ve riongarisire ku je. Mose ua hui\girire na 
tja : Jehova Erohima ra Iseraera gu ma tja nai : 
ovandu gave rongere nomangarubio, gave tuurun- 
ge orusuve ; omundu auhe ga zepe omangu nerum- 
bi re, nomukuauo ue, nomatje nomukazendu ue, 
imbambe ha hihamua ko okukarera kao konduiona 
jotjijeretenda. Ovarevi va tjitire, otja tji va raere- 
rue i Mose ; novand ovengi va tire mejuba indi. 
Nu Mose ua ningiririsire onduiona jotjijeretenda na 
i tondo, nomutue uajo ua zungere momeva, ne ue 
u pere kovandu gave nue. Kombunda Mose ua 
rondere kondundu, na kara rukuauo nomajuba no- 
mautuku imirongo vine pumuna Jehova, ne rihe- 
kerere Ovaiseraera ku Jehova, ondjo jao gai isiue, 
nu Jehova ue jesire. Eje muini ua vororokere Ena 
ra Jehova, a tja: Jehova, Jehova, Erohima gu u 
ri notjari, nokuingoneka, nomutima omure, gu u 
ri omutjite oua omunene, gu notjotjiri, gu ma tja- 
ripara kovand’ oveng ovengi, gu ma isa ondjo 
nourunde, nu ingu gu ma varura una ourunde 
uooihe kovanatje vovanatje ! Mose tj’a pundire 
pehi, omurungu ue ua jerisirue uokutara Jehova, 
Vaiseraera ka va sorere okutara komurungu ue, ne 
tj’a hungire ku o, ua kutire onguju komurungu ue. 
— Eimp. xiii. 

EHUNGI XXIV. 

Okukuka kua Muse. Josua. 4 Mose — Oeali. 

Ovaiseraera va sekamene pondundu, ena rajo 
Sinai, novo va tjindire ozompura imirongo vine 
mehi’ndina, tjantje va katurire mehi ra Kanaana. 
Nu Jehova ue ve parurire aruhe, ue ve rokisirire 
otjikokotua kejuru, neje ue ve tempurire oraaoe, 
omeva gae pite, nozombanda zao ka za kurupire. 
Neje Jehova ua ri aruhe momajuva motjikaraba 
komband ondjuo ja Jehova, nomaufcuku momuriro, 
nokusekama kotjikamba kua ri okuraer ovandu, 
gave tjinde. Mondjira Arona na Mose va kokere. 
Mose, tj’a kokere, Ovaiseraera va ri popezu ehi ra 
Kanaana ; tji va munine ehi indina, e ua kokere 
mekoro ra Jehova, arire tj’a koka. 

Mehi ra Kanaana va turire Ovakanaana, imbam- 
ba ri ovatjite ovivi ovanene komurungu ua Jehova. 
Jehova ue ve imbirahire komurungu ue, novirongo 
viao arire tj’a pe ko Vaiseraera. Kombunda oku- 
koka kua Mose Josua ua karir omuhongore oa 
Vaiseraera. Nu Vaiseraera va ri mor'usuve komu- 
rungu uehi ra Kanaana, na mokati kao indina mu 
pa ri ontontu, ena rajo Joredana. Nontontu indji 
ja pupire tjinene, kutj’ ovandu ka va sorere koku- 
ikonda. Jehova arire tj’a tempura, tja hana 
ontontu, otja tj’a paurire omea kokuvare, Ovaise- 
raera gave konde. Nomeva oontontu ja kuramene 
opu ja rire otj’ ondundu, na kehi jontontu omeva 
oku ja pupire, arire tji ja puire. Ovaiseraera va 
kondere nai ontontu. Ovakanaana tji va zuvire 
otjikumua ihi, Jehova kutj’ ua kondisire Ovaisera- 
era, ue ve pauririrc omeva oontontu, va tirirc 

tjinenc komurungu ua Ovaiseraera. Popezu on- 
tontu ena rajo Joredana, opu Jehova pa kondisirc 
Ovaiseraera, tji tja ri otjirongo otjinene, onganda 
onene, ena rajo Jeriko. • NuVandu’mba, imbamba 
turire mo, Ovakanaana, novo ve risetikire mongan- 
da jao onene. Onganda indjina ja kovererue no- 
rumbo orure, nomitindi tjinene, imbimbia tjitirue 
nomaoe omanene tjinene. Omikuma via ri nomi vero, 
nomivero via setikerue nomiti omizeu, novitenda 
ovinene. Novature vonganda indji va tjindovasire, 
kutja ka pen omundu gu ma hiti monganda jao. 
Jehova ua tjere ku Josua, omuhongore oa Vaise- 
raera, ga hongore Ovaiseraera, kutja ve ende, 
gave kondoroke onganda indjina momajuva ham- 
bontatu, ejuva rimui gave ende, gave kondoroke 
rumui, nu mejuva ri tja hambontatu, gave ende, 
gave kondoroke tu hambontatu, nokuenda okuse- 
nina gave ororoke tjinene, gave posise ozonja. 
Ovaiseraera tji va ororokere, omikuma vionganda, 
imbi ovinene, Jehova arire tj’auisire vio pehi. Nu 
va hitire, va zepere ovandu nozonjanda azehe, 
nonganda va ningiririsire nomuriro. Kombunda 
Ovaiseraera va kampurire ovirongo avihe via Ova- 
kanaana, ve ve rambere novahona vao, novo ve ve 
zepere avehe, imbamba kuramene komurungu uao, 
arire tji va tura mehi ra Kanaana, indindi va perue 
i Jehova. 

Kombunda okukoka kua Josua, omuhongore u 
Ovaiseraera, Ovaiser'aera va zembire Jehova, omu- 
hona uao ; va riangere momihingo omivi vi Ova- 
kanaana, va pukire ondjira osemba ja Jehova, ka 
va tjitire omatuako oa Erohima. Arire tji va pin- 
dikisa Jehova noviungura viao ovirunde. Tji va 
tjitire nao, Jehova ue ve jandjere momake oozon- 

ganda. Jehova ua etere ovita ovinene kovirongo 
viao, imbimbia tatumisire tjinene Ovaiseraera, vie 
ve jekere ouini uao. Jehova ua verere nai ourunde 
uao. Ovaiseraera tji va tatumisirue nai, va jaru- 
kire rukuauo ku Jehova, va vororokere ku Jehova 
ga vatere o. Tji ve rihekerere, Jehova ua zuvire, 
ondu kokutja u nomutima omure ; ue ve hindire 
Ovavatere, imbam be ve vatere, imbara ba rambere 
ozonganda, imbam ba arurire Ovaiseraera komatu- 
ako oa Jehova. Ovaiseraera tji va riangere komu- 
rungu ua Erohima, tji va tjitire omatuako oe, va 
turire, ave pu, movirongo viao, mehi ra Kanaana. 

Ozompura ozengi kombunda okukoka kua Josua 
Ovaiseraera ve ritororere Ovahona. Korukuru 
Jehova omuini ua ri Omuhona uao. Ve ritororere 
Sauza omuhona. Tj’a kokere, Davida ua karir 
omuhona. Davida ua ri omusuveroa ua Jehova, ua 
riangere momatuako aehe oa Jehova. Kombunda 
je omatje ue Saromo ua karir omuhona, ingua 
tungirire Jehova ondjuo onene ombua tjinene, mu 
Jerusarema ohona. Ovahona tjiva vo Vaiseraera 
va ri ovarunde ovanene komurungu ua Jehova, 
wire tji ve mu pindikisa. Opa zire Jehova kutja 
ua hurisire Ovaiseraera, a tuarisa o kehi rarue. 
Ovaiseraera tji ve rivingurire kovivi, nave karere 
Erohima, eje ua arurire o rukuauo kovirongo viao, 
opu va turire, Mesia tjantje tj’eja. — Eimp. ii. 


EHUNGI XXV. 

Ohuposa kua Ovahungirire: 

Ovandu ovakuru va aruhe undjere okukoatoa ko 
Muvatere; ve mu undjere, ondu kokutja vatjivirue, 
kutja Eje ua sora peke kokukutura o kouvi, noku- 

vepa ousemba, gave hite mejuru. Ovandu tji va 
uire mouvi, Jehova ke ve zembire, ke ve imbira- 
hire, ua raere ku o aruhe, kutja ma hindire o 
Mesia, omuvatere. Jehova tj’a sengire onjoka, 
indjindja hongire kovatenga okuhazuva, ua tjere : 
“ me tua ko okutondasana pokati koojobe no- 
mukazendu, pokati kontui joje, nontui je, indji 
mai njaja otjiuru tjoje, nove mo njaja otjipante 
tje.” 

Ku Aberahama Jehova ua hungirire na tja : 
“Pitamehi raiho novakuauo voje, nondjuo jaiho, 
nu tjinda kehi indindi me ku raere, nami me ku tjiti 
kutja go rire otjiuana otjinene. Me ku ser ondaja, 
nu me ku tjitire ena enene ; noviuana avihe viehi 
arihe mavi peoa ondaja move.” Ondaja indji Jeho- 
va ua hungirire rukuauo kombanda ja Isaka. Nu 
Jakoba, omatje ua Isaka, tj’a kokere, ua serere 
ondaja ku Juda komatje ue, na tja: “Juda obe, 
obe ingui, ovangu mave impura obe ; eke roje 
piari kara kenkoti rovandu vovita na obe ; ovanatje 
vaiho mave rikotamene komurungu uoje. Juda 
onkeama onduiona ; okahonati kua Juda ke nokuje- 
koa ko, nomupe uomatuako ke nokuisa po pokati 
kozompaze za Juda, Siro tjantje me ja; nokuzuva 
koviuana viehi maku kara na je.” Mose una ua 
tjere komeho ua kokere : “ Omuhungirire otja 
ami, Jehova ma pendura moukoto uenu, mokati 
kovangu venu, mamu zuu je, nu Ami me tua mo- 
tjinjo tje omambo oantje.” Ku Davida omuhona u 
Ovaiseraera Jehova ua raerere: “ me ku pe omatje, 
notjihabero tjouhona ue, me tji kuramisa atji 
ha janda, ouhona ue au ha janda.” Davida ua hun- 
giririre omatje ingui, na tja : “ Jehova ua tjere 
komuhona oantje : kara pokuoko okunene okuantje, 

tj&ntje ba rarisa ovatonde voje> gave kare otjiha-* 
bero tjozompaze zoje.” 

Jesaja omuhungirire uatjere: “Omatjeua koate- 
rerue ete, omuzandu ua pererue ete, nouhona mau 
kara kotjituve tje. Ena re ra rukua : Omukumise, 
Omuhonge, Erohima ependa, Ihe omuhajanda, Omu* 
honai uohange. Ounene uouhona imbui nohange kai 
nokujanda ko.” Na Mika omuhungirire ua munikisi- 
rue momuinjo ue opona Mesia pu makoatoa, na tja: 
“ Na obe Beterema Evarata, gu u ri okatiti mokati 
kouingi u Ovajuda. Move ina zu ingui gu ma rire 
Omuhona u Ovaiseraera.” Jeremia omuhungirire 
omukuauo ua raerisirue una, a tja : “ Momajuba in- 
geni, notjiondo hina me hapisire Davida otjitungo 
tjousemba, neje ma tjiti ousemba noupore kehi. Mo- 
majuba’ngerii Juda ma kuturua na Jerusarema ma 
tura ma pu ; nu ma rukua: Jehova ousemba oetu.” 
Hesekiera omuhungirire ua karurire: “ Me pendu- 
ririre o omurise umue, gu me ve risa ; omukarerfe 
oantje Davida gu me ve risa, nangui ma rire o 
omurise.” Omuhungirire Zakaria ua karurire 
una : “ Njarida tjinene, dmtikazona ua Ziona ! 
Joroka omukazona oa Jerusarema! Tara, Omu- 
hona uoje me ja kove, otnusemba* neje Omuvatere.” 
Nu Mareaki omuhungirire ua Jehova omusenina 
ua tjere: “Tara, me hindi omurajeoa oantje, ga 
tune ondjira komurungu oantje ; na tjimue tjinene 
me ja kondjuo je Omuhona inguingu mamu paha ; 
Omurajeoa uohange, inguingu mamu vanga.” 

Omambo’nga ookuundja, inganga ovahungirire 
Va Jehova gu va hungirisirue kovandu, gave tjiue 
tjiri, kutja Jehova ma zeuparisa omatnbo oe, no- 
kutja Mesia ma taura omajuru ga rire Omuvatere, 
pa Omurituemo uozondjo zouje.— Eimp. xxiv, 2, 3< 

EHUNGI I. 

Johane omutabore. Luh. 1 . 

Momajuva oa Herode, omuhona oa Vajuda, pa 
ri omupunguhe, gua rukirue Zakaria, nomukazendu 
oe ua ri movakazona va Arona, ena re Erisabeta. 
Avevari va ri ovapore komurungu ua Erohima, 
arire tji ya rianga momatuako oaJehova avihe. Ka 
ya ri nomatje, ondu Erisabeta tj’a ri ongandji, ave- 
vari va kurupire. Ejuva rimui Zakaria ua liitjre 
mondjuo ja Jehova, ovandu ovakuao va ri pentje, 
arire tji va ningire. Zakaria ua munine omurajeua 
ua Jehova, gua kuraraene kokunene kuokuruo. 
Zakaria tj’a munine je, ua uruminue, nokutira kue 
ere kombanda je. Omurajeua ua tjere ku je : o 
tira, Zakaria, okukumba kuoje kua zuviua, nomu 1 
kazendu uoje ma koatere ove omuzandu, ena re go 
ruke Johane. Enjando nehera mari kara puna 
ove, ovengi mave rinjandere okukoateua kue ; 
ondu tji ma karira omunene komurungu ua Jehova, 
ma urisiua mezumo raina je na Ombepo ondjere. 
Zakaria ua tjere komurajeua : ge tjiue pi ? oami 
omukururume, nomukazendu uantje u nomajuva? 
Omurajeua ua zirire, na tja : oami Gaberie, gu 
ma kurama komurungu ua Erohima, ami ba liindu a 

kokuhungira kove, na kokukora kove ovina’inbi. 
Tara, ove mo muina, k’o nokusora okuhungira, 
cjuva’ndina tjantje mari ja, mu ro ovina’mbi mavi 
tjitua, ondu kokutja ko kampura ko omambo oantje, 
ingangu mae urisiua mejuva rao. Ovandu va 
undjire Zakaria arire tji va himua, kutja ua jombo 
mondjuo ja Jehova ; tj’a pitire, ka sorere okuhun- 
gira, va zemburukire, kutja ua munu omurungu 
mondjuo, ne ve nanga, arire tj’a kara nokuseta, 
kombunda ua jarukire. Erisabeta tj’a koatere, ua 
koatere omuzandu. Ovararanganda novakuao ve 
va zuvire, Jehova kutja ua ri notjari otjinene kom- 
banda je, va herere pumuna je. Ejuva ori tja 
hambontatu Ve ere kokusukareka omatje, arire tji 
ve mu ruku Zakaria, otja ihe je ; ina je ua 
zirire, na tja : inde, ma rukiua Johane. Va tjere 
ku je : k’e po’mbo mokati kovakuenu vojc, gua 
rukiua nena’ndi ! Va nangere ihe je, e ma vanga 
tjike, omatje ga rukiue vi? Tj’a purire eoe roku- 
karura, e ua karurire, na tja : Johane ena re ; 
avehe va himinue. Tjimanga otjinjo tja Zakaria 
tja patururirue, neraka re ra kuturirue, na hungire, 
arire tj’a hivirike Erohima. Okutira kue ere kom- 
banda jao avehe, imbamba turire ko ; avehe im- 
bamba zuvire ehungi’ndi, va takamisire oro moru- 
koro rao, nave tja : omatje ingui, omugua i ? 
Zakaria, ihe je, ua urisiruenaOmbepo ondjere, arire 
tj’a tja : Jehova ua hivirikua, Erohima ra Iseraera, 
ondu tj’a varura na kutura otjiuana tje, otja tj’a 
raerere notjinjo tjovahungirire ve ovajapurue, gatu 
vaterue kovatonde vetu, na komake oao, imba 
mave njengua ete. Ove omatje mo rukiua omu- 
hupgirire ua Erohima, ondu tji mo hongora komu- 
rungu ua Jehova kokutuna ozondjira ze. Omatje 

ua kurire, na karira omuzeu momuinjo, arire tj’a 
kara mokuti, Jehova tjantje tj’e mu isana. — Eimp. 
iii, 1. 


EHUNGI II. 

Oknkeateua kua Jesu. Mat. 1 . Luk. 2 . 

Okukoateua kua Jesu Mesia kua ri nai. Maria 
ina je, tji varekerue i Joseva, ua muninue, komeho 
ue mu tuarere konganda je, omutumba i Ombepo 
-oa Jehoya. Joseva omurumendu oe, ua ri omu- 
semba, nu ka vangere ko okumuhoneparera, nu 
ua vangere kokurihena ku je, ku Maria. Tj’a 
paherc nai morukoro rue, omurajeua ua Jehova ue 
riraisire ku je moruroto rue, arire tj’a tja : Joseva, 
omatje oa Davida, o tira kokukampura nokutuara 
konganda joje, Maria omukazendu uoje, ondu ko- 
kutja ingungu ri mu je, ua Ombepo oa Jehova. 
Ma koata omuzandona, mo ruku ena re Jesu, ondu 
kokutja ue ve vatere ovandu ve kovivi viao. Matji 
kara nao, omambo oa Jehova, gae urisiue, tji ua 
hungirisire omuhungirire oe, tj’a tjere : tara, omu- 
suko omukazona ma rire omutumba, nu ma koata 
omuzandu, nena re mo ruku Emanuera, okutja 
Erohima pumuna ete. Joseva tj’a pendukire omo 
ozompotu, ua tjitire otja ua raererue omurajeua oa 
Jehova, ne ua torere omukazendu oe Maria. Nu 
ka mu tjivirue tjantje tjantje Maria tj’a koatere 
everi re, ena re ra rukirue Jesu. Opona, onganda, 
Jesu pa koaterue, ena rajo Beterema. 

Opu pa ri ovarise, popezu Beterema, imbamba 
ri mokuti moutuku kokurisa otupanda tuao. Nu 
tara, omurajeua oa Jehova ua kuramene pu o, no- 
kujera kua Jehova kue mu jerere. Novo imb ova- 

tuta va tirire nokuuruma okunene. Nomurajeua 
oa Jehova ua tjere ^ amu tira, tareje, me mu kora 
ene okunjanda okunene, ingui ku maku ririre 
ovandu avehe. Indino ua koatererue ene orauf 
vatere, e je Mesia omuhona monganda ja Davida. 
Otjo ho matji rire ene otjizemburukiro, ene mamu 
munu omatje, gua mangua mozonguju, ne je ma 
rara metemba roukambe. Na tjimue ua ri pomur 
rajcua oa Jehova, ouingi otupanda tuejuru, arire 
tji tua tja : okuhiua gaku kare na Eroliima mokom- 
banda banda, nohange mouje nomovandu. Nova- 
rajeua, tji va rondere rukuao kejuru, ovarise va 
heasanene : ka tuende ku Beterema, tu tare omam- 
bo’nga, Jehova ue tu raere. Va utukere tjinene, 
nu va munine Maria na Joseva nomatje ingui, gua 
rarere metemba roukambe. Tji ve mu munine, va 
parangisire omambo’nga oomatje, inganga raererue 
ku o. Avehe imbamba zuvire, ve rikuminine 
omambo’nga, ga raererue i ovatuta. Nu Maria 
ua horekere omambo’nga momutima ue. Novarise 
arire tji va kotoka, va jerisire nu va impurire Ero- 
hima kovina’mbi, imbitnbi va zuvire na imbi va 
munine. 

Kombund omajuva hambontatu omatje ua suka- 
rekerue, ena re ra rukirue Jesu, indinda raerue i 
omurajeua oa Jehova. — JEimp. xxiv, 1, 4. 


EHUNGI III. 

Ovanandunge vo Kupamburuka kuejuba. Mat. 2 . . 

Jesu tj’a koaterue mu Beterema, mehi ra Juda, 
momajuba oa Herode omuhona, ovanandunge arire 
tji ve ja mu Jerusarema, ave tja: Omuhona u Ov*r 

juda, ingiii koatoa nampano, u ri pi ? Tua muiiu 
onjose je mokupamburuka kuejuba ; tue ere koku- 
rikotamena ku je. 

Omuhona Herode tj’a zuvire ihi, ua tirire, na 
Jerusarema ohona aihe pumuna je. Ua ongarisire 
ovapunguhe novakarure* na pura ku d : Mesia 
pu ma koatoa; Novo va tjere ku je : mu Beterema, 
mehi ra Juda i otja tji ja karuriue omuhungirire : 
obe Beterema mehi ra Juda! ka obe katiti tjinene 
iiiokati kovahdna va J uda : move ma zu omutike, 
ingungu ma risa Ovaiseraera ovantje. Herode ua 
hokorisire okuraja imb ovanandunge, arire tj’a zuu 
otjiondo otjokuraisa konjose. Ne ve tumine ku 
Beterema, a tja : tuendee ko, kapahee tjinene oka- 
riatje, mun dji korere, ene tji mue ke munu, kutja 
ami una me ke rikotamene ku je. Ovanandunge 
tji va zuvire omuhona, nave i, nonjose indjindji va 
munine mokupamburuka kuejuba, ojo je ve hon- 
gorere, tjantje je ere nu ja kuramene kombanda 
opona, omatje pa ri. 

Tji va munine onjose, va njandere tjinene ne- 
njando enene ; nave hiti mondjuo, nave munu 
okanatje pumuna ina je Maria. Novo ve riuisire 
pehi arire tji ve rikotamene ku je, nave paturura 
otjihuco tjao, arire tji ve mu pe : otjijeretenda, 
norupapa, ilemira. 

Moruroto va rongerue i okutukauza ku Erohima, 
ave ha kotoka ku Herode ; novo va arukire ondjira 
jarue kehi rao. — JE imp. xviii, 2, 5, 6. 

EHUNGI IV. 

Okutaura ku Eyipeta, Mat. 2 . 

Ovanandunge tji va arukire, tara, omurajeoa ua 
Jehova ue riraisire ku Joseva moruroto, na tja : 
sekama, tora omatje na ina je nu taura kehi ra 
Egipeta, nu kara mo, tjantje ami tji me ku raere, 
ondu kokutja Herode ma paha omatje e mu zepe. 

Neje ua sekamene, a tora omatje na ina je outu- 
ku na tjindi ku Egipeta. Nu ua kuramene mo, 
tjantje kokukoka kua Herode ; omambo oa Jehova 
gae urisiue, inganga hungirirue omuhungirire : 
Omatje oantje, be mu isana mu Egipeta. 

Herode tj’a munine, kutja ua ovisirue i ovanan- 
dunge, ua tire omazenge, na hindi ovandu, na 
zepa ovanatje avehe, imbamba ri mu Beterema 
monganda na mokuti kuajo, ovanatje avehe vouvari, 
na kehi ozompura impari. Herode tj’a kokere, 
omurajeoa ua Jehova ue riraisire ku Joseva moru- 
roto, mehi ra Egipeta, na tja : Sekama, tora oma- 
tje na ina je, nu jaruka kehi ra Iseraera ; imbamba 
pahere omuinjo uomatje ba ta. 

Joseva tj’a kangamene, ua torere omatje na ina 
je, ne ja mehi ra Iseraera, na katura mu Nazareta 
onganda, mehi ra Garirea, mehi ra Kanaana. — 
Eimp. xxxix. 


EHUNGI V. 

Ohutaborm km Jesu. Mat. 3 . 

Momajuba’ngeni Johane, omutabore, ua kaviri- 
kizirc omambo o Erohima mokuti kehi ra Juda, na 
tja : ritanaurcje, ondu kokutja ouhona ucjuru ua 

tumbukire. Eje ingui, ingua hungirirue Jesaja 
omuhungirire : “ okuposa korauororoke gu ri rno- 
kuti : ma tunu ondjira ja Jehova, ma sembamisa 
Omivanda vie.” 

Nozombanda za Johane za tjitirue omainja oon- 
gamero, nu ua ri nerinda pehuri, novidia vie via ri 
ozompahu noutji. Jerusarema onganda aihe, nehi 
arihe ra Judea, nokuti akuhe kua Joredana, ovandu 
avehe arire tji va i ku je, nave taborua, nave hepura 
ozondjo zao. Neje Jesu ua zire mu Qarirea, arire 
tj’a i koja Joredana ku Johane, ga taborue i je. 
Nunguari Johane ua pantere tjinene, na tja : ami 
ba sa okutaboroa i ove, nu obe mo ja koami ? Jesu 
ue mu zirire, a tja : dji esa, ami gi ri nokuurisa ou* 
semba auhe. Arire tj’e mu esa. 

Jesu tj’a taborerue, arire tj’a rondo momeba ; 
omajuru ja patururirerue je, na munu Ombepo oa 
Erohima tj’a a pundire, ua sanene nonkuti, arire 
tj’e ja kombanda je. Nokuposa komajuru kua 
tjere: Eje ingui omatje oantje omusuveroa, enjando 
rantje ri ri mu je. — JEimp. xii, 3, 4. 


EHUNGI VI. 

Okuroroa kua Jesu. Mat. 4 . 

Jesu arire tj’a tuarua i Ombepo ondjere mokuti, 
ga rorue i Kasatana. Tj’a karere nomajuba noma- 
utuku imirongo vine nokuharia, kombanda uaa 
djaraparere. Nomurore tj’e ere ku je, na tja : tji u 
ri Omatje o Erohima, hungira, omaoe inga ga e rite 
otjikokotua. Jesu ue mu zirire, a tja : ja karurua : 
omundu ke nokuhupisiua ko otjikokotua borbatjo, 
ttia hupisiua embo arihe, indindi mari piti mcrtjinjo 
tja Erohima. 

Omurore arirc tj’a tuara jc konganda onene 
ondjapurua, ne mu kuramisa kombanda jondjuo ja 
Erohima, 11a tja : Obe tji u ri omatje o Erohima, ri- 
uisa pehi, ondu tj’a karurua, kutja ma rajere obe 
evarajeoa ve, gave tore obe momake oao, o he ri- 
kuru keoe. Jesu ua tjere ku je: ja karurua una : 
ko nokurora ko Jehova Erohima roje. Nu Kasa- 
tana ue mu tuarere rukuauo kombanda ondundu 
onde onene, ne mu munikisa omauhona aehe oouje 
auhe, noujere uao, a tja : ovina’mbi avihe me ku 
pe, obe tji mo rikotamene komurungu oantje. Jesu 
arire tj’a tja : za ko Kasatana ! ondu tji ja karurua: 
ku Jehova, Erohima roje, mo rikotamene, nu mo 
mu karere peke. Nokasatana ua zire pu je, nova- 
rajeoa va tumbukire, nave mu karere. — rEimp. xvii, 
7 , 8 . 


EHUNGI VII. 

Nikoclemu . Joh . 3 . 

Pa ri omundu mokati ko Vaparise, ena re Niko- 
demu, gua ri omutenga ua Vajuda. Ingui ue ere 
ku Jesu moutuku, arire tj’a tja ku je : Muhonge ! 
ete tua tjiua, ove kutja omuhonge, gua zu i Ero- 
hima, ondu ka pen omundu, gua sora okutjita 
omazemburukiro’nga, ove’ngua tjiti, Erohima tj’e 
he ri pumuna je. Jesu ua zirire na tja : tjiri, tjiri, 
me ku raere : omundu tje hi na kukoateua rukuao , 
k'e na husa okumuna ouhona ua Erohima. 

Nikodemu ua tjere ku je : omundu tj’a kuru, 
ma koateua vi rukuao? ma sora okuhita rukuao 
mezumo raina je, ga koateue rukuao? Jesu ua 
zirire: tjiri, tjiri, me ku raere: ompndu tj’e hi 

ha kukoateua i omeva na i Ombepo, k’e na 
kusora okuhita mouhona u Erohima. Otjohi tja 
koateua monjama, otjohi tji ri onjama ; na otjohi 
tja koateua mu Ombepo, otjohi tji ri ombepo. 
O himua, kutjam be ku raere : ene mamu sa 
okukoateua rukuao ; ombepo mai suvire okongu- 
ina, ku mai vanga, ove mo zuu okuposa kuajo> 
nunguari k’o nokutjiua, kutja ja zu pi, na kutja 
mai i pi ? auhe u ri nai, gua koateua i Ombepo'. 
Nikodemu ua zirire na tja ku je : ovina’mbi mavi 
tjitiua vi? Jesu ua zirire na tja ku je : ove 
omuhonge ua Vaiseraera nu k’o nokutjiua ovi^ 
na’mbi ? Tjiri, tjiri, me ku raere : ete matu bun- 
gire ihi tji tua tjiua, matu zeuparisa ihi ete tji tua 
munu, ene ka mu na kukampura kuetu. Tjim ba 
raer ene ovina viehi, nene ka mu na kukampura, 
ene mamu kampura vi, tji me raer ene ovina vie- 
juru? Omatje oornundu ma jerua, Mose otja tj’a 
jerere onjoka mokuti, kutja auhe, gu ma kampura 
mu je, a ha panjara, nunguari ga kare nokuhupa 
kuku ha janda. Erohima ua suvere nai ouje, kutja 
ua pere omukoateua oe erike, kutja auhe, gu ma kam- 
pura mu je, a ha panjara, nunguari ga kare noku- 
kupa kuku ha janda. — Eimp. x, 1, 4. 


EHUNGI VIII. 

Omukazendu oa Samaria. Joh. 4 . 

Jesu ua isire ehi ra Judea, arire tj’a i rukuao ku 
Garirea; na sa okutapakana Samaria. Ue ere 
monganda ja Samaria, ena rajo Sikema. Pona’mba 
pa ri ondjombo ja Jakoba, Jesu ua urirue, ua ka- 
rere pehi pontjombo ; ua ri omutenja. Omukazen- 


Digitized by Google 



68 


du oa Samaria ue ere kokuteka omeva. Jesu ua 
tjere ku je : eta tu nue l (Ovahongeua ve va ire 
moUganda kokuranda ovikuria). Omukazendu ea 
Samaria ua tjere ku je : otjigua i? ove gu u ri 
Omujuda, ove kutja mo kumbu kokunud ku ami, 
gun dji ri omukazendu oa Samaria ? Ovajuda no 
.Vasataaria va tondasana. 

Jesu ua zirire na tja ku je : da kuzu ove ua tjiua 
otjiokupa tja Erohima, na e oani, gu ma tja kove : 
eta tu nue ; ove mo ningire ku je, ne ku pe omeva 
omahupe. Omukazendu ua tjere ku je : Muhona ! 
ove k’o notjitjuma tjokuteka na tjo, nu ondjombo 
i ri onde, ove oa isa pi omeva omahupe? Jesu ua 
zirire na tja ku je: auhe gu ma nu komeva’nga, 
ma t’onjota rukuao, nunguari gu ma nu komeva, 
ami’nga me mu pe, k’e na kut’onjota rukuao. 
Omukazendu ua tjere ku je : Muhona ! pan dje 
komeva’nga, ami ha t’onjota, e ha sa kokuja muno 
kokuteka omeva. Jesu ua tjere ku je : tuende, ka- 
isana omurumendu uoje. Omukazendu ua zirire 
na tja : ami hi nomurumendu. Jesu ua ty'ere ku 
je: ove ua hungire naua : ami hi nomurumendu; 
ove ua ri novarumendu ivetano, na ingui, ove gu 
u na je nampano, ka omurumendu uoje ; otjohi ove 
ua hungire notjotjiri. Omukazendu ua tjere ku je: 
Muhona ! ba munu ove kutja omuhungirire ; ootate 
jetu ve rikotamenene komband ondundu indji, nene 
mamu tja: Jerusarema opona’mba, opom ba omundu 
ma sa kokurikotamena. Jesu ua tjere kuje: mu- 
kazendu ! dji kampura, ejuva’ndi mari ja, ga 
mu’ngare mu rikotamene komband ondundu indji, 
ga mu’ngare mu rikotamene ku Tate mu Jeru- 
sarema. Ora indji mai ja, i ri nampano, overiko- 
tamene ova tjiri gave rikotamene ku Tate mombepo 

notjotjiri, ondu Otate tji ma paha overikotamene, 
be ri nai. Erohima u ri Ombepo, na imba, im- 
bambe rikotamene ku je, mare sa okurikotamcna 
mombepo notjotjiri. Nomukazendu ua tjere ku je: 
me tjiua, Mesia kutja me ja, (gu ma rukiua Keri- 
seto) ingui tji me ja, me tu korere ovina avihe. 
Jesu ua tjere ku je : oami ingui, gum ba hungire 
puna ove. Omukazendu ua isire otjitjuma tje, 
arire tj’a i monganda, na tja kovandu : indjee mu 
taree omundu, guen dji raere atjihe, amin tjim ba 
tjiti, tareje, kutja eje Mesia, poo, ka je ? Ovandu va 
pitire monganda, arire tji ve ja ku je. Nu Ovasa- 
maria ovengi va kampurire mu je, ondu kokutja 
omukazendu ua tjere : e uen dji raere atjihe, amin 
tjim ba tjiti. Ovasamaria tji ve ere ku je, ve rihe- 
kere, ga kare pumuna vo, ne .ua karere po omajuva 
idvari ; oveng ovengi va kampurire embo re. Va 
tjere komukazendu : ka tu na kukampurira oku- 
hungira kuoje, oete oveni tue mu zuvire, nata 
tjiua, e ingui Mesia tjiri, omuvatere uouje. — JEimp. 
viii, 2, 3. 


EHUNGI IX. 

Omuzandu oa Naina. Luh. 7 . 

Ejuba rarive Jesu ua ire konganda, ena rajo 
Naina, novahongeoa ve ovengi va ire pumuna je, 
novandu ovengi. 

Tj’a tumbukire popezu pomuvero uonganda, 
omukoke, ingungua ri erike oaina je, ua torerue 
monganda, na ina ua ri omukombe, nouingi uovan- 
du vonganda va ri puna je. Nomuhona tj’a mu- 
nine omukombe ingui, ua tjariparcre morukoro rue 
kombanda je, na tja ku je: o riri. Na tumbuka. 

na tunu oruara, novatore va kuramene. Neje Jesu 
ua tjere : Omuzandu, me ku tja : penduka ! No* 
mukoke ua kangamene, arire tj’a aruka kokuhun- 
gira. Nu Jesu ue mu pere ku ina. 

Nokutira kue ere kombanda jao avche, nave 
jerisire Erohima, ave tja : omuhungirire omunene 
ua sekama pokati ketu, na Erohima ua varura otji* 
uana tje. — JSimp. xiv, 3, 4 » 


EHUNGI X. 

Omunandjo omunene. Luk. 7 . 

Omuparise ena re Simona, ua nangere Jesu, ga 
rie pumuna je. Jesu arire tja i kondjuo jomun- 
du’ngui, na kara pehi kokuria. 

Monganda indjina omu ma ri omukazendu omu- 
nandjo. Omukazendu ingui tj’a zuvire, kutja Jesu 
ua ri mondjuo ja Simona kokuria, ua torere ontju- 
pa jekende, indjindja ri nenaredo (nomaze oomuti)> 
arire tj’a hiti mondjuo, ne ri kuramisa kongotue ja 
Jesu, na riri na tarareke nomahoze ozompaze ze» 
arire tj’e zekahisa nozonkise zotjiuru tj’e, na hu zo 
nenaredo (nomaze oomuti). Nomuparise, ingun- 
gua nangere Jesu, tja munu, ue rihungirire moru- 
koro rue, a tja: ingui, da kuzu omuhungirire, 
da kuzu ua tjivirue, omukazendu ingui, gu me mu 
tunu, kutja omu kua tjike ; ondu kokutja omunandjo. 
Jesu ua tjere ku je : Simona, gi nokuraera obe 
otjina. Neje ua tjere : Muhonge ! tu raera. 

Jesu ua hungirire, na tja: omujazeme uorive, 
ua ri novajazemeua ivevari. Umue ua jazemeke- 
rue oupimbe ouingi, nomukuauo ua jazemekerue 
outiti. Novo tji ve ha ri nokusuta, omujazemeke 

ue kuesire okusuta. Nun dji raera : kovandu’mba 
avevari, gu ma suvere tjinene omujazemeke, u pi? 
Simona ua zirire, na tja : oje’ngui gua tji isiua 
otjingi. Neje ua tjere: ua hungire osemba ; nu ue 
rivingururire komukazendu, a tja ku Simona : mo 
munu omukazendu ingui ? Ami be ere mondjuo 
joje, obe kon dji pere omeba kokukoha ozompazc 
zantje, nunguari ingui ua ningekere nomahoze 
ozompaze zantje, arire tj’e ze kahisa nozon- 
kise zotjiuru tje. Obe kon dji pere okuhupita, 
nunguari ingui, tjantje ue ere mondjuo, ka isire ko 
kokuhupita ozompaze zantje. Ko huire notnaze 
oomuti otjiuru tjantje, nunguari ingui ua huire 
ozompaze zantje nenaredo. Nu me ku raere : 
ozondjo ze, indanda ri ozengi, za isirue, ondu tj’a 
suvere tjinene ; nunguari gua isirue katiti, ua 
suvere katiti. Ne ua tjere komukazendu : ozondjo 
zoje za isirue. 

. Novandu imbamba karere kokuria, ve rihungirire 
momitima viao : oje ingui oani, kutja ma isa ozon- 
djo una ? Jesu ua tjere komukazendu : ongambui 
joje ja hupisire obe, tuende mohange. — Eimp. i, 
1 , 2 - 


EHUNGI XI. 

Omasaneke oomukune Lult. 8 . 

Jesu tj’a ire kozonganda, arire tj’a hungire oma- 
rajeoa omaua oouhona o Erohima. Ovandu ovengi 
vozonganda ozengi, tji ve riongarere kokumuzuva, e 
ua hungirire, na tja: Omukune uai kokukuna ozon- 
dui ze ; tj’a kunine ozondui, tjiva.za uire pondjira, 
arire tji za riatua, nozontera zejuru za rire zo. 
.Ozondui tjiva za uire kotjiuua, nu tji za hapere. 

arire tji za kukutisiua, ondu kokutja ka za ri nomeba. 
Nozonguauo za uire pokati kozohongue, nozohon- 
gue tji za hapere kumue, za ainine zo. Nozon- 
guauo za uire kchi eua, arire tji za hapa na ze eta 
oridia imirongo rongo. Tj’a hungirire nai, na tja : 
ingungu nomatui, ga'zuve! Novahongeoa ve mu 
purire, nave tja : okuha komasaneke inga oku kua 
tjike ? 

Jesu ue ve raerere, a tja: Ong omasaneke: ondui 
okutja otnamba o Erohima. Nozondui, indanda 
uire posio ondjira, okutja ovandu, imbamba zuvire 
omambo, nokombunda omujambe (okutja Kasatana) 
me ja, nu ma jeke embo momitima viao, ave ba 
kampura, nave ha rire ovaningandu. Nozondui, 
indanda uire kotjiuua, okutja ovandu, tji va zuvire 
omambo, mavc e kampura nenjando, nu ka ve 
nomize, imbam bu mave kara nongambui omajuba 
outiti, nu tji mave rorua, mave puka. Nozondui, 
indanda uire mokati ozohongue, okutja ovandu, 
imbamba zuvire omambo, narire tji mae sinua i oru- 
tunibo ruehi, tji mave paba kokutumba, nave ba eta 
pvihape viovidia. Nozondui, indanda uire mehi 
eua, okutja ovandu’mba, imbamba zuvire omambo, 
arire tji mave e takamisa momutima omupore 
omua, nave eta ovihape viovidia. — Eimp. xv, 2, 3. 


EHUNGI XII. 

Jesu mehi ra Ovagadarena. Luh. 8 . 

Ejuva rarive Jesu novahongeua ve va hitire 
mondjuo jomeva. Arire tj’a tja ku o : gatu konde 
hemhandina jomeva kokuvare. Arire ^i va kondo. 
Tji va endisirue komhanda jomeva, Jesu ua rarer©, 

ombepo onene ja sekamene komband omeva koku- 
vare, nombupua je urire, arire tji va ri mokuta. Va 
utukere ku je, ve mu pendurire, arire tji va tja : 
Muhonge ! Muhonge ! tu vatera, matu tu. E je 
tj’apendukire, ua verere ombepo nozongazona, nozo 
za kuramene, nokuporeka kua ri po. Jesu ua 
tjere ku o : mamu tira tjike : ongambui jenu i pi? 
Nunguari va tirire, va kuminue, arire tji va tja- 
sana : e oa, gu ma hungire kombepo nomeva, noo 
mae mu zuu ? 

Arire tji va kondo omeva, ve ere mehi ra Ova- 
gadarena, indindi ri komeho oehi ra Garirea. Tj’a 
pitire mondjuo jomeva, omundu uorive, ingua ri 
nozombepo ovindandi korukuru, ue mu tjakane- 
nene, ingua ri muzu, ka karere mondjuo, nunguari 
ua turire momajendo. Ovandu ka va sorere koku- 
mukuta, nanda notutenda. Tj’a kutirue nozongoze 
ozonteu, notutenda, ua paurire ovitenda, nozon- 
goze ua nanene mokati, ka pa ri omundu koku- 
muvokisa. Aruhe, nomautuku nomajuva, e ua 
riangere mokati kozondundu nomajendo, arire tj’e 
ritono nomaoe na vandara. Tj’a munine Jesu, ua 
vororokere tjinene, arire tj’e riuisa komurungu ue, 
na tja nomurihu omunene : gi na tjike pumuna ove, 
Jesu omatje oa Erohima oa kombanda ? me kumbu 
kove, non dji hihamisa. Ombepo otjindandi ua 
tjere nai, ondu kokutja Jesu ua tjere ku je, ga pite 
momundu. Jesu ue mu purire, a tja : ena roje 
ove ani ? ombepo otjindandi ue mu zirire arire tj’a 
tja : Regio ! ondu ete oete ovengi. Arire tji ve 
rihekene, a ha raere ku o, gave hite moukoto uehi. 
Oku rua ri orupanda orunene rozombinda, indanda 
rire kondundu, novo (ind ozombepo ovindandi) ve 
mu hekenene, ge ve hitisire mu ro, morupanda, 

arire tj’e ve isa. Ozombepo ovind&ndi, tji va pitire 
momundu, va hitire mozombinda, orupanda rue 
riuisire korutjene momeva, noro rua tire momeva. 
Ovarise tji va munine ovina’mbi, va tupukire kon- 
ganda, arire tji via raerua. Ovandu va pitire 
monganda kokutara ovina’mbi ; tji ve ere ku Jesu, 
arire tji va inunu, gua kuturua kombepo otjindandi, 
tj’a karere pozompaze za- Jesu, nozombanda, no- 
zondunge, va urumine ; na’mba, imbamba munine 
va raere ku o, omundu nombepo otjindandi ua va- 
tererue. Avehe imb Ovagadarena, va hekenene 
Jesu, ga jaruke, ondu tji va ri nokuuruma okunene. 
Jesu arire tj’a hiti rukuao mondjuo jomeva, ga 
kotoke. Omundu gua vaterua kombepo otjindandi, 
ue mu hekenene, ge mu karise pu je. Jesu ue mu 
jarukisire, arire tj’a tja: jaruka kondjuo joje, ka- 
raer ovina’mbi ovinene, Erohima bi e ku tjitirire. 
E ua raerere konganda aihe ovina ovinene, Jesu 
bi e mu tjitirire. — Eimp. i, 2, 3. 


EHUNGI XIII. 

Jem ma kuiisa ovand ovengi. Joh. 6 , 

Ejuva rimui Jesu novahongeua ve va ire motji' 
rongo tjarive ; ovandu oveng ovengi ve mu kongo- 
rerere, ondu tji va munine ovizemburukiro, Jesu 
imbi a tjitire. Jesu ua rondere kondundu, arire 
tj’a kara pehi novahongeua ve ; tj’a jerere omeho 
oe, ua munine, kutja ovandu ovengi ve ja ku je, e 
ua tjariparere kombanda jao, ne ve raere embo ra 
Erohima, arire tj’a verukise ovavere, nu ejuva ra 
tokere. Ovahongeua ve va tjere ku je : ovandu ve 
isa ve ende, kutja gave ende mozonganda koku- 


Digitized by 


Google 


75 


rirandera oviria. Jesu ua tjere ku o: ve peje 
ovikuria ; novo va tjere : ete tu novikokotua ivitano 
uri, novipuka viomeva vivari, ihi okatiti pokati 
kovandu’mba oveng ovengi. Jesu ua tjere ku o : 
ve raeree kovandu, gave kare pehi motupanda ; 
ovandu va tjitire nai, arire tji va kara pehi motu- 
panda imirongo vitatu. Ovandu imirongo mirongo 
orupanda rumui. Jesu ua kampurire ovikokotua, 
na tara kejuru, arire tj’a sere ondaja jovikokotua, 
ua pere vio kovahongeua ve, kutjan gave pe vio 
kovandu, nu ovandu va rire, avehe ve kutisirue. 
Jesu ua tjere kovahongeua ve : oanekeje ovihupi- 
siua, avi ha panjara, arire tji va oaneke, nave urisa 
otuako imirongo na tuvari pehi. 

Ovandu tji va munine otjizemburukiro, Jesu tji 
a tjitire, va tjasanene : otjotjiri, oje omuhungirire 
ingui, gu ma keja mouje. Jesu tj’a tjiua, gave 
vange okuja, kokumutjita omuhona, e ua rondere 
rukuao kondundu, eje omuini peke. — Eimp . xvii, 5. 


EHUNGI XIV. 

Omukoatoa omupotu. Joh. 9 . 

Jesu tj’a ri mu Jerusarema mohona, ua munine 
omundu, gua koaterue omupotu. Ovahongeoa ve 
mu purire ave tja : Muhonge, ingungua tur ondjo 
e oani ? oje’ngui poo oihe na ina je, kutja koaterue 
omupotu ? Jesu ua zirire : na ingui na ihe na ina je 
ka va turire ondjo, nunguari oviungura vi Erohima, 
gavi tukauziue pu je. Omajuba aehe'ami ganda 
gi ri mouje, ami gi ri kokuungura oviungura via 
ingui, ingua hindire ami. Ami ganda gi ri mouje, 
oami ondjerera jouje. Tj’a hungirire nai, e ua 

tjekere pehi ornate, arire tj’a tjiti okuinianga nomate, 
nokumianga e ua huire komeho oomupotu, na tja 
ku je : tuende, ke rikohe motjinduu Siroa. Neje 
arire tj’a i ne rikoho, na kotoka na munu. 

Ovararanganda, na imbambe mu munine rukuru, 
kutja ua ri omupotu, va hungirasanene nave tja : ka 
ingui ko, ingungua karere kokuningira ? Tjiva va 
tjere : oje ingui ; nu tjiva ve tja : ua sana na je. 
Oje muini ua tjere : oami ingui. Jesu ua paturu- 
rirc omcho oomupotu mejuba ra Jehova. Novandu 
va tjere ku je : omelio ooje ja patururua vi ? Ne 
ua zirire, na tja : omundu’ngui, gua rukiua Jesu, 
ua tjitire okumianga, ne ku hu komeho oantje, na 
tja : tuende kotjinduu Siroa, ke rikohe. Nami ba 
ire, be rikoho, arire tjim ba karira omumune. 
Novo va tjere ku je: e ingui u ri pi? neje ua tjere: 
ami hi mu i. Ovandu ve mu tuarere ku Ovaparise. 
Novaparise ve mu purire una, kutja ua kakara vi 
omumune ? e ua raerere ku o : okumianga komate 
e ua tuire komeho oantje, nami be rikohere, nam- 
pano me munu. Ovaparise tjiva va tjere : omun- 
du’ngui ka zire ku Erohima, ondu tj’e hi noku- 
tarera ko ejuba ra Jehova. Tjiva va tjere : omun- 
du da kuzu omunandjo, ke nokutjita ko otjikumua 
otja ihi. Nave pose. Novo va hungirire rukuauo 
komupotu : obe mo hungirire vi omundu, ondu tj’a 
patururire omeho ooje ? Omupotu a tja : eje Omu- 
hungirire. Novaparise ka ve mu zuvire ko, kutja 
ua ri omupotu, nokutja ua munikisirue, arire tji va 
isana ihe na ina j omupotu ; ve ve purire, nave 
tja: oje ingui omatje oenu, gu mamu tja, kutja ua 
koatua omupotu ? Ua tjitua vi, kutja ma munu 
nampano ? Ihe na ina je va tjere : ete tua <jiua, 
kutja e ingui omatje octu, nokutja ua koatua omu- 

potu, nu katu nokutjiua, tj’a munikisirue, nu ka tu 
mu i rukuauo, gua paturire omeho oe. Eje ua 
kurire, mu pureje omuini, ge rihungire omuini. 
Va hungirire nai, ondu tji va tirire Ovaparise. 

Ovaparise va isanene rukuauo omundu, ingungua 
ri omupotu, ve tja : okuhivua pa ku Erohim, ete tua 
tjiua omundu’ngui, kutja omunandjo. Neje ue ve 
zirire, na tja : hi mu \ kutja omunandjo ; otjina 
tjimui me tjiua, kutjam ba ri omupotu nu nampano 
me munu. Ovaparise va purire rukuauo : ua tjiti 
vi, tj’a patururire omeho ooje ? Omundu ue ve 
zirire : ami ba raer ene rukuru, ka mu ja zuva are? 
Tji mamu paha okuzuva rukuauo mua ni vi ? Ma- 
mu vanga okurira ovahongeoa ve ? Ovaparise ve 
mu tukanene, nave tja : obe omuhongeoa ue, ete 
oete ovahongeoa va Mose. Tua tjiua, Erohima 
kutja ua hungirire ku Mose, na ingui ka tu mu 
i, kutja ua zu pi ? Nomundu ue ve zirire, na tja : 
otjina otjihimise, kutja ka mu nokutjiua, kutja ua zu 
pi ? ne ua patururire omeho oantje. Ete tua tjiua, 
Erohima ke nokuzuva ko omunandjo ; nangui gu 
ma tira Erohima, gu ma tjiti okuvanga ku Erohima, 
Erohima me mu zuu. Korukuru otjina otja ihi ka 
tji zuvirue, kutja omeho oomukuatua omupotu 
kutja ja patururirue. 

Da kuzu ingui ka zire mu Erohima, da kuzu ka 
sorere kokutjita otjina ihi. Ovaparise ve mu zirire, 
nave tja : obe ua koaterue mozondjo, nu mo hong 
ete ? arire tji ve mu juku kondjuo. Nu Jesu tj’a 
zuvire, kutja Ovaparise va juku omundu, ingua ri 
omupotu, tj’e mu munine, a tja ku je : mo kampu- 
ra momatje o Erohima? Omundu ua ijerc : Mu- 
hona : u pi, kutja me kampura mu je ? Jesu ua 
tjere ku je : obe ue mu munu, nangui gu ma hun- 

gire na obe, oje ingui. Nomundu ua tjere : Mu- 
hona, ba kampura ! Arire tj’e rikotamene komu- 
rungu ue. — Eimp. xxxix, 3, 4>. 


EHUNGI XV.' 

Omurise omusore. Joh. 10 . 

Jesu ua tjere : tjiri, tjiri, me raere ene : ingungu 
ha hiti pomuvero uotjunda tj’ozontu, na ingungu 
ma hiti pona parue, oje ingui erunga nomuzepe. 
Na ingui, gu ma hiti pomuvero, eje omurise uozon- 
tu. Omutarere uomuvero ue mu patururire ; no- 
zontu maze zuu okuposa kue, ne ma isana omana 
oozontu ze, nu me ze tike pentje. Tj’a pitisire 
ozontu ze, e me ze hongorere, nozontu maze mu 
kongorere, orondu tji maze tjiua okuposa kue. 
Omundu oombangu ka ze nokukongorera ko, naze 
tubukire je, orondu kokutja ka ze nokutjiua oku- 
posa kue. 

Omambo omasaneke inga Jesu ua hungirire ku o, 
novandu ka va tjivirue inganga hungirirue ku o. 
Jesu arire tj’a tja rukuauo : tjiri, tjiri, me raer ene: 
Oami omuvero uozontu. Avehe imbambe ere ko- 
meho ja ami, ovo omarunga novazepe, nozontu ka 
za zuvire o. Oami omuvero ; omundu da kuzu 
ma tuurunga ami, da kuzu ma munu omuinjo, 
neje ma hiti na piti nu ma munu omarie. Erunga 
me ja uri kokuvaka, nokuzepa, nokumana ; oami 
be ere, gaze kare nomuinjo nekuta. Oami omu- 
rise omusore. Omurise omusore omuinjo ue ma 
pere ozontu. Omutua, nangui gu he ri omurise, 
ozontu tji ze ri ka ze, tji ma munu onkeama 
kutja mai ja, e ma tubuka, nonkeama mai katu- 

kire ku zo nu mai tjekisa ozontu. Omutua ma 
tubuka, ondu kokutja omutua uri, ne ke nokutara 
ko kozontu. Oami omurise omusore, nami me 
tjiua ind ozantje, nozantje maze tjiua ami. Tate 
otja tji ma tjiua ami, me mu tjiua Tate ; no- 
muinjo oantje me pere ozontu. Gi nozontu ozon- 
guauo, indande ha ri kotjunda hi, indandu me ze 
tumbura una ; nozo maze zuu okuposa okuantje, 
nazehe maze rire orupanda rumue, nomurise ma 
rire umue. — Eimp. xviii. 


EHUNGI XVI. 

Omatje ua panjara. Luk. 15 . 

Ovarunde va tumbukire ku Jesu kokumuzuva. 
Ovaparise novakarure va pindikire arire tji va tja : 
ingui ma kampura ovarunde na ri pumuna o. Jesu 
arire tj’a hungire ku o omambo’nga omasaneke : 
omundu pokati kenu, gu u ri nozontu imirongo 
rongo, tji ma panjarisa ontu imui, nu k’e na . ku- 
paha ko, indjindja panjara, tjantje me i munu ? 
Tj’e i munu, ma njanda, me i tua potjituve. Tj’a 
kotoka konganda, a tja kovakuao ve : njandeje 
puna ami, ondu tjim ba munu ontu jantje, indjin- 
dja panjara. Me raer ene, kutja mejuru mave 
rinjandere omurunde umui, gu me ritanaura, ko- 
meho ovapore imirongo miviu, be ha sa kokuri- 
tanaura. 

Jesu ua tjere rukuao: omundu uarive ua ri no- 
vanatje ovazandu ivevari. Omangu ua tjere ku 
ihe : tate, dji pe ovirumate viantje, nu ihe ue ve 
tempurire ouini ue. Kombund omajuva outiti 
omatje omutiti ua ongarisire avihe, na sekama. 

arire tj’a i kehi rarue, na andeke ouini ue. Tj’e vi 
manene avihe, ourumbu onnene ouzeu ue ere 
kehi’ndina. Neje arire tj’a i, ne rikutu komuture 
uehi’ndina, na ingui ue mu hind ire kokuti, ga rise 
ozombinda, na pahere kokuurisa ezumo re novitatu, 
imbimbia rirue ozombinda, nu ka perue vio. Tj’e 
rizemburukire, a tja: tate jantje u novaungure 
ovengi, novo ve notjikokotua otjingi, nami me 
t’ondjara, nu me sekama, nu me i ku tate, me hun- 
girekuje: tate, ba tjiti navi komurungu uejuru 
na ove, hi nokusa kokurukua omatje uoje, dji tjita 
ge rire umue uovaungure voje. E ua sekamene, 
arire tj’a i ku ihe. Tjinga a ri kokure kondjuo, 
ihe ue mu munine, arire tj’a ninganingeua otjari 
morukoro rue, na utukere, ue ripetere kenkoti re, 
arire tj’e mu hupite ; omatje ua tjere ku ihe: tate, 
ba tjiti navi komurungu uejuru na ove, hi na kusa 
kokuisaneua omatje uoje. Ihe ua tjere kovaka- 
rere : ka etee onguava ombua tjinene, mu zazekee, 
nonkoho tuee keke re, nozonkaku kozompaze ze. 
Eteje okatviona kanuna, nu ke zepee, gatu rie 
tu njande, ondu omatje oantje ingui tj’a koka, ua 
kotora omuinjo, ua panjarere arire tj’a munua ; 
arire tji va arukire kokunjanda. — Eimp. viii. 


EHUNGI XVII. 

Omutumbe na Rasaru omusiona. Luk. 16 . 

JeSu ua tjere kovahongeua ve: pa ri omurumen* 
du omutumbe, gua ri nozombanda ozombua, novi- 
kuria oviua omajuva aehe. Opu pa ri omusiona, 
ena re Rasaru, gua rarere pehi pomuvero uomu- 
tumbe, orutu rue aruhe rua ri nomisuro. Omusiona 

ua pahere okurikutisa novihupisiua, imbimbi omu? 
turabe bi a imbirahire, ne ka perue, nu ozompua 
ze ere kokuzasa omisuro vie. Omusiona ua ko-r 
kere, novarajeua va Jehova ve mu torere mekoro 
ra Aberahama. Omutumbe ua kpkere una, na 
pakua. 

Tj’a ri momitjise, e ua jerere omeho oe, ariro 
tj’a munu kokure Aberahama na Rasaru mekoro 
re, e ua isanene na tja: Aberahama tate ! kara 
notjari kombanda ja ami, u hinde Rasaru, ga tutur 
mike ohonga jomunue ue momeva, ga tarareke eraka 
rantje, ami gi nomitjise momuriro imbui. Abera-r 
hama ua tjere ku je : matje, rizemburuka, kutja 
ove ua perue oua uoje mokuhupa kuoje, Rasaru ua 
perue ouvi ; nampano e ma tundureua, ove mg 
hihamisiua. Kombanda ihi orutoto (omuta) oru? 
nene ru ri pokati ketu no pokati kenu, da kuzu 
umui oetu ma paha kutanana ku ene, e k’e na 
kusora ; da kuzu umui oenu ma paha kutanana ku 
ete, e k’e na kusora. Omutumbe ua tjere : me 
hekene kove, kutja mo tumu Rasaru mondjuo ja 
tate jantje, ami gi novangu ivetano, ge ve raere, 
ave ha hitisiua motjirongo hi tjomitjise. Ab'eraha? 
ma ua tjere : ve nembo ra Erohima, gave zuve ro, 
Omutumbe ua tjere : inde, tate Aberahama, omu- 
koke tji me ja ku o, mave ritanaura. Aberahama 
ua tjere : tji ve hi na kuzuva embo ra Erohima, ka 
ve na kukampura, omundu tji ma peijduka kova- 
koke. — JEimp. ?1. 


L 

EHUNGI XVIII. 

Okupenduriua hua Razaru. Joh. 11 . 

Pen onganda mehi ra Kanaana ena rajo Betani. 
Opu pa ri omundu, ena re Razaru, gua ri novatena 
ivevari ; umue ua rukiua Maria, nomukuauo 
Mareta. Omundu’ngui, Razaru, ua verere tjinene. 
Novatena ve va hindire ku Jesu, navetja: Mu- 
hona! ingui gu mo suvere, ua vere. Jesu tj’a zuu, 
a tja : okuvera ingui ka ku ri mokukoka, nunguari 
kokujera kua Erohima ; omatje ua Erohima ga 
jerisiue. Jesu ua su verere Razaru novatena ve. 
Tj’a zuvire Razaru kutja ua vera, ua jombere oma- 
juba jevari mona ma ri. Kombunda ua tjere 
kovahongeua ve : gatu ende kehi ra Judea. Nova- 
hongeua ve va tjere ku je : Muhonge ! Ovajuda va 
pahere kokuzepa ove, nu mo paha kokujaruka okon- 
guina rukuauo ? Jesu Ua zirire na tja : ingungu 
ma rianga mejuba, ke nokuheza ko, ondu kokutja 
ma munu ondjerera jouje ; gu ma rianga moutuku, 
ma heza, ondu kokutja ka pen ondjerera mu je. 
Kombunda e ua tjere ku o : Razaru; omundu oetu 
ua rara ; oku me i kokumupendura mozompotu. 
Ovahongeua va tjere : Muhona, tj’a rara, e ma 
veruka. Nu Jesu ua hungirire okukoka kue, nova- 
hongeoa va here, kutja ua hungirire okurara kue. 
Nu Jesu ua hepurire na tja : Razaru ua kokere. 
Nu me rinjandere ene, kutja him ba ri po, gamu 
kampure. Indjee, tu endeje ku je. 

Jesu tj’a ire inguina, Razaru ua ri meendo omajuba 
jane. Mareta tj’a zuvire, kutja Jesu ue ja, ua kaha- 
kaenene na je, nu Maria ua kuramene mondjuo. 
Mareta ua tjere ku Jesu : Muhona, da kuzu ua ri 

muno, da kuzu erumbi rantje ka kokere. Nu me 
tjiua una, kutja atjihe ihi tji mo vanga ku Erohima, 
Erohima me ku pe. Jesu ua tjere ku je : erumbi 
roje ma penduka rukuauo. Mareta ue mu zirire : 
ami me tjiua, kutja ma penduka mejuba esenina. 
Jesu ua tjere ku je : oami okupenduka, nomuinjo ; 
ingungu nongambui mu ami, ma kara nomuinjo nan- 
ga koka. Auhe gu ma hupu, na ingui gu ma kara 
nongambui mu ami, ke nokukoka ko mokuhajanda. 
Mo kampura in ga ? Mareta arire tj’a tja ku je: 
Muhona! ha kampura kutja obe Mesia, omatje ua 
Erohima, gue ere mouje. Tj’a hungire nai, ua ka- 
isanene Maria omutena kue, na tja : Omuhonge 
ome ri, na isana ove. Ingui tj’a zuvire embo indi, 
ua sekama tjinene, arire tj’a i ku Jesu ; nu tj’e mu 
muuine, ua uire kozompaze ze, na tja : Muhona ! 
da kuzu ua ri muno, da kuzu erumbi rantje ka 
kokere. Jesu tj’e mu munine kutja ua riri, no Vaju- 
da imbamba ri pumuna Maria na Mareta, kokujaru- 
ra omitima viao, kutja va ririre una, ua ninga- 
ningisirue momutima ue, na tja: mue mu tuapi ? 
Novo va tjere: Muhona! indjo u tare. Jesu ua 
ririre. Novajuda va tjere: tareje, tj’e mu suvera! 
Tjiva va tjere : ingungua paturire omeho oomu- 
patu, ka sorere kokutjita, Razaru a ha koka ? 

Jesu arire tj’e ja keendo. Eendo ra tjitirue 
morupuko, neoe ra ri kombanda., Jesu ua tjere: 
isee po eoe. Mareta, omutena uomukoke, ua raerere 
ku je : Muhona, ua oro, u ri meendo omajuva jane. 
Jesu ua tjere kuje: hi raerere kove, ove da kuzu 
mo kampura, da kuzu mo munu oujere u Erohima? 
Nu va isire eoe keendo, omukoke pa ri. Jesu arire 
tj’a jere omeho oe kejuru, na tja : Tate ! me ku 
danka, kutja uen dji zuu, ovandu’mba gave kam- 

pure. Nu tj’a hungirire nai, ua vororokcrc okuposa 
okunene, na tja : Razaru, pita ! Nomukoke ua pitirej 
omake nozompaze ze za kutiruc nozonguju. Jesu 
ua tjere: mu kutureje, ga ende. Novajuda ovengi, 
imbamba ri po, tji va muninc, Jesu kutja ua pendu- 
rirc ovakoke, va kampurirc mu je. — Eimp. xiv, 3, 4. 


EHUNGI XIX. 

ifartimeu. Luh. 18 . 

Jesu tj’e ere popezu onganda ena rajo Jeriko, 
omundu uorive omupotu eua re Bartimeu, ua karcre 
pondjira kokuningira kovandu. Nejc tj’a zuvirc 
ouingi uorandu tji va kapitire, ua purire, ko kutja 
otji kua tjike ? Novandu ve mu raere ko kutja Jesu, 
ingungua kapitire. Nomupotu ua vororokcrc, na 
tja: Jesu, omatje oaDavida, kara notjari kombanda 
jami. Novakapite ve mu verere ga muine. Nun- 
guari ua vororokere tjinene : Omatje oa Davida, 
kara notjari kombanda jami. Jesu arire tj’a kurama, 
iia tja, gave ete omupotu ku jc, nu tj’a tumbukirc, 
uc mu purire, na tja : mo vanga tjike, ami ge ku 
tjitire ? Ncje ua tjere : Muhona ! ge mune. Jesu 
ua tjere ku je: muna; ongambui jojc ja vatere ove. 
Nu nampano ua munikisiua ne mu kongorere, na im- 
pura Erohima. Novandu avehe tji va muninc ho, 
va hivirikire Erohima. — Eimp. iv, 1 , 4. 


EHUNGI XX. 

JEjuva epangurua. Mat. 25 . 

Jesu ua tjere : Omatje uomundu tji me ja mou- 
jere ue, novarajeoa ovajapuruc ve pumuna jc, ma 
havcrc potjihavero tjoujere uc. Noviuana avihe 

mavi ongeoa komurungu uc, nu me vi pangura, 
otja omurise gu ma pangura ozontii kozonkompo. 
Novapore e ma kuramisa pokuoko kue okunene, 
novarunde pokuoko komoho ; nu ma tja ku o, im- 
bambu mave kurama pokunene : indjee ovenion- 
daja ja Tate jantje, rumateje ouhona, imbumbu a 
tunerienuc ene korutenga rouje ; ami ba ri non- 
djara, ene muen dji pere kokuria ; ami ba ri no- 
njota, ene muen dji pere kokunua ; ami ba ri oam- 
bangu, ene muen dji hitisire mondjuo ; ami ba ri 
muzu, ene muen dji kutjirire ; ba verere, ene muen 
dji varurire ; ba huriruc, ene mue ere koami. 

Novapore mave mu ziri, mave tja: Muliona ! 
tile ku munu rune nondjara, arire tji tua kutisa obe ? 
Tue ku munu rune nonjota, arire tji tue ku pa 
okunua ? Tue ku munu rune omundu oambangu, 
arire tji tue ku hitisa mondjuo? Tue ku munu 
rune kutja ua ri muzu, arire tji tue ku kutjire ? Tue 
ku munu rune omuvere, nomuhurua, arire tji tue 
ja kovc ? Nomuhona e ve ziri, nu ma tja ku o : 
tjiri me raer ene : atjihe ene mua tjitire ovandu 
vantje ovasiona, ene muen dji tjitirire. Kombunda 
ma raere ku o, imbamba kurama pokuoko kuoku- 
moho : zakoeje koami, oene ovasengeoa, momuriro 
bu ha zemi ; imbumbua jakisirirue Kasatana nova- 
rajeoa ve. Ondu tjim ba ri nondjara, nu ene ka 
mun dji pere okuria ; ba ri nonjota, ene ka mun 
dji pere okunua ; ba ri omundu oambangu, ene ka 
mun dji hitisire mondjuo ; ba ri muzu, ene ka mun 
dji huikikire; ba ri omuvere nomuhurua, ene ka 
mun dji tarere. 

Nu imba mave mu ziri una, mave tja : Muhona ! 
tue ku munu rune nondjara, nonjota ? Tue ku 
muiiu rune omundu oambangu, nokutja ua ri muzu. 

nomuvere, nomuhurua, nu tua ha karere obc? No- 
muhona ma tjaku o : Tjiri me raer ene : atjihe ene 
ka mu tjitirire omundu oantje omusiona, enc ka mu 
tjitirire ami. 

Nu imba, imbamba ri pokuoko kumo'no, mave hiti 
momitjise bi ha janda, momuriro bu hazemi, nova- 
pore mave hiti mokuhupa ku ha janda, menjando 
di ha janda. — Eimp. xx. 


EHUNGI XXI. 

Jesu motjirongo tja Gesemane. 

Jesu tj’a senine okuraja kovahongeua ve, arire 
tj’a tja: omatje uomundu ma hurua, na zepeua 
komuti. Okasatana ua hitire momutima ua Juda 
Isekario, umui uovahongeua va Jesu. Juda arire 
tj’a i kovapunguhe ovanene a tja ku o : mamun dji 
pe tjike, ami tji me horora Jesu ku ene? Novo, 
imb ovapunguhe, nozombara za Ovajuda, va njan- 
derere tjinene, tji va zuvire omambo’nga, arire tji 
ve mu raere : matu ku pe omadenari imirongo 
yitatu. Ongurova, komeho Jesu a hurua, e ua ri 
mondjuo pumuna ovahongeua ve, na Juda, omuho- 
rore, ua ri mokati kao. Tji va rire, Jesu ua kampu- 
rire otjikokotua, tj’e tji serere ondaja, arire tj’e tji 
tea na pe ovahongeua, arire tj’a tja : kampureje, nu 
rieje, otjohi orutu ruantje, indundu maru terua ene ; 
ne ua kampurire otjinuino, arire tj’a danka, na pe o, 
na tja : amuhe nuee mo, ondu kokutja otjohi ompin- 
tu jantje, indjindji mai tirahirue kokuzeisa kuozon- 
djo zovand ovengi. Kombunda okuimpura va ire 
kotjirongo, ena ratja Gesemane, kokurara mo. 
Juda Isekario arire tj’a i kohona, ena rajo Jerusa- 

rema, kokuhurisa Jesu. Jesu ua tjivirue, Juda 
kutja ue mu hororere. Tji va vasere ku Gesemanc, 
Jesu ua tjere kovahongeua ve : karee pona’mba, 
amin gunda me i ’mba, me kumbu, nene kumbeje, 
amu rorua. Jesu ua sekamene na kaseka katiti, 
arire tj’a kara kozongo ze, na kumbu, na tja : Tate, 
iji mo vanga, otjinuino ihi isa poami, nokuvanga 
kuantje oku tjitua, gaku tjitue okuoje. Omurajeua 
oa Jehova ue riraisire ku je, arire tj’e mu zeuparisa. 
Jesu ua kondjere nokuta, ua hekenene tjinene. 
Tj’a kondjere na hekenene, ua rukuturire ompintu, 
nomata oompintu ja zirire pehi. Tj’a kotokere 
kovahongeua, e ua tjere ku o : sekameje, tu endee ; 
tareje ! guen dji horora, opopezu. Jesu ganda a 
hungirire, umui uovahongeua ve arire tj’e ja, na 
pumuna je a rir orupanda rovita orunene nomanga, 
nozongunja, imbamba hindirue ovapunguhe ovanene, 
novakuru va Ovajuda. 

Juda Isekario, omuhorore, ua raerere kovita : 
omundu’ngui, gu me hupite, oje ingui, mu kampu- 
reje tjiri. Jesu tj’a sekamene, ue ere kokuhakaena 
novita, Juda arire tj’a tumbuka, na hupite Jesu a 
tja: kara o, Muhonge ! Jesu arire tj’a tja kuje: 
Juda! mo horora omatje uomundu nokuhupita? 
Novo, imbovandu vovita, va hurire Jesu, novahon- 
geua ve avehe arire tji va tupuka. — Eimp. xiii. 


EHUNGI XXII. 

Jesu komurungu ua Kajava na Piratu. 

Orupanda nomuhongore oaro va kampurire Jesu, 
arire tji ve mu pinjuna, ve mu tuarere outuku ku 
Hanasa, na Kajava, imb ovapunguhe ovanene. 

Omupunguhe Kajava ue mu purire a tja : tu raera, 
kutja ove tjiri Mesia, omatje oa Erohima ? Jesu 
ue mu zirire : ove ua hungire tjiri, oami ingui ; me 
raer ene, mamu munu omatje uomundu, tji ma kara 
kokuoko okuncne kouvara, tji me ja movikamba 
viejuru. Omupunguhe omunene arire tj’a taura 
ozombanda ze, a tja : ene mua zuu, kutja ua nje- 
kere Erohima. Avehe ave tja : ma sa kokukoka. 

Ovandu va tjekere ornate momurungu ue, ve mu 
tonene nozongomi momurungu, notjiuru tje va 
kutjirire, ave tja : tu raera, kutja oani, ingua ton 
ove ; ve mu tukanene. 

Tji ve mu tonene nai, ve mu tuarere komuhon- 
gore, ena re Pontiu Piratu, arire tji ve mu kumi- 
nine ; nu omuhongore, tj’a hungirire na Jesu, arire 
tj’a munu, kutja Jesu ka ri nondjo, kutja ka sere 
kokukoka, na tjiua, Ovajuda kutja va pahere oku- 
kokakuaJesu, ondu tji ve mu njengerue. Pontiu 
Piratu arire tj’a tja ku Ovajuda : omundu’ngui k’e 
nondjo. Ovajuda va kuminine Jesu tjinene, Jesu 
ua umanenc. Nu omuhongore ua pahere kokumur 
jama. Ovajuda tji va munjne, Pontiu Piratu 
kutja ua pahere kokumujama, va posire nu va ro- 
kohere tjinene, arire tji va paha Jesu ga te. Pon- 
tiu Piratu arire tj’a koho omake oe momeva, a tja : 
ami hi na kutura ondjo ompintu jomupore ingui. 
Ovajuda va vororokere tjinene : ompintu je gai je 
kombanda jetu novanatje vetu. Piratu omuhongore 
arire tj’a tonisa Jesu nozongora, ue mu jandjere, ga 
zepeue komuti. Novarue va Pontiu Piratu ve mu 
huikikire ozombanda ozombua, nekori romakuija 
,va tuire kotjiuru tje, nokati meke re, arire tji ve 
mu njekere. Novo ve rikotamenene komurungu 
ue, va tjekere ornate kombanda je, va kampurire 

okati, arire tji ve mu tono kotjiuru. Kombunda 
va tuarere Jesu kosi onganda, pona fcna rapo Go- 
regota, ovarunde pu va zeperue aruhe. Jesu ua 
torisirue omuti ue. — Eimp. xiii. 


EHUNGI XXIII. 

Okukoka nokupakua kua Jesu . 

Novandu va vaverere Jesu komuti nozondungo, 
pumunaje va vaverere ovarunde ivevari. Jesu arire 
tj’a tja : Tate, ze isa ozondjo zao, ondu kokutja ka 
ve nokutjiua, mave tjiti tjike. Ovandu’mba, imbam- 
ba kapitire, ve mu tukanene, va takere oviuru viao, 
- arire tji va tja : rivatera omuini. Da kuzu ove 
omatje oa Erohima, punda pehi komuti. Ova- 
punguhe ovanene ve mu njekerere nai una, pumuna 
ovakuru, naVe tja : e ua vatere ovandu varue, ge 
rivatere omuini, tjinangara omuhona oa Vaiseraera, 
ga punde pehi komuti, nu matu kampura muje. 
Ma takamisire Erohima, ge mu jame, tji ma vanga, 
ondu tj’a ijere : oami omatje oa Erohima. Pomuti 
pa kuramene Maria, ina je, nomuhongeua, gua 
suverua. Jesu tj’e ve munine, uatjere ku ina: mu- 
kazendu ! tara, e ingui omatje ooje ; na tja rukuao 
komuhongeua: tara, e ingui unjoko. 

Omuzepe umue, gua vavererue pumuna Jesu, ue 
mu njekerere una, nomukuao ue mu verere, arire 
tj’a tja: k’o nokutira ko Erohima, ove gua sa koku- 
hihamisiua, ete tua sa okuvcrua, e ingui ka tjitire 
otjina, arire tj’a tja ku Jesu : Muhoaa, dji zembu- 
ruka, ove tji mo ja mouhona uoje. Jesu arire tj’a 
tja ku je : tjiri me ku raere, indino mo kara pumu. 
na ami mu Paradisa. Ontorera je ere kombanda 

ovirongo avihe, nejuva ra panjarere oujere uaro. 
Omapeta Jesu ua vororokere nokuposa okunene, 
arire tj’a tja : Eri, Eri, rama asabatani, okutja: 
Erohima rantjc, uen dji sire tji ? 

Jesu tj’a tjivirue, kutja ua tjitire atjihe, embo ra 
Erohima gari urisiue, a tja : gi nonjota ; omundu 
umui, ingua ri po, ue mu pere omavinju omaruru, 
arire tj’a nu. Jesu tj’a nuine, arire tj’a tja : otjiun- 
gura tjantje tja tjitua. Jesu va vororokere rukuao 
tjinene, a tja : Tate, omuinjo uantje me pe momake 
ooje. Tj’a hungirire nai, ue rikotere notjiuru tje* 
na pe omuinjo ue, arire tj’a koka. 

Jesu tj’a kokere, onguju ohorcke mondjuo ja 
Jehova je ritaurere oini kombanda’nga kehi, ehi ra 
zezerere, ozondundu za paukere, nomajendo je 
rihamanene, notutu tuovakampure ovengi tua 
kangamene, tua pitire momajendo, arire tji tue 
rimunikisa kombunda okupenduka kua Jesu. Omu- 
hongore uavarue novakuao, imbamba ri po kokuta- 
rera Jesu, tji va munine omungunda uehi, novr 
na’mbi, imbimbia tjitirue, va urumine tjinene, va 
tja : tjiri, oje ingui omatje oa Erohima. 

Ongurova omundu ombara, ene re Joseva oa 
Arimatia, gua suverere Jesu, ua ire ku Pontiu 
Piratu, na kumbu orutu rua Jesu ; tj’e ru perue, 
Joseva na Nikodcmu, ingua ri pu Jesu moutuku> 
va isire ko orutu rua Jesu komuti, arire tji ve ru 
manga mozonguju ozompapa, ve ru tuire mejendo, 
indinda hongerue meoe, va kunguzire eoe enene 
komuvero uejendo. Novakazendu tjiva ovakam- 
pure va ri popezu, va tarere Jesu pa tua. Ejuva 
rokombunda ovapunguhe na Ovaparise va ire ku 
Piratu, arire tji va tja : tua zemburuka, kutja 

omunavinea’ngui tj’a ri nomuinjo, kutja ua tjere : 

me penduka kombunda omajuva jetatu kovakoke. 
Nu raera, ejendo gari tarerue, ovahongeua ve ave 
he ja nave vaka orutu rue, nu mave tja kovandu, 
kutja ua penduka kovakoke ; novinea ovisenina 
mavi rire ovinene komeho ja imbi ovitenga. Piratu 
arire tj’a tja : ovatarere oomba, tuendeje, tjiteje ene 
tji raamu tjiua. Novo va tuire ovatarere keendo, 
imba va tarerere naua. — JEimp. xiii. 


EHUNGI XXIV. 

Ohupenduha kua Jesu. 

Jesu tj’a pakerue, ejuva ori tja tatu, Maria 
Magedarena, na Maria omukuao, na Sarome, ve 
ere kokutara ejendo ; va tjasanene : oune, gu ma 
isa po eoe pomuvero uejendo ? ondu tji ra ri enene 
tjinene. Tara ! okutuka kuehi okunene kue ere, 
omurajeua ua Jehova ua raukere kejuru, arire tj’a 
kunguza eoe pomuvero, na kara pu ro. Orutu 
rue rua sanene nontjeno, ua ri nombanda onte om- 
papa. Ovatarere va urumine, va karira tjimuna 
ovate. Omurajeua ua tjere kovakazendu : amu 
tira, me tjiua kutja raamu paha Jesu ; k’e po, e ua 
pendukire, otja tj’a raerere, indjee mu tare opo- 
na’mbo, Omuhona pa rarere po ; tuendeje tjinene, 
karaereje kovahongeua ve, kutja ua pendukire 
kovakoke. Ovakazendu va pitire tjinene mejendo 
nokutira nenjando enene, kokuraera kovahongeua 
ve. Tji va ire, Jesu ua hakaenene na vo, arire 
tj’e ve minike na tja : amu tira, tuendeje, ka- 
raereje kovangu vantje, gave ende mu Garirea, 
okonguina maven dji munu. 

Ongurova jejuva otjinge ro, ovahongeua va ri 
pamue, va setikire omuvero, ondu kokutja va tirire 

Ovajuda. Tji va hungirire kovina’mbi, Jesu ua 
kuramene mokati kao, an re tj’a tja : ohange gai 
kare pumuna ene. Novo va uruminue, va tirire 
tjinene, va heere kutja va munine omuinjo. Jesu 
ua tjere : mamu tira tjike ? tareje omake oantje, 
nozompaze zantje, oami omuini, dji tuneje riu 
tareje, omuinjo ka u nonjama nomatupa, otja ene 
tji mamu munu, ami gi na o. Tj’a raerere omam* 
bo’nga, ue ve urikire omake nozompaze ze. 

Jesu tj’a pendukire kovakoke, ue rimunikisire 
kovahongeua ve omajuva imirongo vine, ua hun- 
girire ku o kouhona uejuru, ue ve raere, gave kare 
mu Jerusarema, Ombepo ondjere tjantje me ja 
kombanda jao. Kombunda e ue ve tikire komband 
ondundu posio ohona, arire tj’a raere ku o : ami ba 
peua ouvara auhe mejuru na pehi, tuendeje kouje 
auhe, hongeje oviuana avihe, vi hongeje okutjita 
omambo aehe, ingangu ba tua ko ene. Tareje, 
me kara pumuna ene, ouje tjantje mau jandekua. 
E ua jerere omake oe, ue ve serere ondaja, otji- 
kamba tje mu jerere komeho jao, e ua torerue 
kejuru, arire tj’a kara pokuoko okunene kua Ero- 
hima. Ovahongeua tji va munu je okuenda kejuru, 
ovarumendu vevari nozombanda ozompapa va kura- 
mene pu o, imbamba tjere ku o : oene ovarumendu 
va Garirea, mamu kurama nu mamu tara tjike 
kejuru ? ingui Jesu, gua torua ko ene kejuru, e 
mejarukuao, otja ene tji mua munu je okuenda 
kejuru. — JEimp. xiv, 1, 4. 

EHUNGI XXV. 

Okupa kua Ombepo ondjere. Oviu. Ovah. 2 . 

Kombunda okujaruka kua Jesu kejuru ku ihe, 
ovahongeua ye ya undjere mu Jerusarema mohona. 
Nejuva rariye ora Jehova, avehe va ri kumue. 
Nokuposa kue ere tjinene kejuru, kua sanene nom- 
bepo onene, indjin dja hingirue, nu kua urisire 
ondjuo, ovahongeua opu ya karere. Nomaraka 
oomuriro ja munikire, inganga karere kombanda 
omuhongeua auhe. Avehe va urisirue na Ombepo 
ondjere, nave aruka kokuhungira momaraka oarue, 
otja Ombepo ue ve hungirisire. 

Nu mu Jerusarema mua ri ovarumendu ovapore 
ovengi voviuana avihe, imbimbi ri kehi ejuru. 
Okuposa ingui, tji kue ere, ouingi uovandu ua on- 
garere, nave tira, ondu kokutja omundu auhe ue ve 
zuvire kokutja va hungirire meraka re. Avehe va 
uruminue nave kumua nave hungirasana: tareje, 
ovandu’mba, imbambu mave hungire, ka Ovagari- 
rea ko ? nu kua zu pi okuhungira kuao, kutja ma- 
tu ve zuu momaraka oetu ? matu ve zuu, kutja 
mave hungire momaraka oetu oviungura ovinene vi 
Erohima. Nu va uruminue avehe nave hasana: 
otjina hi otji kua tjike ? ovakuao va njekerere, 
nave tja : Ve ura nomavinju oomautji. 

Nunguari Peteru, ingungua kuramene pumuna 
ovahongeua ovakuao, ua jerisire eraka re, na tja 
ku o : Oene ovarumendu vo Vajuda, nu ene amuhe 
bu mu ri mu Jerusarema: gamu tjiue, nomambo 
oantje hitiseje momatui oenu, imba ke ve urisiua 
nomavinju oomautji, nunguari ihi ihitji tja hungi- 

rirde omuhungirire Joera : “ Erohima ma tja : 
momajuva omasenina ami me tirire Ombepo oantje 
kombanda ovandu avehe, novazandona novakazona 
venu mave hungirire, novazandu venu mave munu 
ovitukauze, novakuru venu mave roto oturoto, 
auhe gu ma vororoka ku Jehova, ma ningaparisiua.” 

Oene Ovaiseraera ! purateneje omambo’nga : 
Jesu oa Nazareta, omundu ua Erohima, gua zeu- 
parisirue mokati kenu nomasa, novikumua, novi- 
zemburukiro, imbimbi Erohima bie mu tjitisire 
mokati kenu, otja tji mamu tjiua oveni. Ingui 
gua torerue i Erohima, ene mue mu kampurire, nu 
mue mu zepaisirue i varunde. Erohima ua pendu- 
rire Jesu na kutura omitjise viokukoka, nu ete 
atuhe tua munine okupenduka kue. Noje ua jeri- 
sirue na kara pokuoko okunene kua Erohima, ne 
ua tirire Ombepo ondjere, otja tji mamu munu nu 
mamu zuu nampano. Tjivue tjiri oene Ovaiseraera 
amuhe, kutja Erohima ue mu tjiti, ga rire Omu- 
hona na Mesia, Jesu ingui, gu mua vaverere 
komuti. 

Omambo’nga ja hitire momitima viovandu, 
nave tja ku Peteru novahindiua ovakuao : Varu- 
mendu, ovakuetu, gatutjitevi? Peteru ua tjere: 
ritanaureje, omundu auhe ga taborue mena ra Jesu 
Mesia, ozondjo ze gaze isiue ; nu ene mamu peua 
okupa kua Ombepo ondjere. 

Novandu oveng ovengi va kampurire omambo 
nave ritaborisa. Ovakampure va karere aruhe 
momahongeua oavahindiua, mokusuverasana, mo- 
kutea otjikokotua nu mokuningira. Ouini uao va 
randere nu va pere kovasiona ; omajuva aehe va ri 
mondjuo ja Jehova, nave impurirc nenjando Ero- 

hima nomutima umue, nu va ri nokuingoneka ko- 
murungu uovandu. Nu Jehova ua uezirire oma- 
juva aehe kokuongara kovakampure, imbamba 
ningaparisirue. — Eimp. xv. 


EHUNGI XXVI. 

Okutaborua kua Enuhe. Oviu. 8 . 

Jehora ua hindire omurajeoa ue komundu ena re 
Viripu, gua tja ku Viripu : Sekama, tuende kon- 
djira, indjindji ri pokati Jerusarema na pokati Gaza. 
Viripu ua sekaraene, arire tj’a i ; nu tara ! omundu 
uehi ra Etiopia ua karere meendise re. Omundu 
ingui ua rukirue enuke ; e ua ri ombara onene, 
omukarere omunene ua Kandase, ingungua ri 
omuhona uehi ra Etiopia. Enuke ua kukire koho- 
na Jerusarema, kokuningira ku Jehova, ondu ko- 
kutja mu Jerusarema ondjuo ja Jehova omu ja ri. 
E ua kotokere gahino, na kara meendise re, arire 
tj’a tara motjikarurua tjomambo oamuhungirire, 
ena re Jesaja. Ombepo ua Jehova ua tjere ku 
Viripu : tuende keendise indi. Viripu arire tj’a 
utuka, na zuva, enuke kutja ua hungirire omambo 
motjikarurua tja Jesaja. Viripu arire tj’a tja ko- 
mundu : mo zuu omambo’nga ? Enuke ua tjere : 
aje oanga, ami hi na kusora, ka pen omundu, guen 
dji honge. Arire tj’a tja ku Viripu, ga ronde 
meendise, kokukara pumuna je. 

Nu va hungirire motjikarurua omambo’nga : E 
ua eterue pomazepero otj’ ontu ; otj’ ondjona ka 
patururire otjinjo tje komurungu uomuzepe. E ua 
isirue momitjise ; oune, gu ma kora otukuato tue ; 
omuinjo ue mau isiua kehi. Enuke arire tj’a tja 

ku Viripu : arikana, dji raera okuha komambo’nga. 
Nu Viripu ua patururire otjinjo tje, arire tj’e mu 
kora ehungi ra Jesu ; Jesu, kutja eje ondjona ja 
Erohima, indjindja isa ko ozondjo zouje. Nu tji 
va endere nai mondjira, ve ere pomeva. Enuke 
ua tjere ku Viripu : tara, omeva omue ri, ba tje- 
verua na tjike kokutaborua? Viripu ua tjere: tji 
mo kampura nomutima auhe, mo sora. Enuke ua 
zirire, na tja : me kampura, Jesu Mesia, kutja eje 
omatje o Erohima. Na tja korakarere re, eendise 
gari kurame. Navevari, Viripu na enuke, va 
raukire momeva, nu Viripu arire tj’a tabora enuke. 
Tji va rondere momeva, Ombepo ua Jehova ua 
isire po Viripu, Enuke ka munu je rukuao ; e ua 
endere nenjando ondjira je. — Eimp. ix. 


Jehova , ove omuhona uetu. Ove ua tjitire ouje 
auhe novandu avehe novina avihe. Ove u nomasa 
omanene notjari otjinene. Ete matu danka hove, 
kutja ue tu pere embo roje ratjiri, nu matu ningire 
hove: kampurisa ete atuhe omambo ooje. Matu 
danka kove, kutja ove ue tu pere omukoateua uoje 
erike , kutja auhe , ga ma kampura mu je, a ha pan - 
jara, nunguari ga hare nokuhupa ku ha janda. Tu 
pa o ondjerera ja Ombepo uoje , tu pa o ongambui 
jatjiri, a tu ha panjara. Zeisa ozondjo zetu ozo- 
nene, koh omitima vietu nompintu ja Jesu, omatje 
uoje, nu tu pa o omitima omipe, kora notjari hom~ 
banda jetu, nu kombanda Ovaherero avehe. Amen. 

f 

' . > • * j 

A- OA ONDJUO JA JEHOVA. 


1 . 

Tanga J esu, tangeje Jesu, 
Ondu kokutja 
U norusuvero ruhajanda, 

Oro ru ha janda. 

2. KumbaJesu, kakurabe ku 

Omuinjo uantje, [j< 

O zembi kutja ue ku kutura, 
Ua kutura ove. 

3. U nomasa, u nouhona, 

Ma tjaripara 

Kombanda jovandu na ouje, 
Kombanda ouje. 

4. Erohima u noujere ; 

Mo jeris’ ete 

Nondjerera joje jomajuru, 

^ ondjerera joje. 

[Banket dem Herm Qc.] 

8. 

®anka J ehova, 

Eje omuhona uovandu, 

Olengui gu 

Ma pe ete ouningandu ; 
Riongeje, 

Indjee, tu impure, 

Kutja ua vaterovandu. 

2. DankaJehova, 

Ingua parur ete atqhe, 
Dankeje, kutja 
Ua suvere ene amuhe # 

Mu suveree, 

Ingun gue mu kokere ; 

Dankee J ehova aruhe. 

[Labs den Kerr in 


3. 

J esu J ehova, kampura 
Ohiviro nokudanka, 

Ku tu jeta nenjando ; 

Mo sere ete ondaja, 

Tji matu vang okuzuva 
Em bo roje nenjando. 

J esu, ove, 

Paturura omitima viovandu, 
Tu pa o ouningandu. 

2. J esu tu jandja otjari, 

Gatu is’ ondjira onabi, 

Tu vatera atuhe, 

Gatu tjit’ ombango joje, 

Gatu rinjandere ove 
Aruhe’nga aruhe. 

Ove poke 

Okuundja nokunjandakuovoje, 
Tu pa o oliange joje. 

[ WU echon ItuohtH tint dcrfc.] 

4t. 

J ehova omuhona, 

Matu jimbi ove, 

Ondu tji ue tu jandja 
Ondjerera joje. 

2. Tua kara aruhe 
Montorera ombi ; 

Tu vatera atuhe 
Kondjerera joje. 

3. Embo roje arihe 
Ondjerera indji; 

Tu pa ete atuhe, 

Gatu mune indji. 

4. Tu jerisa atuhe 
Momitima vietu, 

Gatu hupe aruhe 
Kove momajuru. 

[Errvaeht von tiittcm Sehlummtr $cJ] 

5 . 

Impureje : Jehova ma tura 
Kombanda ehi’ndi 
Noraasa omanene, ma munu 
Kovand ovapore. 

2. Impureje : Ue tu ser onda- 

Ma p’oyina ku ete, [ ja, 

Ma jeris ete n’Ombepo oje 
Nembo re ratjiri. 

3. Impureje : Ma kampura ete 
Tji matu ja ku je, 

E ma eta ete menjando re, 
Indindi ha janda. 

[Qrou istder Herr, die Himmel $r.] 

G. 

©ve ombara, ove omua, 

Ove Jesu Mesia, 

Mo pe ovandu ouningandu, 
Omuhona Jehova. 

2. Ove mejuru, ove popezu, 
Ove J esu Mesia, 

Tara pu ete, tura mu ete, 
Omuhona J ehova. 

[O du heilige $•<?.] 

7 

M atu impura ove, 

Erohima omunene, 

Matu hivirik ove, 

Omutjite omunene. 

Mo sa kokupeua 
I ete okudanka. 

2. Vandu novarajeoa 
Nejuru eua arihe, < 

N ovaningaparisiua 
Novina vieni avihe, 

Nu avihe mavi tja : 

Impureje J ehova ! 

L Grosser Qoti, rvir loben dich .] 


8 . 

Otjari tjoje tjinene 
Tja raukisire ove 
Kokuvatera atuhe 
Kozondjo inda retu. 

2. Ove mo suver ovandu, 

N anda ve ku njengua, 
Kokuvepa ouningandu, 

Ove ua ri musiona. 

3. Ove mo paha omundu 
Otj’ ontun dja panjara ; 

Jesu, paha ete una, 

Murise omusore. 

4. Jesu, tu hongaomambo 
Oondjira jomajuru, 

Hitisa ete atuhe 
Menjando’ndi ha janda. 

[War *t du doch bei uns geblieben $•<:.] 

9 . 

]$f e suver ove, 

Guen dji suvere, 

Guen dji vatere, 

Guen dji kokere, 

Omutima uantje 
Me iandja kove, 

Me Kara pun ove, 
Omukuture. 

2. Me danka ove, 

Guen dji pe ? viua, 

Guen dji paturur’ 

Ejuru eua, 

Gua kohere ami, 

Guen dji p’ondaja, 

Gu ma kampur ami, 

Tji me kampura. 

3. Me kumbu kove, 
Takamis’ ami, 

E ha putara, 

Ban dji o otjari ; 

Muhona, dji tjaira 
Kondiira ombi, 

Dji tika menjando 
Roje ratjiri. 

[ Wenn Chriitus der Seer $c.] 

10. 

Jf esu omusuverua 
U nokuingoneka, 

TJ nomutiraa mure, 
Nouvara mouje. 

2. Rukuru ka tua zuva 
‘ Omambo oa Jeliova, 

Ete tua karere 
Moutuku ou re. 

3. Gatu hivirike vi 
Omujanclje uotjari ? 

Gatu etere fjike 

J esu omuvatere ? 

4. Omuhona ombara, 

Tu pa o oniulima 
Omupe omujere : 

Jesu, Jesu, tu zuve. 

[iVun so blelbt et Jest dabei $c.] 

11. 

J?ffuhona uetu Ependa, 
Nokujama kunene, 

Otjirua tje otjiua, 

U nomas’ omanene ; 

J ehova ena re, 

E ue tu vatere 
Kovatonde vetu, 

E u ri mejuru : 
Rinjandereje, vandu. 

\Ein* feste Burg 1st wiser Qoit .] 

13 . 

fliomajuru ami me ja, 

Me mu eter embo eua, 

Me eler ene enjando ; 

Nu purateneje mambo. 

2. Matje gua koaterua ene 
I mukazend omujere, 
Omatje ingu omua, 

Ue tu tjiti okunjanda. 

3. Eje Mesia Jehova 
Gn tu vatere mokuta, 

Jesu eje ’muvatere, 

Ma tjit ovand ovajere. 


4. Ma eter en’ ouningandu, 
Tmbu Otate bua tunu, 

O vandu kutja mave pu, 
Gave hupe momajuru. 

[ Votn Himmel hoch da homm $c.] 

13 . 

JHesia Jeliova, 

Gua isa ko ondjo joujc, 
Tjaripara ku ete. 

2. Mesia J ehova, 

Gua isa ko ondjo jouje, 

Tu pa ohange joje. Amen. 

[Christe, du Lamm Qottcs $c.] 

14 . 

JT esu ohange jetu, 
Omuvatere munenc, 

Ma hupu momajuru 
Norusuvero runene ; 

Opu me zu kokutja : 

Ne ha tira okuta. 

2. Jesu uen dji kokere 
Ge peue omuinjo tjiri, 

Jesu ua ti rah ire 

Ami ompintu je tjiri ; 

Opu me zu kokutja: 

Ne ha tira okuta. 

3. Jesu ua pendukire 
Meendo nomas , omanene, 
Jesu omuvatere 

Ma honopara tjinene. 

Opu me zu kokutja: 

Ne ha tira okuta. 

4. Ami hi tir eendo,' 

Men dji pendura rukuru, 
Kokuhupa menjando 
Pumuna je momajuru. 

Opu me zu kokutja : 

Ne ha tira okuta. 

[ Jesus vieine Zuversicht.] 

15 . 

ffndjo Ombepo ondjere, 
Urisa ovakampurc 
Nokutja nokusuvera 
Nongambui nokuingoneka. 

2. Paturura omitima 
Vietu, tu kampurisa 
Embo arihe ra Jesu, 

Tu tik ondjira jejuru. 

3. Tara ku ete notjari, 

Tea ombango jetu ombi, 

Tea omas’ o Kasatana, 

Tu pa omutiIn , omua. 

4. Varura Ovaherero 
Nomaraka oomuriro, 

Ve tjaira koundandi, 
Komuriro bu ha zemi* 

[Vom Himmel hock da ^c.] 

1« 

Tu rikotamene kove, 
Jehova Ombara, 

Matu jer omeho kove 
Nomitima una ; 

Tara ku ete kejuru, 

Ze isa ozondjo zetu, 

Tu pa okuingoneka 
Notjari nokuvatera ; 

Tu vatera, 

Ove, tu vatera. 

Ete ka tu nokusa 
Okukara kove, 

J andjer ete omasa, 

J ehova, tu zuve. 

Tu hindira atuhc 
Ombepo ondjere, 

Gatu kare aruhe 
Mohange pun ove. 

[Hier liegt tor deiner Majest&t §6.] 

17 . 

Tate jetu momajuru, 

Gu u ri aruhe popezu, 
Ovandu mo ve suvere, 

Mo vanga gave ningire 
Kove, otja ovanatje 
Mave ningire ku ihe. 

2. Erohima ! ena roje 
Gari japurue i ete, 

Ue tu pere embo eoa 
De tu hong ovin* oviua. 

J ehova o ha isa po 
Embo’ndi ko Yaherero. 


3. Ouhona uoje gau je, 

Tu pa Ombepo ondjere, 

Tea onjengo nomasa 
Oomutonde Kasatana; 

Hitis’ avehe mouhona 
Oa Jesu, nu, tu vatera. 

4. Jehova! ombangojoje 
Gai tjitue pehi i ete, 

Otjandja tjitua mejuru ; 

i Tuna omitima vietu, 
i Tea ombango jetu ombi, 

Uris’ ete notjotjiri. 

5. Tu pa o otjikokotua 
1 Otjetu otjomajuva 

Aehe ; parura ete 
Novikudia ovihupe, 

Kurts’ omiinjo vietu 
Noviria viejuru. 

6. Ze isa ozondjo zetu, 

Koha omitima vietu. 
Nompintu jomatje oje, 
Ingungue tu kokere. 

Tu pa o, gatu ve ise 
Tmbamba tur ondjo n’ete. 

7. O tu jeta mokurora, 
Kasatana nu, tji me ja 
Kokuvet’ oviku vie, 

Tu jandja omasa ooje ; 

Zep onjama indji jetu, 
Omuinjo kutja mau hupu. 

8. Tate, tu vatera kouvi, 
Komuriro bu ha zemi, 

Tu jeta, tji matu koka, 
Mouhona bu ha janda, 

i Tu pa o ouningandu 
Nenjando roje mejuru. 

[ Vater unter im Himmclrtich . J 

18 . 

iWurise mua, 

| Omusuverua, 

| Mo risa omuinjo uantje 
j Nembo indi uen dji jandja, * 
| Omusuverua, 
j Murise mua. 

2. Tjim be ku tara, 

Ove Ombara, 

Oinutima mau rinjanda, 
Ozondu tji ue tu randa 
Nompintu joje ; 

Tu hivi ove. 

3. Omuvatere; 

Ove erike, 

Guen dji eta korupanda^ 
Indui dua peua oinbanda 
J okuvatera, 

Indji jousemba. 

4. Murise mua, 

Jesu Jehova, 

Mo tike ozontu zoje. 

Gaze kare ’ruhe pove, 

Jesu Jehova, 

Nu tu vatera* 

[Seclen Br&utiganu ] 

to. 

J esu tu pa o omasa, 
Kokutjita omambo’nga, 
Ingangu mo tu raere, 

Jesu Jehova, tu zuve. 

2. Mo tjiua omitima 
Viovandu, kutja via kara 
Noundandi noungundi ; 

Jesu tu pa o otjari. 

3. Kampuris* Ovaherero 
Avehe omatuako, 

Gave tjite embo roje, 

Nu gave karere ove. 

[Herr Jesu Christ, dichzuun s n'rtu?.] 


30 . 

J esu me ja rukuao 
Ma pangura ozonkompo 
Nozontu ; ejuva’ndina 
Yarunde mave verua. 

2. Ovandu imbamba tjiti 
Ovina ovivi pehi, 

Jesu me ve imbirahi 
Momuriro bu ha zemi. 

3. Imbamba tjitire oua, 

E me ve sere ondaja, 

Gave kare nouhona 
Nokunjanda kuhajanda. 

4. Muhona nu, tu vatera, 
Kutja atu ha panjara, 

Tu pa o orumbembera 
Rucnjando roje, tji mo ja. 

[Van lasst uns den Leib begraben.] 

31 . 

©vahonge va Jehova 
Ye nang avehe kokuja 
Komukandi imbua tunu 
Jesu, muvatere uetu ; 
Ovasiona, tji mave ja uri, 
Avehe mave peua otjari. 

2. Ove gu u ri nomasii, 

Nana kove omitima 
Yiovanandjo, gaveje 
Mouhona, imbui uoje, 

Tu bind Ombepo uoje kejuru, 
Ovakoke kutja mave hupu. 

[ Wie schon ist unsers Honings Braut .] 


B. OA OMBONGERO. 


23 . 

Ouje u nouvi tjineno, 
Ovandu ve novinea, 
Jesu peke e omunene, 
U notjotjiri nousemba, 
Opu me zu okutara 
Ku Jesu, gu ri omua. 


j 2. Yandu ve ruasana akuhe, 

| Mave kora ovizeze, 

Mave tjit ovivi aruhe, 
Kasatana me ve tike, 

Opu me zu okutara 
Ku Jesu, gu ri omua. 

[Ver bests Freund ist in dcm Himmel .] 

23 . 

Kinjandeje tjinene, 

Vandu ovaua, 

Jehova ma pe cne 
Ovina oviua, 

E ua tjitire ene 
Nomuinjo norutu, 

Nu jimbeje tjinene, 

Gu u ri mejuru. 

2 Nu paheje nampano 
Ondjira ombua, 

Na Jesu omuhona, 

Ka mu na kujomba ; 

Atulie me tu nanga, 

Kokuja kenjando, 

Eje u nokuvanga, 

Gamu bite mu ro. 

[Geeang verschbnt das Lcbcn. 

24 . 

©vanatje, indjee kokutara, 
Mesia ua koatua mu Beterema, 
Ua rara’mba metemba po ma- 
ll ozu, 

Enjando ri ri pelii na mejuru. 

2. Narapano Jehova uetu varu- 
Atulie ma pahaokuvatera, [ra, 
Ma vangakutujerisanomambo: 
Riherere ene Ovaherero ! 

3. Otate jctu ua tara notjari 
Ontjenda oncne jovandu pelii, 
Ua hindire omatje ue umue : 

O vandu amube, rinjandereje ! 

4. Ningireje: Jesu, omusuve- 
Indjo,urisaetemomutima [rua, 
Nokusuvera kuoje noutjiri, 

U kara kombamla jetu notjari. 

[Ihr Kinder lein kommet, o hommet,] 

25 . 

©vanatje avebe, 

Jesu ma tja nai, 

O vanatje avebe 
Gave je ku ami. 

2. Nu gamu je tjinene, 

Me mu p'ouningandiij 


Ma rumatisa ene 
Ouliona uejuru. 

3. Jesu nu matu tanga 
Ove muvatere ! 

Ove ko nokusanga 
O vanatje voje. 

[Die Gegend lag to hells .] 

26 . 

©hange ombua, 

Amu patasana, 

Ovanatje ; 

Amu tonasana, 

Amu tondasana, 

Amu njenguasana, 

Nu zuveje. 

2. Jesu ma suvcre 
Uri o vanatje, 

I mb ovaua ; 

Suverasaneje, 

Amuhe kumbcje 
Ku omuvatere 
Muinjo mua. 

[ Wo eint durch scJtdnrcs Band.] 

27 

©kuenda kombongero 
Okokua tjinene; 

Ovana vo Vaherero, 

Indjee kokuzuv’ omambo; 
Okokua tjinene. 

2. Jehova ma suver ene, 

Me mu nanga aruhe; 

Amu panta, ovanatje, 

Tjiteje ombango oje, 

Nu indjee amuhe. 

3. Pona’mba tua bongua 
Okutira Jehova, 

Okurianga mondjira 
Jouningandu, bu ha janda, 
Jenjando ra Jehova. 

[ Heil , Heil dem Manne <$c.] 

28 . 

©murise tji ma karisa naua 
Nonjanda nozontu mokuti, 

Ma rinjanda tjinene momutima, 
Ma impur aruhe nai, 

Ma impur aruhe nai. 

2 Matja: ami tji me karisa 
Ovandu mavetanga ami, [naua, 
Ma tja: ami, nu tjim ba zuu 
Jehovamakampur ami, [naua, 
Ma impur aruhe nai. 

3. Matja: Jesu e ma karisa 
Ovandu ovapore mehi, [naua 
Nu tjiri, tji me ningire naua 
Jesu e ma karis ami, 

Ma impur aruhe nai. 

[Ich binja ein artiges Kindle in .] 

29 . 

JT ehova e omutjite 
Uejuru nehi, 

Ovandu e ua tjitire 
Kukara mehi’ndi. 

2. Eje ma jeris ejuva, 

Ma tjit outuku, 

Eje ma tjiti nompura 
Nomiti nehozu. 

3. Nozontera nozonjanda 
Nozontu nozonte 
Novipuka viomeva, 

Eje ua tjitire. 

4. Ua tjitir ejuru eoa 
Kombanda jouje, 

Ma hitisa mu ro imba 
Imbe mu suvere. 

[SiAf meine lieben Biiume an . ] 

30 . 

Ovandu va tji time 
Nomutim’ omua, 

Jehova ue ve tuire 
Mekunino eoa. 

2. Va karere nokunjanda 
Komurungu ue, 

Ue ve sere ondaja, 

Ue ve suvere. 

[ Vorige Weiee.] 

31 . 

Itasatana omujambe, 

E ua ri monjoka, 

Ue tu jetere ourunde, 

E ue tu njengua. 


2. J esu eje u notjari, 

Me tu isa ondjo, 

* Embo re ri ri ratjiri; 
Kasatana za ko ! ^ 

[ Einst unter Herr avf Erden war.] 

32 . 

Tua zuu mehungi’ndi 
Kaina na Habera, 

Kaina ua ri nouvi, 

Omangu ue noua. 

2. Jesu ke na kusuvera 
Imbambe mu zembi; 

Me vanga okutjit* oua, 

Me isa ouvi. 

[ Vorige Wcise.] 

33 . 

J ehovo u nousemba 
Nomutim’ omure, 

E ua zepere nomeva 
Ovand’ ovarunde. 

2. Ma vere Ovaherero 
Ovarunde tjiri, 

Me ve jumbu momuriro, 
Imbumbu ha zemi. 

[Vorige Weisc.] 

34 . 

O.vandu va ri nohama 
Momitima viao, 

Jehova eje ua njaja 
Omutungo uao. 

2. Ma suvere ousupi, 

Ma njengua ohama, 

Vasupi ve peua tjiri 
Okuingonekua. 

[ Vorige Wcise.] 

35 . 

JF ehova u ri mejuru, 

Ma varura pehi 
Ovandu imbamba zuu 
Embo re ra tjiri. 

2. E ma tura momitima 
Viovand’ ovapore, 

Tji me hara okupeua, 

Me ningire ku je. 

[ Vorige Weise.] 

30. 

Ba zuu, kutj* Ovasodoma 
Va tjitir ouvi, 

Jehova ue ve jandeka 
Nomuriro nai. 

2. Rote peke e ua eeua, 

E ua ri noupore, 

Erohima ue mu jama, 

Ondu tj’a ningire. 

3. Ma vanga, ge mu karere 
Aruhe nousemba, 

Jehova men dji tjaire 
Kotjovasengiua. 

[An cinem Flues, der rauachentl achoaa.] 

37 . 

J ehova ua tja : Aberama, 
Mo peua omatje ; 

Kombunda ua tja : Aberama, 
Zep* omatje oje. 

2. Nu Aberama ua zuvire 
Embo ra Jehova, 

Ua kampura, opa zire 
Kokumuna oua. 

3. Me vanga una kuzuva, 
Omatuako oe, 

Tjiri me vang okurira 
Mukarere oe. 

[ Vorige Weise.] 

38. 

Jehova u nozondunge 
Komeho ovandu, 

Ma tik ovand ovapore 
Mondjira jejuru. 

2. Oami omatje uri, 

Oami omusiona, 

Jesu ma tara ku ami, 

Men dji ser ondaja. 

3. Ovandu tji mave isa 
Ami, nu me riri, 


Jehova men dji kampura 
Aruhe notjari. 

4. Opu me zu okuundja 
Kuvatera kuje, 

Me suver Jesu Jehova 
Komeho ouje. 

[Vorige Wei*e.] 

39. 

Ohingaoutuku, 

Ove Ombara Jesu, 

Mo jeris ontorera, 

Mo tjisa omitima. 

2. Rukuru ua taura 
Mehi ra Egipeta, 

Ko na kutaura ko 
Mehi’ndi rukuao. 

3. Ove u ri raejuru 
Kokujama ovandu, 
Kokuvetjita oua, 
Kokuvep’ ondjerera. 

4. Ohingaoutuku, 

Jesu, indjo popezu, 

Dji tjisa nembo roje 
Na Ombepo ondjere. 

[Jesut iat ein Kind erf reimd.l 

40. 

I ©mutumbe ua sengiua, 
j Eje ua imbirahiua 
j Moinuriro bu ha zemi : 

I Omambo’nga amu zembi. 

2. Omusiona Razaru 
Ua torua momajuru, 
Kokuhupa nokunjanda, 
Ua kampurua i Jehova, 

1 3. Paheje okuvatera 
j Nousemba ua Erohima, 

I Gamu peue ouningandu, 
Bu ha janda, momajuru. 


lieber, heilger, frommer Chriat.) 

